
Suzanne se obișnuise cu călătoriile cu avionul. Fusese în 
Damasc, Bahrein, Bombay și Singapore, iar acum urma să 
aterizeze în Hong Kong. 

Nu o atrăsese ideea unei conversații cu vecinul ei, un 
bărbat slăbuţ, cu părul blond și un chip ascuţit, accentuat de 
ochelarii cu lentile negre. Suzanne se întrebase dacă era o 
persoană importantă, pentru că însoţitoarea de bord fusese 
foarte atentă cu el. Judecând după felul cum era îmbrăcat, nu 
părea un om bogat. 

Suzanne avea impresia că e un personaj patetic — dar așa 
se simţea și ea. Pentru a mia oară, se întrebă de ce Hong 
Kong? Ce era atât de special în acest oraș? Cum putea să spere 
CĂ o să reușească să uite trecutul aici, când eşuase în atâtea 
alte locuri? Cum de era atât de naivă? mai mult, era o 
adevărată nebunie faptul că acceptase să locuiască la mătușa 
fostului ei soț, când se străduia din toate puterile să-l uite pe 
acest bărbat. 

Nu știa să se descurce singură și avea nevoie de timp ca să 
înveţe acest lucru. Trecerea de la o adolescentă răsfăţată la o 
persoană adultă fusese dură și bruscă — prea dură, prea 
bruscă. 

Suzanne se relaxă în scaun, cu ochii închişi, încercând să 
oprească șuvoiul de lacrimi. Nu voia să se facă de râs faţă de 
vecinul său şi poate că el tăcea tocmai pentru că înțelesese 
nevoia ei de intimitate. 

Ce ghinion să stea lângă un bărbat care îi amintea atât de 
mult de fostul ei soţ! După ce se despărţiseră și Raoul se 
întorsese în Franţa, Suzanne știuse că trebuie să-și continue 
viața fără el. Atunci, nu-i păsase; crezuse că o să-l uite. Avea un 
tată grijuliu care avea s-o ajute să treacă peste acest moment. 
Dar nu se gândise nici o clipă că tatăl ei va muri atât de repede 
şi O va lăsa singură pe lume. 

Și lui îi lipsise Raoul de Brecourt, singurul bărbat care 
putea să-l întreacă în lumea finanţeleor. Suzanne se gândi cu 
amărăciune că erau puţine femei capabile să-i reziste lui Raoul 
— bărbat atrăgător, cu o graţie nonșalantă, cu simţul umorului 
și o sclipire inteligentă în ochii negri. Rezistase farmecului său 
o perioadă lungă de timp. 

Prima ei impresie fusese că Raoul era extrem de chipeș, 
avea o eleganță înnăscută, cu care puţini bărbaţi se puteau 
lăuda. Costumele bine croite și cămășile scumpe de mătase 
cădeau perfect pe umerii săi lati și-i scoteau în evidenţă chipul 
măsliniu. Ochi negri ca tăciunele, nas ascuţit și buzele frumos 
conturate, mereu cu un zâmbet ironic în colţul gurii. 

Tatăl ei îşi dorise să-i vadă căsătoriți chiar din perioada 
când ei erau simpli prieteni. Îi spusese că lui Raoul îi 
plăcuseră viața și femeile — dar cărui francez chipeș nu-i 
plăceau? Ea, însă, nu era pregătită pentru căsătorie şi nici 
Raoul nu părea intersat de acest subiect. O trata ca pe o 
adolescentă, așa cum şi era, şi-i aducea ciocolată, flori şi alte 
cadouri de mică importanţă, care o scoteau din sărite. 

Într-o zi, mașinile lor se întâlnirseră fată în față pe aleea 
îngustă din faţa casei ei. Ea accelerase, forțându-l să tragă 
brusc de volan ca să evite coliziunea. Întorsese mașina și o 
urmărise, obligând-o în cele din urmă să tragă pe dreapta. 
Sărise nervos din mașină și începuse să tipe la ea: 

— Dacă mai faci o dată așa ceva, o să regreți amarnic! Acum, 
pleacă de aici, înainte să fac ceva ce-o să regret! 

În acel moment, ceva se întâmplase în mintea lui Suzanne. 
Faptul că fusese atât de aproape de el îi declanșase senzaţii 
până atunci necunoscute. Dar nu fusese în stare să își dea 
seama că începea să se îndrăgostească. Înţelegea acest lucru 
abia acum, când era prea târziu. Extrem de slăbită după 
moartea tatălui ei, se forțase să meargă mai departe și să nu 
permită ca fantomele trecutului s-o depășească. 

Fetiţa lipsită de griji și chiar egoistă care fusese acum 
dispăruse. Nu-i venea să creadă că existase o perioadă în care 
avusese tot ce-i trecuse prin cap; dar chiar și în acele condiții, 
făcea o adevărată scenă dacă nu obținea ceea ce voia suficient 
de repede. 

Acum nu-i mai păsa de nimic. Pe patul de moarte, tatăl ei 
ceruse să-l vadă pe Raoul, dar acest fusese plecat în Orientul 

Mijlociu. Secretara promisese să-i transmită mesajul, dar nu 
primise nici un răspuns. Oricum n-ar fi ajuns la timp... 

După divorț, Suzanne primise o sumă considerabilă de 
bani, dar nu cheltuise nici un penny. Nu ceruse nimic; voia 
doar tandreţea și forţa lui, pe care altădată le desconsiderase. 
Ce mult își dorea să simtă braţele lui în jurul trupului! Cât de 
greu îi era să adoarmă, noapte după noapte, tânjind după 
căldura buzelor lui! Ar fi vrut să uite momentele în care 
încercase să-l umilească, să se răzbune pe el; ar fi vrut să uite 
cât de insensibilă fusese când Raoul era al ei. În cele din urmă, 
sătul de şicanările și copilăriile ei, Raoul plecase. 

Nu mai avea nici un rost să se gândească că fusese o 
puștoaică de nouăsprezece ani, lipsită de experienţă atunci 
când se căsătorise cu Raoul. Pe perioada cât tatăl ei fusese 
bolnav, Suzanne descoperise că nu era centrul universului. 
Îngrozită de ideea că îl va pierde, îl îngrijise cu devotament. 
După moartea lui, devenise mai înțeleaptă, mai matură și mai 
tristă. 

Vocea însoţitoarei de bord o atenţionă să-și pună centura 
de siguranță, pentru că avionul se apropia de aeroportul Kai 
Tak. 

După aterizare, Suzanne observă că tânărul de lângă ea 
scoate de sub scaun un baston alb. Era orb. Lacrimi de 
compasiune îi umplură ochii și se grăbi să se îndepărteze, fără 
să ţină cont că el n-o putea vedea. O dată în plus, înțelegea că 
trebuie să fie recunoscătoare pentru tot ce avea. 

Căldura din aeroport o copleşi, ca și multitudine de limbi 
străine care se vorbeau în jurul ei. După îndeplinirea 


ÎNTÂLNIREA CU FOSTUL SOT 9 


formalităţilor, luă un taxi și se îndreptă spre hotelul unde 
urma s-o întâlnească pe Jeannette de Brâcourt. 

Femeia o aștepta în faţa intrării principale. Când o văzu, 
Suzanne se întrebă cum de reușeau franţuzoaicele să fie atât 
de șic și de feminine. Era înaltă, suplă, iar hainele elegante îi 
scoteau în evidenţă trăsăturile frumoase. Căldura nu părea 
s-o deranjeze. Nici pe Raoul nu-l deranja, își aminti Suzanne. 

Jeannette îi luă palmele în mâinile ei și o privi cu un ochi 
critic. 

— Suzanne! Eşti mai slabă, dar îţi stă bine, chérie. Cum te 
simţi? 

— Bine, mulțumesc, mătușă Jeannette. Pari mai tânără ca 
niciodată, spuse Suzanne cu sinceritate. 

Femeia în vârstă începu să râdă. 

— Să-ţi spun un secret, îi șopti ea. Nu-mi expun niciodată 
fața la prea mult soare. Dar tu ești tânără și nu trebuie să-ţi faci 
griji din pricina tenului. 

Îi ceru hamalului să ia bagajul, apoi o luă pe Suzanne de 
braţ. 

— Mie imi place foarte mult plimbarea cu feribotul. Sper 
să-ți placă și ție. 

— Sunt sigură. Sper să nu te incomodez şi te rog să-mi spui 
dacă abuzez de ospitalitatea dumitale. 

— În nici un caz! Te-ai schimbat mult, Suzanne. 

— M-am maturizat. 

Privi curioasă spre hamalul care căra valizele la feribot. 
Jeannette îi urmări privirea şi se grăbi să-i explice: 

— Îţi duce bagajul la feribot, iar tu îl vei lua când ajungem 
în partea cealaltă. Ai un prieten? 

— Nu, sunt singură. 

— Ai toată viaţa înainte. 

Zâmbetul Suzannei fu lipsit de strălucire. Ar fi vrut să 
spună "Tocmai de asta mă tem! Ce-o să mă fac de acum?”. De 
când murise tatăl ei, lumea i se părea un loc străin, indiferent 
în ce oraș s-ar fi aflat. 

O urmă pe Jeannette și se aşeză pe o băncuţă de lemn pe 
feribot. Privind-o cu coada ochiului, mătușa își spuse că 
Suzanne nu era atât de sigură pe sine pe cât voia să pară. Cu 
părul blond strâns în coc, părea încântătoare! Ar fi avut tot 
dreptul s-o antipatizeze, dar n-o încercau astfel de 
sentimente. În trecut, Suzanne îl chinuise îngrozitor pe 
nepotul ei preferat, iar acesta era un motiv suficient ca s-o 
urască. Raoul ar fi putut s-o îmblânzească, dacă ar fi vrut. 
Poate că o iubise prea mult sau nu suficient... Oricum, ei se 
despărţiseră, iar Jeannette voia să se poarte cuviincios cu 
musafira ei. 

Bucuroasă să simtă briza care îi mângâia chipul, Suzanne 
își înăltă capul spre soare. Ochii ei, acum de un albastru-violet, 
străluceau, iar Jeannette nu se mira că Raoul fusese fermecat 
de ei. Spera din toată inima că luase o decizie bună atunci 
când o invitase să stea la ea. 

— M-a adus o prietenă, spuse ea pe un ton firesc. Ne 
aşteaptă să ne ducă acasă. Mașina e parcată foarte aproape de 
ponton, așa că n-o să mergem prea mult prin căldură. 

Jeannette ceru unui hamal să ia valizele și să le însoţească 
până la mașină. Străbătură o străduță plină de restaurante 
din care se auzea muzică chinezească. Hamalul puse valizele 
în portbagaj, iar Suzanne îi dădu un bacșiș generoas, înainte 
ca mătușa Jeannette să facă acest lucru. În timp ce așteptau 
ca prietena mătuşii să-și termine cumpărăturile și să se 
întoarcă, cele două femei se așezară pe bancheta din spate a 
mașinii. Pe neașteptate, un chinez se apropie de ele și le 
oferi câte o ceașcă de ceai aromat. Suzanne acceptă 
bucuroasă. 

— Mulţumesc, Chin Lung, spuse Jeannette. Chiar simțeam 
nevoia să beau un ceai și sunt sigură că și companioana mea 
era însetată. Dă-mi voie să ţi-o prezint pe doamna Suzanne de 
Brecourt, care e în vizită la noi. Suzanne, dumnealui e bunul 
meu prieten Chin Lung. 

Bărbatul se înclină ceremonios și îi zâmbi. 

— Mă bucur să vă cunosc. Bun venit! 

După plecarea lui, Suzanne îi spuse mătușii: 

— Nu mai folosesc numele acesta, n-am mai făcut-o de la 
divorţ. Prefer să mă prezint ca Suzanne Dawson. 

Jeannette luă o înghiţitură de ceai și privi semnificativ către 
mâna stângă a Suzannei înainte să răspundă: 

— Îmi cer scuze că mă amestec, dar aș fi crezut că în cazul 
tău ai nevoie de protecţia unei verighete, ma chere. O tânără 
bogată, frumoasă și necăsătorită e saupusă oricăror riscuri. 

— Am învăţat asta înainte să mă căsătoresc. Știu să am grijă 
de mine. Am douăzeci şi doi de ani şi am trecut de perioada 
critică. 

Jeannette se gândi cu amărăciune că tânăra nu cunoscuse 
nici o perioadă critică. Mișcările şi gesturile sale trădau 
eleganţă şi naturaleţe. 

— Ai fost plecată în străinătate, nu? Te-am invitat la mine 
acum aproape un an. 

Suzanne aprobă. 

— Am găsit scrisoarea dumitale atunci când m-am întors 
acasă. Mă bucur să te văd din nou! 

Decise să nu-i spună mătușii Jeannette că-și petrecuse 
ultimul an în ţări subdezvoltate, unde făcuse muncă de 
voluntariat. La întoarcerea acasă, nevoia de a fi lângă o 
persoană apropiată fusese atât de puternică, încât îi 
răspunsese mătușii Jeannette fără să stea pe gânduri. 

— Şi eu mă bucur să te văd! răspunse cu sinceritate 
Jeannette. Ai stat stat printre milionari, pe yacht-uri luxoase, 
nu-i aşa? Nu te condamn! 

Suzanne luă o ultimă înghiţitură de ceai. 

— Am trăit bine, răspunse ea, fără să se dea de gol. Ce mai 
face unchiul Philippe? 

Jeannette începu să râdă. 

— E plecat în Orientul Mijlociu, cu afacerile lui. Sunt din 
nou singură, așa cum eram atunci când ţi-am scris. Mi-a părut 
foarte rău când am aflat că ţi-ai pierdut tatăl. Cred că a fost o 
lovitură foarte puternică pentru tine, ma pauvre enfant. 

Suzanne schimbă repede subiectul. 

— De ce ai ales Hong Kong, mătuşșă Jeannette? întrebă ea 
curioasă. Locuiești aici de mult timp. 

— Cred că magia insulei mă ţine aici. Am venit din cauza 
afacerilor lui Philippe și mi-a plăcut noutatea oferită de 
oamenii și locurile de aici. Mă bucur că ai putut veni înainte 
să plecăm. 

— Plecaţi? 

— Poate, când se întoarce Philippe. Sunt sigură că, asemeni 
mie, vrea să se întoarcă în dragul nostru Paris. 

Încă nu venise vorba de Raoul, iar Suzanne abia să 
stăpânea să nu întrebe. 

— Îmi pare rău că am întârziat. 

Ușa mașinii se deschise. Cu ochii măriţi de curiozitate, 
Suzanne privi către tânăra îmbrăcată în rochie albă, cu părul 
negru prins cu o eșarfă multicoloră. Avea ochii negrii, buze 
pline și tenul bronzat. Pe mâna stângă strălucea un safir 
imens. Cât de potrivită ar fi pentru Raoul! 

Nu-și putea explica de ce se gândise la așa ceva. 

— Suzanne, ea e prietena mea, doamna Sylvana Lapport. 
Este din Italia, a fost căsătorită cu un englez și acum e 
divorțată. Sylvana, domnișoara Suzanne Dawson. 

— Mă bucur să te cunosc, Suzanne, îi răspunse ea. 

— Şi eu mă bucur că sunt aici, răspunse foarte serioasă 
Suzanne. 

Sylvana chicoti. 

— Suntem foarte diferite una de cealaltă. Eu brunetă, plină 
de vervă și italiancă, tu suplă, blondă, palidă — tipic 
englezoaică. Nu ești de acord, Jeannette? 

Aceasta își plimbă privirea de la una la alta. 

— Măcar aveţi un lucru un comun, se strâmbă ea. Sunteţi 
amândouă divorţate. 

Sylvana nu gustă gluma. 

— Nu cred că îmi place situaţia asta, cara Jeannette. Nu am 
de gând să rămân necăsătorită și ai să vezi că lucrurile se vor 
schimba curând. 

Porni mașina. Suzanne admiră priveliștea care i se înfățișa 
în fața ochilor — hoteluri înalte, magazine pestrițe, oameni 
veseli și gălăgioși. Se bucura de primirea caldă oferită de 
Sylvana şi de mătușa Jeannette. 

— Am o casă minunată, chiar în inima orașului, spuse la un 
moment dat Sylvana. Are ziduri înalte şi o curte interioară 
absolut splendidă. O ador! Trebuie să vii s-o vezi, Suzanne! 

Faptul că își spuneau pe numele mic o făcea pe Suzanne să 
se simtă în largul ei. 

— Sigur, nu e atât de grandioasă ca a Jeannettei, continuă 
Sylvana. Din casa ei se văd portul, Kowloon şi Noile Teritorii. 

Îi zâmbi Jeannettei, care asculta amuzată discutia celor 
două. Avea cincizeci şi cinci de ani, dar nu părea să aibă mai 
mult de treizeci și cinci și părea să prețuiască foarte mult 
prietenia Sylvanei. 

Mașina începu să urce printre copaci. Curând intrară în 
curtea imensă, plină de flori. 

— O să vezi un amestec de stiluri occidentale și orientale, 
dar predomină cel occidental, explică Jeannette. 

Spre deosebire de casele chinezești, aceasta avea două 
etaje, o verandă mare şi o terasă de pe care se puteau admira 
munţii, dar și portul. 

După plecarea Sylvanei, Jeannette îi prezentă casa 
Suzannei. Aceasta admiră covoarele, mobila de bambus și din 
lemn negru. Casa era plină de tapiserii, vase, sculpturi 
abstracte, toate aranjate cu mult bun-gust. 

— Vreau să te odihnești, ma chére, îi spuse Jeannette când 
o conduse în camera ei. 

De fapt, era vorba de un dormitor spațios şi o baie în care 
funcționau aparate de aer condiţionat. 

— Majordomul, care se numește Sun Yu-Ren, o să-ți aducă 
ceva de băut, după care ar fi bine să te întinzi pentru câteva 
ore. 

Suzanne privi în jurul ei, la patul imens cu plasă de țânțari, 
la măsuţa de toaletă, la dulap și la draperiile de satin care se 
asortau cu cuvertura de pe pat, pe care erau brodaţi dragoni 
minusculi. 

— Toate camerele sunt la fel de frumoase precum aceasta? 
întrebă ea. 

Se apropie de fereastră și observă că dădea spre grădină și 
spre port. 

— Mai mult sau mai puțin. Raoul a cumpărat casa, ca să aibă 
unde să locuiască atunci când afacerile îi cereau să vină aici. E 
greu să găsești un loc unde să stai în Hong Kong. Așa însă.. 
Casa e foarte potrivită pentru întruniri, pentru că are și o sală 
de conferinţe. 

Suzanne auzi numai jumătate din ceea ce-i spusese 
Jeannette. Simpla pomenire a numelui lui Raoul făcu să-i 
accelereze pulsul. 

Jeannette își scoase mănușile și o privi gânditoare. 

— Raoul este în Hong Kong, spuse ea pe un ton foarte serios. 

Suzanne păli brusc și se răsuci către fereastră. Încercă să se 
stăpânească şi vorbi fără să se întoarcă: 

— Ar fi trebuit să-mi spui. 

— Ti-am spus. 

— Nu acum... 

— Îmi pare rău. Nu era aici acum un an, când ţi-am scris şi 
te-am invitat să stai o perioadă cu mine. Ştiam că încerci să-ți 
revii după pierderea tatălui tău. Când mi-ai răspuns și m-ai 
întrebat dacă mai poţi veni, am spus că da. Nu m-am gândit că 
s-ar putea să te deranjeze prezenţa lui Raoul. La urma urmei, 
relaţia voastră e terminată. 

Jeannette vorbise pe un ton destul de categoric, iar 
Suzanne făcu efortul de a se întoarce către ea. Culoarea 
ochilor era mai închisă decât de obicei, accentuându-i 
paloarea feţei. 

— Ai dreptate, mătușă Jeannette, răspunse ea abia auzit. 
Poate că, în timp, o să mă obișnuiesc să mă întâlnesc cu fostul 
meu soţ. 

— Nu vorbi pe tonul ăsta cinic. Nu mă poţi păcăli! Poate 
că-l accept de la Raoul, dar de la tine nu! 

Suzanne își ridică bărbia, mândră. 

— De ce nu-l accepti de la mine? o provocă ea. De ce m-ai 
invitat aici? 

Jeannette râse ușor. 

— Draga mea, de ce invită își oamenii rudele şi prietenii în 
casele lor? Nu că asta ar fi casa mea... Îmi face plăcere 
compania ta și am crezut că ti-ar prinde bine să te relaxezi puţin. 

Sezanne își mușcă buza. Să te relaxeze? Nu mergea la 
petreceri, nu ducea o viață libertină. Perioada petrecută în 
străinătate o schimbase foarte mult și-i arătase ce însemna, cu 
adevărat, viața. Și nu fusese singură. Singurătatea, însă, o 
aștepta în luxoasa casă din Londra pen care nu mai avea cu 
cine s-o împartă. Invitaţia mătușii Jeannette fusese o mană 
cerească. 

Acum, nu mai era sigură de acest lucru... Nu se gândise nici 
o clipă la posibilitatea de a-l reîntâlni pe Raoul. Înfierbântată 
și obosită după călătorie, hotări să stea atât cât îi cereau 
regulile de politețe, după care să plece. Trebuia să se 
depărteze cât mai mult și cât mai repede de fostul ei soț. 

— Îmi pare rău, mătușă Jeannette. Am fost nepoliticoasă și 
te rog să mă ierti. 

Un zâmbet slab îi apăru pe buze și se aplecă s-o sărute pe 
obraz pe femeia mai în vârstă. 

— Îţi mulțumesc că m-ai invitat aici. 

Jeannette îi luă mâinile în ale ei. 

— O să-ți trimit ceva de mâncare, îi spuse ea pe un ton 
blând. După care vreau să te culci! Eşti foarte slăbită și cred că 
e momentul ca cineva să se ocupe serios de tine. 

Fără să vrea, Suzanne se înfioră. Așa îi spusese și Raoul, cu 
ani în urmă. 

După plecarea mătușii, se întinse în pat, cu ochii în tavan. 

La începuturile relaţiei lor, Suzanne fusese nevoită să se 
ocupe singură de organizarea unei petreceri. Tatăl ei fusese 
plecat, cu afaceri, iar el o supraveghease în permanență, cu o 
insistență care o enervase. Petrecerea fusese cu adevărat 

sălbatică — majoritatea invitaţilor băuseră prea mult. După 
miezul nopții, ieșise în curte să ia o gură d eaer curat și fusese 
urmărită de unul dintre musafiri, un student cu idei socialiste, 
hotărât să strice cheful tuturor. 

— Bună, Derek, îl salutase ea zâmbind. Cam cald înăuntru, 
nu-i aşa? 

Clătinându-se pe picioare, el îi răspunsese: 

— Foarte! În plus, oamenii sunt de nesuportat! Atât de 
bogați... 

— Ce e rău în a fi bogat? replicase ea. 

— N-ai muncit nici o zi în viața ta, şuierase el, apropiindu- 
se amenințător. 

— A muncit tata și a câștigat cinstit fiecare bănuţ! 

— Foarte frumos din partea lui! Și acum priveşte cum îi 
cheltuiești tu, nu-i așa? 

O prinsese cu putere de braţ, dar ea încercase să se opună. 

— Nu e chiar așa! Cred că ar fi mai bine să pleci! Ai abuzat 
de ospitalitatea mea... 

El o prinsese cu brutalitate în braţe, o sărutase și o 
împinsese într-un tufiș. Înţelegându-i intenţia, Suzanne se 
luptase cu el ca o pisică sălbatică. ÎL zgâriase, dar el reuşise 
s-o trântească la pământ și să-i sfâşie rochia. La un moment 
dat, simţise că cineva o ia în braţe și o poartă pe braţe în casă. 

— Totul e în regulă! auzise vocea lui Raoul. 

O pusese pe pat și o mângâiase, făcând tot posibilul să o 
liniştească. 

— Nu s-a întâmplat nimic. Din fericire, am intervenit la timp. 

Tonul lui se asprise: 

— Ce ţi-a venit să te duci în curte cu unul ca el? Ai căutat-o 
cu lumânarea, să ştii! 

Mândria ei o făcuse să riposteze. Brusc, devenise 
conștientă de rochia ruptă care-i dezgolea umerii și un sân. 

— Da? Așa cum o caut şi acum, nu? Am scăpat de un bărbat 
și am dat peste altul! 

Ochii i se umpluseră de lacrimi, iar el îi dăduse o batistă. 
Fără să-şi dea seama, o acceptase și-și șterse lacrimile. 

— Nu te mai purta la un copil! o certase el. Ai avut o 
experienţă neplăcută, dar cred că aveai nevoie de așa ceva. Ai 
crezut mereu că tatăl tău extrem de indulgent şi banii lui de 
protejează de tot răul din lume. 

Suzanne aruncase cu batista în el. 

— Parcă ai fi Derek! Și el a spus ceva asemănător înainte să... 

— Bine, gata! Încearcă să uiţi! Scoate-ţi rochia și hai la 
culcare! O să-ţi aduc un pahar de lapte cald, bine? Mă ocup eu 
de petrecere. 

Se ridicase de pe pat și o privise insistent. 

— Dacă nu ești în pat când mă întorc, promit că te dezbrac 
chiar eu! 

— Ticălosule! strigase ea, ca un copil. Toţi bărbaţii sunt la 
fel și urmăresc un singur lucru! 

Cu mâna pe clanță, Raoul se întorsese către ea. 

— Ai început să înveţi! Dar nu ne pune pe toţi în acceași 
oală! În general, femeia găseşte bărbatul pe care-l merită. O 
fată frumoasă și bogată, care stă într-un turn de fildeș, scoate 
ce e mai rău într-un bărbat. Trebuie să-și arate superioritatea. 

— Şi se poartă ca un ticălos! 

— Nu, ma chére. Se poartă ca un bărbat! 

O salutase în bătaie de joc, dar Suzanne îi luase în serios 
ameninţarea și fusese deja în pat când el se întorsese. 

— Băutura dumneavoastră, mademoiselle! 

Spre uimirea ei, se așezase lângă ea. 

— Bea tot, ca o fetiţă cuminte. Să nu-ţi faci griji din pricina 
petrecerii. Totul s-a rezolvat! 

Așteptase până golise paharul. Suzanne își dăduse seama 
că nu s-ar fi descurcat fără el. 

— Noapte bună, şoptise ea. Şi îţi mulţumesc. 

— Nici un zâmbet? 

— Nu mă simt în stare să zâmbesc. 

— Știu. Înţeleg prin ce ai trecut, dar nu vreau să adormi și 
să ai coşmaruri. Trebuie să-ţi ștergi din minte tot ce s-a 
întâmplat. Sărutul pe care l-ai primit tu... Bărbaţii știu să 
sărute și altfel. Dacă îţi întorci capul către mine, am să-ţi arăt. 

— Nu vreau să-mi arăţi. Te rog, pleacă! 

— Dacă plec acum, îi spuse el foarte calm, am să mă 
întorc în câteva ore pentru că ai coşmaruri sau nu poți să 
dormi. Pot să-ţi aplic tratamentul acum sau atunci. Cum 
preferi? Nu cred că e nevoie să-ţi atrag atenţia că atunci vei 
fi pe jumătate adormită, iar oamenii nu mai sunt 
responsabili pe faptele lor când sunt într-o asemenea stare. 
Am fost destul de clar? 

— De ce vrei să mă săruţi? Ştii că nu pot să te sufăr! Te 
accept numai din pricina tatălui meu! 

— Poate că și eu insist tot din pricina tatălui tău! 

Suzanne își dăduse seama că nu era în cea mai bună poziţie 
ca Să înceapă o nouă luptă. Raoul se aplecase peste ea, iar ea 
se încordase. 

— Relaxează-te, prostuţo! 

Dar ea nu-l ascultase. Ar fi vrut să rămână la fel de 
încordată, dar buzele lui fierbinţi o forțaseră să răspundă. Îşi 
pusese brațele în jurul gâtului lui și pierduse noţiunea 
timpului. Nu fusese prima dată când fusese sărutată, dar 
fusese prima dată când nu voise să se termine. Nu știuse cât 
durase, dar îi alungase complet din minte sărutul lui Derek. 

Fl fusese cel care puse capăt sărutului. 

Privind înapoi, Suzanne știa că acela fusese un moment de 
cotitură în viaţa ei. Totul era la fel... cu excepţia ei. 

Raoul ar fi trebuit să rămână în trecut, dar iată că se 
întorsese. Oare se recăsătorise? Simpla idee o făcu să tremure. 

Ca să nu se mai gândească la așa ceva, se ridică din pat și 
intră în baie. 


Capitolul 2 


Dimineața următoare o găsi pe Suzanne măcinată de 
îndoieli cu privire la șederea în Hong Kong, mai ales într-o 
casă care aparținea companiei Brecourt. Mai mult, o tulbura 
prezenţa fostului ei soţ. Trecuseră patru ani de când se 
cunoscuseră și doi de la divorț. Căsătorită la nouăsprezece, 
divorțată la douăzeci! Când sentinţa devenise definitivă, își 
luase o vacanță. În însorita Grecie, alături de prieteni, își 
spusese că îi era mai bine fără bărbatul pe care îl considera un 
căpos arogant. Evident că nu era, dar așa îi venea mai ușor 
să-l iubească. 

Făcu un duș și se îmbrăcă, gândindu-se la tările extrem de 
sărace în care oamenii aveau nevoie, ca și ea, de dragoste. 

De la despărțirea lor, Suzanne ajunsese să aprecieze 
atitudinea protectivă pe care Raoul o avusese faţă de ea. 
Foarte puţini din oamenii din jurul ei îi fuseseră prieteni 
adevăraţi. Majoritatea fuseseră dornici de aventuri, 
adolescenţi care refuzaseră să se maturizese și să-și asume 

responsabilităţile. Raoul o învățase multe, iar ea înțelesese în 
timp că nimeni nu-și alege jumătatea. Nu putea să precizeze 
cu exactitate momentul în care își dăduse seama că-l iubește 
pe Raoul. Pur și simplu, îl iubea. 

Gata de o nouă zi, alese o rochie ușoară de in de culoarea 
untului și-și lăsă părul liber. În timp ce-și peria părul, se 
gândea cum se va reacţiona în momentul în care îl va întâlni 
pe Raoul. Oare cum va reacționa el? Va mai fi posibilă o relaţie 
de prietenie, după tot ce se întâmplase între ei? Ca și când nu 
era suficient că Raoul era un bărbat sofisticat, mai era și 
francez! De aceea era foarte posibil să riddice nepăsător din 
umeri și să-și îndrepte atenţia spre altcineva. Şi cum putea ea 
să-i ceară socoteală? 

Îşi puse sandalele cu toc înalt și coborî la micul dejun. 
Jeannette o aştepta pe verandă, într-o rochie de mătase de un 
verde pal. 

— Bună dimineața, chérie! spuse ea. Tocmai voiam să-l 
trimit pe Sun Yu-Ren să-ţi aducă ceaiul. Nu mă aşteptam să 
cobori aşa de devreme. Ai dormit bine? 

Suzanne se aşeză la masă, în fața mătușii, și își așeză 
şervetul în poală. 

— Foarte bine, mulţumesc! 

Sun Yu-Ren apăru din senin lângă ea. 

— Ce doriţi la micul dejun? întrebă el făcând o reverență. 

Suzanne savură pepenele și delicioasele fructe specifice 
zonei. Ceaiul verde servit în ceșcuțe minuscule de porțelan îi 
plăcea din ce în ce mai mult. 

Mai zăboviră la masă pentru că mătușa să-și verifice 
corespondența. 

— Dumnezeule! exclamă ea ridicându-și privirea dintr-o 
scrisoare bătută la mașină. Aş fi vrut să să te duc să vezi 
împrejurimile, dar o jurnalistă din Londra m-a convins să-i 
acord un interviu. Uite rezultatul! Vine în dimineaţa asta, 
împreună cu fotoreporterul, să facă un articol pentru o revistă 
lunară. 

Jeannette dădu din mână, nepăsătoare. 

— Ştii genul... Poze din grădină și din cele mai bune camere! 

— E în regulă, răspunse Suzanne. Sunt sigură că ai și alte 
angajamente și nu trebuie să le anulezi din cauza mea. Sper 
ca vizita mea să nu te deranjeze. Pot să plec imediat, dacă 
vrei. 

— Rămâi aici! Nu mi s-a mai luat niciodată un interviu și am 
nevoie de suport moral. ÎI rugasem pe Raoul să vină, dar el a 
refuzat. A râs de mine și m-a sfătuit să-i las să se plimbe prin 
casă, fără să intervin. 

Suzanne se relaxă instinctiv la gândul că Raoul nu va veni 
în cursul dimineţii. Cel puţin va avea timp să se pregătească 
pentru întâlnire. Cât despre momentul interviului, își propuse 
să rămână în planul doi în timpul discuţiei, pentru că nu avea 
nevoie de publicitate. Oricum, nu mai făcea parte din 
imperiul Brâcourt. Era doar Suzanne Dawson și prefera să 
rămână așa. 

— Sper să nu stea prea mult. 

Jeannette împături scrisoarea și o strecură înapoi în plic. 

— Presupun că ar trebui să le servim masa de prânz. Ai 
poftă de mâncare chinezească? 

Se încruntă brusc, dar încercă să zâmbească. 


ÎNTÂLNIREA CU FOSTUL SOŢ 25 


— N-am nimic împotrivă. 

— Mai mult decât am spus eu, atunci când am venit aici! 
Nimeni nu reuşise să mă convingă să intru într-un restaurant 
chinezesc, nici măcar pentru o ceașcă de ceai. Acum ador 
mâncărurile chinezești! Dar aici poţi să alegi între bucătăria 
americană, franţuzească, indiană, indonesiană, italiană, 
suedeză, japoneză, malaeziană, coreeană, rusească şi 
chinezească. 

Suzanne izbucni în râs. 

— Pare interesant! 

Discutară despre mâncăruri până când sunetul unei mașini 
care se apropia le înterupse. 

— Cred că e prietena noastră, ziarista! şopti Jeannette. 

Peste câteva minute, un cuplu tânăr traversă camera. Ea 
purta o fustă lungă și o bluză de mătase și era tunsă băieţește. 
Bărbatul, care nu avea mai mult de douăzeci și cinci de ani, 
avea barbă şi mustață. 

— Bună dimineaţa! salută femeia. Sper că n-am venit într-un 
moment nepotrivit. 

Zâmbi larg către cele două gazde, iar Suzanne se gândi că 
avea în jur de treizeci de ani. 

— Deloc, îi asigură Jeannette. Bănuiesc că sunteţi 
domnișoara Norma Reagan și domnul Neil Killbride. Sper că 
n-o să vă pară rău că aţi făcut această călătorie. 

— Cu siguranță n-o să ne pară rău. Aveţi o casă foarte 
frumoasă. Şi mare, nu-i aşa? 

Privirea ei zăbovi asupra Suzannei. 

— V-am mai văzut undeva, nu-i așa? 

Jeannette interveni: 

— Tânăra mea prietenă Suzanne s-a întors recent din 
străinătate. Chiar aseară, ca să fiu mai precisă. 

Norma se întoarse către colegul ei. 

— Neil, unde am mai văzut-o pe domnişoara... Suzanne? 

Neil zâmbi larg. 

— Nici o şansă! răspunse el, privind-o admirativ pe 
Suzanne. Cu siguranță mi-aş fi amintit dacă aș mai fi văzut-o. 

Suzanne stătea nemișcată. Părul ei blond îi încadra chipul 
micu, acum extrem de palid. Nu-şi mai amintea nimic din 
ziua nunții, cu atât mai puţin invitaţii. Era foarte posibil ca 
această tânără să fi fost prezentă, dar nu voia să-și amintească 
trecutul. Era prea dureros. 

— Începem? interveni Jeannette. Unde vrei să stăm? 

Ea privi peste cei doi musafiri, către persoana care intrase 
în curte și se apropia cu pași mari. Inima Suzannei începu să 
bată mai tare și se îmbujoră brusc. Observă că nu se schimbase 
deloc. Era la fel de suplu și de atrăgător, dar acum părea și mai 
tulburător pentru că privirea ei era plină de dragoste. 

— Fii drăguță, Suzanne. Du-te în bucătărie și roagă-l pe Sun 
Yu-Ren să pregătească ceaiul. 

O privi câteva secunde pe femeia în vârstă, apoi se ridică și 
se grăbi să intre în casă. 

— Fii binecuvântată, mătușă! 

Se purtase minunat când ascunsese numele ei de familie 
faţă de ziaristă și acum, când îi dădea timp să se pregătească 
de sosirea neașteptată a lui Raoul. După ce-i transmise 

mesajul majordomului, simți că o părăseşte curajul. Nu era în 
stare să dea ochii cu el! Urcă în fugă scările până în camera ei 
şi încercă să-şi pună ordine în gânduri. 

Un lucru era sigur — nu putea să stea în dormitorul ei, 
pentru că mătușa Jeannette urma s-o conducă pe Norma 
Reagan în turul casei. Își aranjă rochia, își dădu cu putin ruj și 
se pieptănă rapid. Nu se auzea nici un zgomot și-și imagină că 
beau ceaiul servit de Sun Yu-Ren. Ce-ar fi să iasă prin 
bucătărie? 

— Ca de obicei, ai greșit drumul, Suzanne. 

Vocea groasă, familiară o luă prin surprindere. Se răsuci pe 
călcâie și-l văzu pe Raoul în spatele ei. Părul lui negru părea 
mai bogat, iar tenul puţin mai palid decât își amintea ea. O 
privea, însă, în același fel ironic, ca și când n-o lua în serios. 
Întotdeauna o enervase acest lucru! 

— Bună, Raoul. Ce mai faci? 

Tonul ei rece îl făcu să se încrunte pentru o fracțiune de 
secundă. Suzanne făcu un pas înapoi — o măsură instinctivă de 
precauţie, absolut necesară de vreme ce dragostea ei pentru 
Raoul era mai puternică decât niciodată și mai presus de 
puterile ei. 

— Bine. De ce nu te-ai întors pe terasă. Toată lumea te 
aşteaptă. 

Privirea lui deveni mai insistentă. 

— Ce s-a întâmplat cu tine? Ai fost bolnavă? 

— Nu. 

— Atunci? Călătoria din străinătate nu a fost așa cum ai 
sperat sau suferi după un iubit lăsat acasă? 

— Nu e vorba de așa ceva. Dar de unde ai aflat? 

— De unde aș fi putut să aflu? Iar îţi umblă mintea aiurea? 

Tonul lui dominator, complet nejustificat de vreme ce nu 
avea nici un drept asupra ei, o irită. 

— Poate că am avut nevoie de timp, ca să-mi limpezesc 
gândurile. 

— Şi... ti-ai limpezit gândurile? 

— Într-un fel. 

În ciuda hotărârii ei de a-și mentine cumpătul, prezenţa lui 
o tulbura, iar Raoul observă acest lucru. Vru să-și dea părul de 
pe frunte, iar mâna îi tremura vizibil. 

— Acum, dacă ai terminat interogatoriul, putem să ne 
întoarcem la ceilalți? 

— Musafirii noștri nu mai stau mult, aşa că fruntea sus! 

O conduse înapoi pe terasă, iar Suzanne observă că vocea 
și purtarea lui se schimbaseră. Cât de amabil și galant putea fi, 
atunci când voia! Dar ea nu avea nevoie de bunătatea și 
generozitatea lui, pentru că îi era greu să facă faţă acestor calități. 

Aproape ajunseseră pe terasă, când Raoul rupse tăcerea: 

— Îmi pare rău pentru tatăl tău. Am ţinut foarte mult la el. 

Suzanne nu-și ridică privirea. Îşi mușcă buza, încercând să 
nu răbufnească și să nu-i strige: „Și atunci de ce nu ai venit 
să-l vezi înainte să moară?”. Dar nu-i spuse nimic. 

Ar fi vrut să plece acasă. Întânirea cu el fusese mai 
tulburătoare și mai dificilă decât își imaginase; nu se simţea în 
stare nici să stea de vorbă cu micul grup de persoane care o 
aşteptau la ceai. 

Mătuşa Jeannette îi întâmpină cu căldură. 

— Suzanne, Raoul! În sfârşit, ați venit! Vă rog să luaţi loc și 
să serviţi o ceașcă de ceai. 

Neil Kilbride trase un scaun pentru Suzanne, iar Raoul se 
așeză lângă ea. 

— Aveţi o proprietate foarte frumoasă, domnule de 
Brâcourt! spuse Norma Reagan. Poate o să ne faceţi o favoare 
și O să pozaţi pentru revista noastră... 

Raoul clătină din cap și-și termină ceaiul. 

— Îmi pare rău, dar am o întâlnire de afaceri. Sunt sigur că 
o să mă scuzati. 

Norma Reagan nu-și ascunse dezamăgirea. 

— Nici măcar într-un singur instantaneu? încercă ea să-l 
lingușească. 

Fl clătină hotărât din cap și refuză o altă ceașcă de ceai. 
Întinse ceașca mătușii sale, aplecându-se puţin către Suzanne. 
Ea tresări din pricina distanţei mult prea mici dintre ei și făcu 
o mișcare bruscă, trântind ceașca din mâna lui. Amândoi se 
repeziră s-o prindă, iar degetele lor se împreunară. 

— Îmi pare rău, spuse el. 

— E vina mea. 

Suzanne își trase mâna și-i dădu ceașca Jeannettei. Era 
furioasă din pricina neindemânării de care dăduse dovadă și a 
faptului că roşise puternic. Ce păcat că ceașca fusese goală! 
Dacă ar fi avut ceai în ea, ar fi putut să se retragă, profitând de 
pata de pe rochie! 

Norma Reagan o privi insistent, făcând-o pe Suzanne să se 
întrebe dacă știa că fusese căsătorită cu Raoul. Oare va râde, 
împreună cu Neil Kilbride, pe seama faptului că era 
îndrăgostită de fostul ei soț? 

Ca și când n-ar fi observat nimic, el se scuză și intră în casă. 
Cei doi ziariști se ridicară și deciseră să înceapă cu 
fotografierea grădinii. 

— Am să-i însoțesc pe invitaţii noștri, să le explic câteva 
lucruri prin casă, așa că tu poţi face tot ce doreşti până la 
prânz, Suzanne. 

Era scăparea pe care tânăra o aștepta cu disperare. Cu toate 
acestea, ezita pentru că era într-o țară străină. 

Jeannette înţelese ezitarea ei: 

— Îmi pare rău că nu pot să-ţi pun la dispoziție mașina, dar 
suntem foarte aproape de drumul principal, iar tramvaiele 
circulă la intervale regulate. Sunt foarte eficiente! 

Era foarte clar că nu voia ca Suzanne să mai zăbovească în 
preajma lor. N-o învinovăţea pentru că nu voia ca fosta soţie a 
nepotului său să intre din nou în familia lor. Ştia, însă, că 
Jeannette ar fi fost de-a dreptul îngrijorată dacă ar fi știut efectul 
pe care-l avusese strângerea de mână a lui Raoul asupra ei. 

Mergând spre camera ei, se gândi cu mai mult calm la toate 
senzațiile și trăirile care o încercaseră. Problema era că trebuia 
să-și înfrângă pornirile inimii. 

Își luă poşeta și coborî în hol unde, spre uimirea ei, se 
întâlni cu Jeannette, însoţită de cei doi ziarişti. 

— Ce-ar fi să ne pozaţi pentru câteva fotografii? o întrebă 
Norma Reagan, zâmbind dulce. 

Neil Killbride își susținu colega, entuziast. 

— Vă rog, domnişoară Suzanne! Nimic nu însufleţește mai 
bine o fotografie decât o fată frumoasă! 

Degetele Suzannei se încleștară pe bareta poșetei. Era clar 
că mătușa Jeannette nu aproba această idee. Nu era singura... 

— Mă scuzaţi că intervin. Trebuie să mergem, Suzanne, 
dacă vrei să te duc în oraș. 

Vocea lui Raoul se auzi foarte clar. Oricât ar fi fost de 
ciudat, prezenţa lui o calmă brusc. 

— Sunt gata, răspunse ea reuşind să zâmbească. 

— Conduceţi cu grijă! se auzi vocea Normei Reagan, în 
spatele lor. 

După ce se depărtară de acasă și ieșiră în șoseaua 
aglomerată, Raoul rupse tăcerea: 

— Nu voiai să apari în fotografiile lor, nu-i așa? 

— Sigur că nu! Nici ca fostă soţie a ta, nici ca Suzanne 
Dawson, așa cum prefer să mi se spună acum. 

EI își arcui o sprânceană. 

— Văd că nu regreţi divorțul nostru. 

Remarca lui o luă prin surprindere. Ce bine că purta 
ochelari de soare! 

— Îmi plăceau mai mulți bărbaţi atunci când m-am căsătorit 
cu tine, dar știam foarte sigur că nu sunt îndrăgostită de nici 
unul. Nici de tine... 

— Dragostea e un lucru foarte ciudat, replică el. Uneori, e 
suficient ca doi oameni să trăiască împreună mai mult timp. 
Poate nu se îndrăgostesc, dar ajung să se obișnuiască unul cu 
altul și să aibă sentimente extrem de apropiate de dragostea 
adevărată. 

Suzanne simţea că se află pe un teren nesigur. 

— Nu e cazul tău, sunt sigură. Tu știi exact ce vrei și ce-ţi 
place și iei, pur și simplu. 

— Ai dreptate, dar chiar și eu mai fac greșeli. Spre marele 
meu noroc, pe majoritatea le văd la timp și fac tot posibilul să 
le îndrept. 

Privirea ei era fixată pe mâna lui. 

— Felicitări pentru că ai o viziune atât de clară asupra vietii. 
Probabil că e foarte confortabil ca, din poziţia ta, să urmărești 
greșelile altor muritori. 

EI îi zâmbi larg, apoi își concentră atenţia asupra drumului. 

— Nu crezi că ar trebui să îngropăm securea războiului? îi 
sugeră el, pe un ton suav. 

Îi aruncă o privire piezișă şi adăugă: 

— N-o să avem nici un avantaj dacă o să lăsăm impresia că 
suntem în continuare soț și soţie. Nu ești de aceeași părere? 

Suzanne încercă să-și spună că nu era îndrăgostită de el. 
Era doar atrasă de faptul că era francez şi, prin urmare, atât de 
diferit de ea — părul negru, tenul măsliniu, ochii aproape 
negri care străluceau. Primise o lecţie de la viaţă și reușise să 
meargă mai departe fără să-i fi rămas nici o urmă. Ea nu putea 
să spună același lucru... Raoul o alungase din amintirile lui ca 
și când nu făcuse niciodată parte din viața lui. Ea de ce nu 
putea să facă același lucru? 

O ţară străină și foarte interesantă îi stătea la dispoziţie ca 
s-o exploreze. Părea ciudat că făcea acest lucru împreună cu 
Raoul! Ca și când i-ar fi simţit privirea, el se întoarse și-i zâmbi. 
Îşi dădu seama că, pentru moment, nu conta decât că Raoul 
era lângă ea. Poate că nu erau sortiti unul altuia, dar nimeni și 
nimic nu-i putea lua senzaţia pe care o simţea în acele 
momente şi care-i aducea plăcere și durere în același timp. 

Când se apropie de centrul orașului, Raoul încetini. 

— Trebuie să te las aici, pentru că am niște treburi de 
rezolvat. Îşi sugerez să rămâi în zona centrală și să dai O raită 
prin magazine. Poșta este în apropiere, așa că poţi să cumperi 
timbre și plicuri, ca să le scrii celor de acasă. Ne întâlnim aici 
peste o oră şi mergem să luăm prânzul. 

Suzanne îl privi uimită. Încă nu-i venea să creadă că se 
ocupa de ea exact așa cum făcuse odinioară. Nu trebuia să-i 
permită acest lucru! 

Avusese nevoie de doi ani ca să-și dea seama că el era 
bărbatul vieţii ei, iar acum trebuia să facă tot posibilul să scape 
de această idee. 

Nu ştia cât va dura acest lucru, dar nu conta! Important era 
ca, pentru binele ei, relaţia lor să nu devină și mai apropiată. 
Legătura dintre ei trebuia ruptă, chiar dacă avea să se chinuie 
tot restul vieţii ca să reuşească asta! 

— Mă tem că va trebui să-ți spun „la revedere”, pentru că 
mătușa Jeannette mă așteaptă acasă la prânz, spuse ea pe un 
ton defensiv. O să mă plimb prin magazine, apoi o să mă 
întorc acasă. Pot să mă descurc singură! 

— Am spus că ne vedem aici, peste o oră! Te afli într-o ţară 
străină, nu la Londra! Mătușa Jeannette se așteaptă să am grijă 
de tine şi să te invit la masă, insistă el. 

Se aplecă peste ea ca să-i deschidă portiera. Suzanne trase 
aer în piept, tulburată de distanţa prea mică dintre ei. Mirosul 
slab de săpun și de parfum, atât de cunoscute, îi amintea de 
atingerile lui, de momentele petrecute în intimitate. 

Ştia că furia era singura ei armă împotriva lui Raoul. 

— Nu accept să-ţi strici programul pentru mine! strigă ea. 
l-am spus şi mătuşei Jeannette asta! Nu știu dacă știi că ea 
m-a invitat să vin în vizită acum un an. În mod clar, nu mă 
aşteptam să te întâlnesc aici! 

Fl se răsuci spre ea și expiră scurt, înfuriat. 

— Ce faci tu mereu, de-mi vine să te pleznesc? Știu că n-ai 
timp de pierdut cu mine, dar te cunosc prea bine și știu că ai 
încredere în toţi oamenii pe care-i cunoști și nu crezi că sunt 
în stare să-ți facă rău. Cineva trebuie să te protejeze de tine 
însăţi! O dată ce ai venit aici, trebuie să accepţi consecinţele. 
Apropo, de ce ai venit? 

— Pentru că nu suportam să mai locuiesc în Londra, după 
moartea tatălui meu. Aveam nevoie de... o schimbare, dacă 
vrei. În anul pe care l-am petrecut în străinătate am învăţat 
multe despre independentă, dar totul a fost altfel atunci când 
m-am întors acasă. Nu mă înţelege greșit — sunt o fată 
independentă și-mi place asta. Dar mi-e greu să accept lumea 
fără părinți mei și am nevoie de timp ca să mă obișnuiesc. 

Tonul lui Raoul fu dur: 

— Nu te ajută cu nimic să stai după fusta mătușii Jeannette! 
Tu ai nevoie de un bărbat! 

— Am încercat odată și a fost un dezastru, după cum prea 
bine știi. Când cineva îţi întinde o mână de ajutor atunci când 
ai mai multă nevoie, e normal să o accepti. 

Își plecă privirea, iar vocea ei deveni din ce în ce mai 
şoptită. 

— Mătuşa Jeannette mi-a oferit un refugiu de care nu am de 
gând să abuzez. O să mă întorc la Londra... 

— Şi nu vrei să fii sigură că o să te întorci întreagă și 
nevătămată? te aștept peste o oră la poştă. Să nu cumva să nu vii! 
Ca să lămurim lucrurile, trebuie să știi că nu-mi strici programul. 
Trebuia să iau masa cu cineva, așa că n-o să fim singuri. 

Suzanne ridică privirea și descoperi că el era periculos de 
aproape. Inima îi bătea mai tare, iar picioarele îi tremurau 
atunci când cobori din mașină. 

Raoul o făcea să simtă o gamă întreagă de senzaţii și trăiri, 
inclusiv dragostea neimpărtășită. După discuţia avută cu el, 
Suzannei îi era clar că fostul ei soț o considera o greșeală a 
tinereţii, una de care se debarasase fără nici o strângere de inimă. 

Cum îndrăznise să spună că avea nevoie de protecţie? Și de 
un soţ! ÎL privi depărtându-se în mașina mare, opulentă și 
decise să nu se mai gândească la el. Intră în magazine și 
admiră ceasurile, bijuteriile, porțelanurile, mătăsurile şi 
broderiile de cea mai bună calitate. Spre deosebire de Statele 
Unite, magazinele erau deschise tot timpul și păreau pline de 
minunăţii, precum celebra peșteră a lui Ali-Baba. Nu mai 
văzuse niciodată aşa ceva și era absolut încântată de tot ce era 
în jurul ei. 

Într-un magazin de bijuterii văzu o brățară și o pereche de 
cercei în faţa cărora i se părea imposibil să reziste. Decise să le 
cumpere pentru mătușa Jeannette şi tocmai se pregătea să-i 
ceară vânzătorului să le împacheteze când auzi un zgomot 
puternic. Se întoarse spre ușă și-l recunoscu pe tânărul orb 
alături de care stătuse în avion. Scăpase ceva din mână și 
încercat disperat să-și recupereze obiectul. 

Suzanne se grăbi să-l ajute. 


36 KATHERINE GRANGER 


— Poftim! Eşti singur? 

Tânărul se uită în direcţia ei, fără s-o vadă. Cât de fragil și 
vulnerabil părea! 

— Te simţi bine? îl întrebă ea. 

EI părea să n-o audă. Era încruntat, ca și când s-ar fi chinuit 
să-şi amintească ceva. Apoi zâmbi brusc. 

— Sunteţi domnișoara drăguță care a stat lângă mine în 
avion, nu-i așa? 

— Cum poţi să-ţi aduci aminte de mine? Şi de unde știi cum 
arăt, dacă nu vezi? 

— Deslușesc umbre și lumini, iar parfumul dumneavoastră 
mi-a dezvăluit multe. Puteţi să-mi spuneţi cum vă numiţi? 

— Suzanne — Suzanne Dawson. Dar tu? 

— Alan Edge. Vă mulțumesc, domnişoară Dawson. 

Părea supărat și chinuit de un anume lucru, iar Suzanne 
regretă că nu fusese mai prietenoasă cu el în timpul călătoriei 
cu avionul. 

— Făceam niște cumpărături, spuse ea precaută. Pot să te 
mai ajut cu ceva? Cred că dai dovadă de mult curaj, să te 
plimbi prin oraș singur. 

El dădu din mână. 

— Mă duceam la docuri, nu vreau să vă rețin. 

— Nu e nici o problemă. Am destul timp, până mă întâlnesc 
cu un prieten vechi. Pot să te însoțesc... Deși nu știu în ce 
direcţie trebuie să mergem, râse ea. 

FEl ezită și păru gata s-o refuze, apoi acceptă zâmbind 
compania ei. Suzanne uită de bijuteriile pe care voia să le 
cumpere. Străbătură împreună câteva sute de metri. 

— Bănuiesc că acasă ai un câine însoțitor, spuse ea la un 
moment dat. 

— Nu. Sunt în situaţia asta din cauza unui accident care s-a 
petrecut aici, când nava mea era ancorată în port. În camera 
motoarelor a avut loc o explozie minoră, dar eu am fost foarte 
aproape de locul respectiv. Logodnica mea Jane se afla în 
Singapore, cu trupa ei de dans, și a plecat încoace de îndată 
ce a aflat de accident. Eu am fost trimis în Marea Britanie, la 
spital, aşa că nu ne-am întâlnit. 

— Ce ghinion! spuse ea, cu simpatie. Jane mai este aici? 

— Nu știu. Explozia nu a fost puternică, așa că nava mea a 
plecat repede, după reparaţii. Am întrebat în stânga și-n 
dreapta, dar n-am aflat nimic de ea. Am fost și la poliţie, dar 
fără nici un rezultat. Oamenii dispar de aici într-un ritm 
incredibil! 

Se apropiau de docuri, iar Alan o asigură că putea să se 
descurce singur. 

— Nu e nevoie să vii mai departe, îi spuse el. Multumesc 
pentru ajutor. Mulţumesc mult! 


Capitolul 3 


Când ajunse la oficiul poștal, îl găsi pe Raoul așteptând-o. 

— Îmi pare rău, spuse ea, uşor stânjenită. Nu mi-am dat 
seama când a trecut timpul. 

— Acum am ajuns și eu. Pari cam îmbujorată. 

Îi deschise portiera, iar Suzanne intră rapid. Trânti ușa 
după ea, ca să-l împiedice pe Raoul să se aplece peste ea și, 
astfel, s-o atingă. 

— Îmi place atât de mult căldura soarelui! zâmbi ea, oftând 
de plăcere. Mă simt ca un fruct care se coace. Ce senzaţie 
minunată! 

Privirea lui zăbovi câteva secunde pe chipul ei strălucitor, 
făcând-o să roșească și mai mult. 

— Un fruct cu inimă de piatră! completă el, ironic. Asta vrei 
să cred despre tine? 

Privirea lui batjocoritoare o intimidă şi își dădu seama că 
Raoul înțelesese adevăratul motiv pentru care se grăbise să 
închidă ușa. 

— Nu mă interesează ce crezi despre mine. 

— Nu? 

Porni mașina și intră în trafic. 

— Cum de ai venit singură la Hong Kong? Nu te-am 
considerat niciodată o persoană singuratică și cred că nici tu 
nu te-ai caracteriza astfel. Nu-i așa? 

Suzanne privea fix prin parbriz. 

— Contează cum mă caracterizez eu? Oricum, nu e 
treaba ta! 

— Să spunem că, așa cum fac toţi bărbaţii cu experiență, am 
o slăbiciune pentru persoanele mai neajutorate. Mai ales 
pentru tine! Faptul că ai avut un tată bogat, care te-a iubit la 
nebunie și te-a protejat întotdeauna, te-a obligat să înveţi 
multe lucruri când ai rămas singură. Și n-a fost deloc ușor, 
nu-i așa? Pauvre enfant... 

Suzanne își ridică bărbia cu un gest mândru, aşa cum făcea 
mereu atunci când Raoul îi vorbea în bătaie de joc. Dar el n-o 
observă, pentru că era atent la drumul aglomerat. Îşi mușcă 
buza, știind că nu putea egala cinismul lui. Dar asta n-o opri 
să încerce. 

— Am învăţat repede, pentru că am avut un profesor bun — 
pe tine! 

— Şi eu am învăţat ceva de la tine, replică el. Te miră? 

— Sigur că da. Te-am învăţat ceva ce nu știai deja? Cum se 
poate așa ceva? întrebă ea, cu prefăcută modestie. 

— Mai bine spus, am învăţat ceva despre tine. 

— Serios? Spune-mi ce! 

Privirea ei ironică îl amuză. 

— O să încep cu lucrurile frumoase pe care le știu despre 
tine. Am aflat, în timp, că chipul tău e absolut perfect, iar 
genele incredibil de lungi sunt la fel de mătăsoase ca părul tău 
blond. Totuși, trebuie să spun că acum ești puţin cam slabă, 
draga mea. 

— Mulţumesc! exclamă ea, indignată. 

— Dar tocmai ăsta e necazul, continuă el, imperturbabil. 
Înfățișarea ta delicată este înșelătoare. Tenul tău alb ca laptele, 
buzele pline și roșii sunt rezultatul unei sănătăți de fier. Chiar 
dacă ai încheieturi și glezne subţiri, ești exagerat de puternică 
şi sănătoasă. 

Ca un copil, Suzanne se răsti la el: 

— Îmi cer scuze că nu zac într-un spital! 

Din nou, Raoul nu părea s-o asculte. Viră la dreapta și opri 
mașina în faţa unui zid înalt, apoi coborâră amândoi. Suzanne 
se uită nedumerită în jurul ei, iar Raoul o luă de braţ și o 
conduse către o ușă de lemn. O deschise și intră într-o curte 
foarte frumoasă și colorată, plină de flori. 

Îmbrăcată într-o rochie albastră, de mătase, Sylvana 
Lapport veni către ei cu braţele deschise, iar Suzanne îl văzu 
pe Raoul făcând un pas înapoi, stânjenit. 

— Ai venit, Raoul! Şi ai adus-o și pe Suzanne, așa cum ai 
promis! Ce bine că aţi venit când masa e gata! 

Întinse mâinile către ei cu ochi strălucitori. Încă surprinsă 
de întâlnire, Suzanne avea impresia că Sylvana joacă teatru. 

Îi conduse în casă, într-o încăpere foarte răcoroasă. 

— Te rog să iei loc, cara Suzanne. Sper că-ți place mâncarea 
italiană. Raoul, torni ceva de băut? Vă rog să mă scuzati puţin. 

O îndemnă pe Suzanne să se așeze la masa pe care fuseseră 
aşezate tacâmuri de argint, pahare de cristal și un foarte 
frumos aranjament floral, apoi ieși din cameră. 

Raoul turnă băuturile cu gesturi sigure, ca și când era 
foarte familiarizat cu acea locuinţă. Suzanne se întrebă dacă 
Sylvana nu era deranjată pentru că nu era singură cu Raoul. Se 
bucură că fostul ei soț își aminti că nu consuma băuturi 
alcoolice şi-i mulțumi pentru sucul de roșii. 

Se părea că Sylvana pregătise singură masa, pentru că 
aduse mâncarea în camera de zi fără ajutorul nici unui 
servitor. Arăta foarte bine și se dovedi gustoasă, dar Suzanne 
înghițea cu greu pentru că se simțea în plus la masă. 

— Îţi place orașul, Suzanne? o întrebă la un moment dat 
Sylvana. 

— Îmi place foarte mult, răspunse ea automat. 

— Eu îl ador! Nu mă plictisesc deloc. Sunt atât de multe 
lucruri de făcut... Mâncarea e foarte variată, o adevărată 
aventură! Şi oamenii, desigur! 

Sylvana ridică paharul de vin roșul și-l bău cu înghiţituri 
mici, cu ochii la Raoul. Suzanne surprinse schimbul lor de 
priviri Şi simți că i se strânge inima. 

Care era relaţia dintre cei doi? se întrebă ea. Ce însemnau 
unul pentru altul? De fapt, nu era cazul să-și pună aceste 
întrebări pentru că nu mai era treaba ei. 

Raoul îi zâmbi gazdei și ridică paharul în semn de salut. 

— Fie să stai aici cât mai mult! Mi-ar fi greu să găsesc o 
bucătăreasă mai bună și o gazdă mai frumoasă în tot Hong 
Kong-ul! 

— Asta sunt eu pentru tine? se bosumflă ea. 

— Mai discutăm, zâmbi el și se ridică. Mă duc să fac cafeaua. 

Adună vasele de pe masă, le puse pe tavă şi le duse la 
bucătărie. Suzanne avea din nou impresia că locul lui era în 
acea casă micuță, tipic chinezească. Oare Sylvana nu avea 
servitori pentru că nu voia să fie deranjată de nimeni? Alungă 
repede acest gând. 

— În fiecare zi vine o femeie la curățenie, se auzi explicaţia 
Sylvanei, ca și când i-ar fi citit gândurile. Asta în cazul în care 
te-ai fi oferit să speli vasele... 

Îi zâmbi cu căldură. 

— De multă vreme îmi doresc să te cunosc. 

Suzanne o fixă cu privirea. 

— Adică, ştiai de mine? 

— Sigur că da. Hai să mergem pe terasă, să bem cafeaua 
acolo. 

Sylvana o conduse printr-un hol lung și o invită să se așeze 
pe un şezlong alb, foarte confortabil. Suzanne reacționă 
mecanic, întrebându-se ce anume știa despre ea această 
făptură fascinantă. Îi era foarte greu să poarte un dialog cu ea, 
când era posibil să cunoască amănunte intime din viaţa ei. Ce 
anume îi spuseseră Raoul și mătușa lui? Era sigură că el nu-i 
făcuse prea multe mărturisiri, dar în privinţa mătușii nu era 
sigură. 

— Nu ești deloc așa cum mi-o imaginam pe fosta soție a lui 
Raoul. Eşti atât de... englezoaică, suplă, cu un ten minunat. 
Parcă ești o păpuşă! Și pari foarte tânără. Mă aşteptam la 
cineva mai în vârstă. 

— Am douăzeci și doi de ani. 

— Da, dar erai mai tânără când te-ai căsătorit cu Raoul. El 
e un bărbat de lume și a cunoscut foarte multe femei 
frumoase. 

Discuţia o deranja pe Suzanne. Nu venise în vizită ca să 
discute despre fostul ei mariaj și nici n-o interesa părerea 
Sylvanei, chiar dacă aceasta părea hotărâtă să şi-o exprime. 

— Le-am cunoscut și eu pe acele femei, cu adevărat 
frumoase, dar Raoul m-a ales pe mine. Oricum, totul face 
parte din trecut și nu vreau să mai vorbesc despre acest 
subiect. Să nu mă înţelegi greșit! Apreciez sinceritatea ta, dar... 
Discutând ca între două femei divorțate, nu cred că are rost să 
vorbim despre ce a fost. 

Sylvana se încruntă, apoi izbucni în râs. 

— Noi două o să fim bune prietene, sunt convinsă! 

O bătu uşor pe mână pe Suzanne, iar safirul de pe inelul 
său străluci în razele soarelui. 

— Ce-am pierdut? 

Raoul apăru în cadrul ușii, cu o tavă în mână. Un bărbat 
atrăgător, lipsit de griji, care revenise în viața Suzannei de 
parcă n-ar fi plecat niciodată. De ce oare o făcea să-și 
amintească de toate lucrurile pe care le voia uitate? 

— Nimic, dragule, răspunse Sylvana. Vorbeam și noi, ca 
fetele. 

Modul de adresare părea foarte natural. Privindu-l în timp 
ce-și aprindea o ţigară, Suzanne regretă că nu era mai în 
vârstă. Avea impresia că nu face parte din aceeași lume cu cei 
doi. Păreau mai sofisticati, mai eleganți, mai maturi. 

Cafeaua era delicioasă, așa cum numai Raoul știa s-o prepare. 

Suzanne simți nevoia să rupă tăcerea stânjenitoare: 

— Mulţumesc pentru invitaţia la masă. A fost delicioasă și 
m-am simtit foarte bine. 

Sylvana zâmbi satisfăcută. 

— Ţi-a plăcut mâncarea pregătită de mine? Încerc să-l învăţ 
şi pe Raoul să gătească mâncare din ţara mea, dar are foarte 
mult de lucru și n-are timp de lecţii. 

Raoul privi către Suzanne, impasibil. Oare Sylvana îl mai 
învaţă şi altceva? se întrebă ea. Știa, însă, că Raoul nu mai avea 
nevoie de nici o lecţie. 

— Dar pot să mă bucur de rezultatele muncii tale, nu? 
Fii atentă, eu tot mai cred că numai francezii știu să 
gătească! 

Sylvana se strâmbă la el, amuzată. 

— Ticălosule! O să te pun să-mi gătești ceva într-o zi, ca 
să-mi demonstrezi acest lucru. 

Raoul râse uşor. 

— Când va veni acel moment, madame, sunt convins că o 
să fac față situaţiei. 

Suzanne simţi un cuţit în inimă. Farmecul lui era 
incredibil! Îi spusese mai devreme că era puternică, dar 
acum nu mai credea acest lucru. Privind la Sylvana, 
înţelese că aceasta se simţea atrasă de Raoul. Era normal, 
având în vedere calitățile evidente ale celor doi. În mintea 
ei chinuită putea să și-o imagineze pe Sylvana în braţele lui 
Raoul. 

Va cunoşte vreodată senzaţia de libertate, de eliberare de 
Raoul? Ştia că nu va fi fericită dacă nu va reuși să-l scoată din 
mintea ei. 

Raoul își privi ceasul. 

— Trebuie să plecăm. 

Se ridică și se întoarse către Suzanne. 

— Putem merge? 

Pe drumul către casă, Suzanne își dădu seama că nu putea 
să n-o placă pe Sylvana. Nu știa dacă purtarea și gesturile ei 
erau teatrale sau nu, dar bărbaţii erau cu siguranță încântați 
de o femeie atât de frumoasă, care gătea și era o gazdă 
perfectă. Raoul era unul din acei bărbaţi, în ciuda experienţei 
lui cu femeile. 

Îşi aminti ce-i spusese odată tatăl ei: 

— Raoul este genul de bărbat după care se înnebunesc 
femeile. Dar nu e prostul nimănui. De aceea nu am nici o 
ezitare în privința căsătoriei voastre. Va trebui să ai grijă cu 
femeile care pot apărea în viaţa lui. Dar în viaţa fiecărui bărbat 
există numai o singură dragoste adevărată și sunt sigur că asta 
vei fi tu pentru Raoul! 

Suzanne închise ochii, rememorând cuvintele tatălui ei. 
Dacă exista o asemenea femeie în viața lui Raoul, cu siguranță 
aceea nu era Suzanne Dawson. 

— Eşti foarte tăcută, spuse el. Sper că nu ești dezamăgită că 
nu te-am dus la un restaurant. 

Suzanne deschise ochii. 

— Nu, sigur că nu. Masa a fost delicioasă, iar Sylvana e o 
gazdă perfectă. 

— Asta cred şi eu. Ca şi tine, are nevoie de un soţ. E mult 
prea feminină și mult prea vulnerabil ca să locuiască singură. 

— E divorțată, nu-i așa? 

— Da, dar biserica ei nu recunoaște divorțul. Sylvana e o 
persoană foarte religioasă, îi explică el. 

— Vrei să spui că nu are de gând să se recăsătorească? 

El zâmbi. 

— Nu am spus asta. Pentru că e o persoană foarte pasională, 
probabil că o va face. 

— Fostul ei soţ era mai în vârstă? 

Pe buzele lui apăru un zâmbet. 

— Vrei să știi dacă există posibilitatea ca el să fi murit? 

— Eram curioasă, atâta tot. 

— Mă întreb de ce, murmură el. Adevărul e că nu este cu 
mult mai în vârstă decât Sylvana. 

Suzanne nu comentă. 

— N-ai de gând să mă întrebi dacă sunt interesat de ea? 

Întrebarea o luă prin surprindere, cu atât mai mult cu cât 
se gândea exact la acest lucru. 

— De ce să te întreb? ridică ea tonul. Sper că nu-ţi imaginezi 
că mă mai interesează ce faci tu. Te flatezi! Ești liber să faci ce 
îţi place, nu-i așa? 

— Am crezut că nu te interesează subiectul, comentă el 
ironic. 

Acesta era Raoul pe care Suzanne îl ura și pe care se ruga 
să-l scoată din gândul și inima ei. Dar își făcuse din nou loc în 
viața ei și nu părea să se fi schimbat. 

Ce nebunie! își spuse ea în gând. Am ucis dragostea lui 
pentru mine, iar acum sunt eu îndrăgostită nebunește! Cum o 
să suport? Cum o să procedez? 

— Tu ai deschis subiectul, îi aminti ea. Cât o să stai în Hong 
kong? 

— Adevărul e că, pentru moment, de aici îmi conduc 
afacerile. Eşti dezamăgită? 

— De ce aș fi? Nu mă interesează ce faci. 

Suzanne ştia că tonul ei nu era convingător. Nu știa să 
mintă, dar acum era important ca Raoul să nu știe cât de mult 
îl iubea. 

— Mătușa Jeannette nu va mai sta mult aici. Când se 
întoarce unchiul Philippe, au de gând să se ducă înapoi la 
Paris. 

— Mi-a spus ceva mătușa. Sper să-l văd, înainte să mă întorc 
la Londra. 

— Cu siguranţă o să ai ocazia. Unchiul Philippe ţine foarte 
mult la tine. Am ajuns! 

Apoi se întoarse către ea: 

— Ai planuri pentru seara asta? 

— O să mi-o petrec cu mătușa Jeannette, bănuiesc. 

Voia să iasă din mașină cât mai repede. Fusese un adevărat 
chin să-și petreacă după amiaza cu el și nu voia să repete 
experienţa în cursul serii. 

— Mi-ar plăcea să te invit la cină în seara aceasta, îi spuse el, 
deschizându-i portiera. Mătuşa Jeannette așteaptă un telefon 
de la unchiul Philippe în jurul orei nouă, așa că n-o să se 
supere dacă lipseşti. Vin să te iau la șapte. 


48 KATHERINE GRANGER 


Se urcă în mașină și plecă, fără să aștepte răspunsul ei. 
Furioasă că nu fusese mai îndrăzneață, Suzanne se îndreptă 
spre casă. Nu se va duce nicăieri! Câtă neobrăzare, să creadă 
că abia aştepta invitaţia lui și că îi făcea plăcere. 

Mătuşa Jeannette o întâmpină zâmbind. 

— Te-ai simţit bine în oraș, chérie? O întrebă ea. Hai, 
aşează-te şi povesteşte-mi tot! Raoul n-a avut timp să intre? 

Suzanne se aşază într-un fotoliu și se întrebă dacă putea să 
aibă încredere în mătușa Jeannette. 

— Cred că avea o întâlnire. O să vină să mă ia în oraș în 
seara asta. Nu m-a întrebat — m-a anunţat că vine la ora șapte. 
Nu s-a schimbat prea mult. E la fel de arogant și dominator ca 
întotdeauna! 

Mătuşa clătină din cap, cu tristeţe. 

— N-as spune că nu s-a schimbat. Eu cred că a făcut-o... Nu 
știu cum, dar e mult mai retras. Ţin foarte mult la el și îmi fac 
griji pentru el. Mi-ar plăcea să-l văd că se așează la casa lui. La 
urma urmei, un bărbat de treizeci de ani are nevoie de liniște 
şi stabilitate în viaţa lui. 

Cu ochii în podea, Suzanne spuse încet: 

— Cred că e momentul să te întreb care este adevăratul 
motiv pentru care m-ai invitat aici. Nu prea ai mai avut timp 
pentru mine... de la divorț. 

Își ridică privirea către femeia mai în vârstă. 

— Ai tot dreptul să ai o părere proastă despre mine. 

— După felul cum se comportă tinerii astăzi, n-am dreptul 
să te judec sau să am o părere proastă despre tine, spuse 

Jeannette cu amărăciune. Lucrurile care altădată contau se 
pare că nu mai au nici o importanţă acum. Nu sunt de acord 
cu divorțul, dar îmi dau seama că în anumite cazuri este 
inevitabil. Dar nu m-am gândit niciodată că Raoul o să ajungă 
să divorţeze. 

— Nici eu n-am crezut că eu o să fac aşa ceva. Dar s-a 
întâmplat... Poate că nu sunt potrivită pentru căsătorie, nu 
ştiu. Dumneata ce crezi? 

Suzanne înfruntă privirea mătușii, cu mult curaj. Ce rost 
avea să-i spună că Raoul se însurase cu ea ca urmare a 
înțelegeri de afaceri puse la cale de tatăl ei? Și cum ar fi putut 
să explice că se îndrăgostise de el abia după ce mariajul lor se 
încheiase? 

Jeannette o privi cu blândețe şi-i zâmbi. 

— Viaţa a fost foarte generoasă cu tine, petite. Ai foarte 
multe calităţi care, sunt convinsă, vor deveni și mai evidente 
după căsătorie. Eşti încă tânără pentru o nouă experienţă de 
acest fel și te sfătuiesc să nu cauţi adăpost în braţele unui 
bărbat doar pentru a-ţi proteja sentimentele sau a te răzbuna. 
Trebuie să vii la Paris, cu mine și Philippe. O să-ţi arăt toate 
frumuseţile acelui oraș cu adevărat romantic! Cine știe, poate 
o să-ţi găsești fericirea acolo! 

Suzanne zâmbi. 

— Tot nu mi-ai spus de ce m-ai chemat la Hong Kong. 

Jeannette ridică din umeri. 

— Poate că am vrut să te văd din nou, nimic mai mult. Se 
spune că englezii au caractere puternice și am vrut să mă 
conving de acest lucru. 

— Crezi că e posibil, într-o singură vizită? râse ea. 

— Poţi să descoperi foarte multe doar într-o oră petrecută 
cu cineva, la o ceaşcă de ceai. Că veni vorba, nu crezi că e 
momentul să cerem să servească ceaiul? Poţi să-mi spui cu ce 
ai de gând să te îmbraci diseară, când ieși cu Raoul. 

Suzanne făcu ochii mari. 

— Cine a spus că o să ies cu Raoul? În nici un caz eu! 

— Ba da, dacă te gândești mai bine. Ce fată întreagă la 
minte ar refuza să ia masa la un restaurant elegant într-unul 
din cele mai grozave orașe din lume? În plus, amândoi aveți 
nevoie să vă convingeti că aţi lăsat trecutul în urmă. Definitiv, 
nu-i așa? 

O întrebare se ivi în mintea Suzannei. 

— Raoul de ce nu locuiește aici atunci când stă în Hong 
Kong? Ai spus că această casă a fost cumpărată de companie 
pentru angajaţi, nu? 

Jeannette avu un aer stânjenit. 

— Raoul s-a mutat de aici pentru că nu a vrut să te 
deranjeze cât timp stai la noi. Acum locuiește la club. E un 
club englezesc foarte bun! 

Suzanne își duse mâna la obraz, îngrozită. 

— Doamne! Ar fi trebuit să-mi spui, mătușă Jeannette! Mă 
simt îngrozitor la gândul că a plecat din cauza mea. 

— Vrei să spui că n-ai fi venit dacă ai fi ştiut că este aici? 

Ea clătină din cap. 

— Nu, sigur că nu! spuse ea, hotărâtă. Nu vreau ca Raoul 
să-mi facă vreun favor! Nu m-am atins de banii lui și sunt 
complet independentă! 

— Poate că și Raoul vrea ca această situaţie să rămână 
neschimbată. Poate că nici el nu vrea să locuiască acum aici, 
sub același acoperiș cu tine. 

Suzanne roși violent și o privi cu neîncredere pe Jeannette. 

— Nu cred că vrei să spui așa ceva! E incredibil! 

Izbucni în râs. 

— Adică Raoul nu are încredere în mine și se gândește că 
vreau să ne împăcăm? 

Sosirea lui Sun Yu-Ren o împiedică pe mătușa Jeannette să 
răspundă. 

Suzanne era extrem de uimită. Era îngrozitor! Nici o clipă 
nu se gândise că Raoul putea să privească venirea ei ca pe 
încercare de reconciliere. Era nedrept! 

Îşi aminti discuţia din mașină și-și dădu seama că era de 
datoria ei să-i explice că-și făcuse o impresie greșită. Hotări să 
se ducă la întâlnire, dar își promise în gând să fie ultima 
întâlnire cu Raoul. 


Capitolul 4 


Suzanne era mult prea furioasă din cauza celor aflate, 
pentru ca întâlnirea cu Raoul s-o mai tulbure. În timp ce se 
îmbrăca, își pregăti rolul pe care urma să-l joace. Cine se 
credea? O să-i arate ea! 

Situaţia impunea o ţinută deosebită, așa că alese o rochie 
de culoarea șampaniei, cu mâneci largi și decolteu îndrăzneţ 
care îi scotea în evidenţă gâtul delicat. Alese un colier de aur 
şi cercei asortaţi. Raoul îi spusese că era prea slabă? Foarte 
bine, asta însemna că i se potrivea rolul de femeie fatală! 

Își prinse părul cu un pieptăn auriu și se machie cu atenţie. 
Când auzi mașina lui Raoul, tocmai își lega bretelele 
sandalelor aurii, cu toc înalt. 

— Distracţie plăcută! strigă mătușa Jeannette în urma lor. 

Privindu-i împreună, mătușa se întrebă dacă făcuse bine 
când o invitase pe Suzanne în Hong Kong. Timpul va decide! 

Raoul nu făcu nici un comentariu referitor la înfățișarea ei, 
dar nu-și ascunse uimirea că fusese gata la timp. Acest lucru o 
înfurie și mai mult pe Suzanne. Îşi aminti de câteva ocazii, din 

timpul căsătoriei, când întârziase intenţionat, numai ca să-l 
enerveze. Nu reuşise niciodată, pentru că el întotdeauna o 
minţise referitor la ora de începere a petrecerilor. 

Acum era hotărâtă să îl seducă, numai pentru plăcerea de 
a-l refuza apoi. Spera, însă, ca el să n-o atingă. 

— Unde mergem? întrebă ea la un moment dat. 

— O să luăm masa la unul din restaurantele plutitoare. O să 
lăsăm mașina într-o parcare lângă chei, apoi o să mergem cu 
o barcă cu motor care se numeşte Mystic Dragon. Călătoria o 
să dureze o oră. 

Raoul o tinu aproape de el pe tot parcursul plimbării cu 
barca. Părea un vis din care Suzanne n-ar fi vrut să se 
trezească, dar era hotărâtă să-şi joace rolul. Îi zâmbea 
fermecător ori de câte ori simţea că o privește. 

Braţul lui, care îi înconjura protector umerii, o tulbura, dar 
încercă să se stăpânească. Nu era bărbatul potrivit pentru ea, 
așa cum nici ea nu era femeia potrivită pentru el. 

Dar aceasta era seara ei. Urma să aibă parte de multă 
durere, dar ea singură hotărâse acest lucru. Ar fi vrut să fie 
altfel, dar o oprea bunul simţ. 

Când se așezară la masă, Suzanne era stăpână pe sine. 

— Mă surprinzi, Raoul, spuse ea. Cum de n-ai ales un 
restaurant franțuzesc, de vreme ce crezi că bucătăria 
franţuzească este inegalabilă? 

Îi susținu privirea cu mult curaj, zâmbindu-i seducător. 

— Te-ai schimbat! 

— Serios? replică ea cu un calm de invidiat. 

— Te-ai calmat. Nu mai ești atât de agitată și te-ai 
transformat într-o femeie frumoasă. 

— Mulţumesc! 

— Îţi place mâncarea chinezească? 

— N-am prea avut ocazia s-o încerc. 

— Atunci, pregătește-te de festin. 

Suzanne se relaxă pe deplin după ce mâncă delicioasa supă 
de porumb. Savură toate celelalte feluri de mâncare și ascultă, 
cu prefăcut interes, povestirile lui Raoul despre club. 

— Ce părere mai ai acum despre bucătăria franțuzească? îl 
provocă ea la finalul mesei. 

ÎI privea insistent, pe sub gene. Ştia că el condamnă acest 
tip de comportament, dar continuă, ignorând privirile lui 
uimite. Chiar își imagina că o să-i ceară să-i acorde încă o 
șansă? chiar își imagina că-i fusese dor de el? 

Se întoarseră la țărm cu aceeași Mystic Dragon. Suzanne 
continuă să-și joace rolul: râdea la glumele lui, îl atingea ușor 
pe braţ, îl privea pe sub gene. 

În mașină, Suzanne se relaxă în scaun, cu ochii închiși. Se 
apropia momentul cel mai important. Dacă Raoul nu-i cerea 
explicaţii pentru comportamentul ei ciudat în următoarele 
cinci minute, însemna că pierduse partida. 

La un moment dat, Raoul opri înt-un punct din care puteau 
admira tot orașul. 

— Ce priveliște minunată! murmură el, răsucindu-se spre 
ea. O noapte perfectă pentru îndrăgostiți, nu-i așa? 

Suzanne își încleștă degetele în poală. Linișteşte-te, își 
spuse ea în gând. 

Raoul îi înconjură talia cu braţul și o trase mai aproape, dar 
ea îl respinse. 

— Nu, nu! Nu mă atinge, nu pot să suport! Cum 
îndrăznești? 

— Cum îndrăznesc, ce? întrebă el cu sarcasm. 

Ea se zbătu în braţele lui, încercând să se elibereze, dar nu 
reuși. 

— Cum îndrăznești să crezi că am venit în Hong Kong ca să 
mă împac cu tine? 

Raoul nu făcu nici o mișcare, dar deveni mai tensionat. 

— Am crezut eu așa ceva? 

— Sigur că da! strigă ea. Acesta e motivul pentru care te-ai 
mutat din casă atunci când ai aflat că o să vin! 

— Draga mea, nu dau socoteală nimănui pentru deciziile 
mele, cu atât mai putin ţie. Dacă asta crezi și dacă asta te-a 
determinat să te porţi așa în seara aceasta, atunci să auzim tot! 

— Nu mai e nimic de spus, decât că m-am purtat exact așa 
cum te așteptai să mă port. 

EI izbucni în râs. 

— Şi cum anume mă aşteptam să te porţi? 

— Ştii ce vreau să spun! Te așteptai... să mă port frumos cu 
tine, să-ți fac avansuri, să te conving să ne împăcăm. 

Privirea lui o cercetă cu insistență. 

— Şi să ne recăsătorim? Draga mea, ești o fată remarcabilă, 
cu o imaginaţie fabuloasă. 

— Ca și tine, se răsti ea. Cum îndrăznești să tragi asemenea 
concluzii absurde?! N-aş fi venit niciodată dacă aș fi ştiut că te 
găsesc aici. Am venit... ca să fiu cât mai departe de tine, de 
Londra... Aveam nevoie de timp ca să-mi pun gândurile în 
ordine. 

— Asta pot să înţeleg foarte bine, spuse el încet. După 
pierderea tatălui tău, probabil că ai început căutările după un 
bărbat la fel de iubitor și protector. 

Palma ei răsună sec pe obrazul lui. Suzanne tresări când 
văzu mânia din ochii lui și reuși în cele din urmă să se 
elibereze din îmbrățișare. Încercă să deschidă portiera, dar 
Raoul o împiedică. O luă din nou în braţe și o tinu strâns până 
când ea încetă să se mai zbată. 

— Acum e mai bine, chérie, comentă el pe un ton 
amenințător. Nu ştiu cum ai început să gândești de când nu 
ne-am mai văzut, dar o să-ți arăt ce păţești când te joci cu un 
bărbat ca mine. 

Şi îi arătă. 

O sărută cu forţă, iar ea încercă din toate puterile să nu se 
lase copleșită de pasiunea pe care i-o stârnea. 

— Nu te vreau! strigă ea. Am jucat un rol în seara asta, atâta 
tot. Să nu crezi că am tinut la tine... că te vreau înapoi. Relaţia 
noastră n-a fost adevărată, eu n-am fost genul tău, așa cum nici 
tu n-ai fost genul meu. Nu m-ai iubit niciodată, iar eu te-am 
tratat îngrozitor. Sunt recunoscătoare Cerului că nu mai avem 
nimic de împărţit. Scoate-ţi din cap ideea absurdă că te vreau 
înapoi! 

Privirea lui zăbovi asupra Suzannei câteva secunde. 

— Am înţeles, e foarte clar, spuse el pe un ton glacial. Să nu 
crezi că o să vin eu după tine. Eşti uşor de citit, iar eu am o 
memorie excelentă. Nu sunt nici prost, așa că nu mai încerca 
asemenea jocuri! S-ar putea să se întoarcă împotriva ta. 

Porni mașina și demară în trombă. 

Suzanne se simţea rănită și umilită. Buzele ei ardeau din 
pricina sărutărilor lui fierbinți și o durea tot corpul. Își 
exprimase foarte clar sentimentele. Nu voia să ştie de ea! 

Ce avea de făcut acum? se întrebă ea disperată. Oare ar fi 
mai bine să-și facă bagajele și să plece cât mai repede? Din 
fericire, drumul până acasă fu scurt și nu avură timp de 
conversații. 

Spre surprinderea ei, Raoul îi deschise portiera și o însoţi 
în casă. Îi întâmpină Sun Yu-Ren, care îi anunță că mătușa 
Jeannette avea un musafir. 

Mătușa ieși din salon și se apropie de ei. 

— V-aţi întors devreme! Sylvana e aici, Raoul. Vrea să-ţi 
ceară sfatul în legătură cu niște acțiuni pe care le deţine. 

În ciuda obrajilor îmbujoraţi, Suzanne încercă să-și 
păstreze cumpătul. 

— Cred că o să mă duc la culcare, mătușă Jeannette. Sunt 
puțin cam obosită. 

— Sper că nu te simţi rău! 

— Nu. 

Se întoarse către Raoul şi-i zâmbi: 

— Îţi mulţumesc pentru această seară. Am lămurit multe 
lucruri. 

Toată noaptea o chinui o întrebare — oare trebuia să 
inventeze o scuză și să plece din Hong Kong? Și-ar fi dorit să 
nu-l vadă pe Raoul măcar câteva zile, dar știa că, de fapt, acest 
lucru nu avea importanţă. Încă simţea pe buze sărutul lui și 
avea să treacă mult timp până să și-l șteargă din memorie. 

Cobori devreme la micul dejun, dar descoperi că mătușa 
Jeannette i-o luase înainte. Femeia era pe terasă și turna ceaiul 
aromat în cești. 

— Bună dimineaţa, draga mea! Ai dormit bine? întrebă ea 
oferindu-i o ceaşcă de ceai. 

— Surprinzător de bine, după o cină atât de bogată. Sper că 
nu te-ai supărat că m-am dus direct la culcare. 

— Deloc. Păreai obosită. Voi, tinerii, aveţi un regim de viață 
foarte dezordonat. 

Suzanne luă o înghiţitură de ceai. 

— Nu spune și dumneata că sunt prea slabă. Mi-a mai spus 
cineva acest lucru, de curând. 

— Raoul?! 

Cu obrajii în flăcări, Suzanne încuviinţă. Privirile celor 
două femei se întâlniră, iar Jeannette avu impresia că află 
răspunsurile pe care le dorea. 

— Flori pentru domnişoară, se auzi vocea lui Sun Yu-Ren. E 
un bilet înăuntru. 

Servitorul îi înmână un buchet imens de trandafiri roșii, 
abia îmbobociţi. Când desfăcu biletul, Suzanne recunoscu 
scrisul masculin, familiar: Bucură-te de vizită! Raoul. 

Împături biletul şi-l puse pe farfurie, apoi îl rugă pe servitor 
să pună florile într-o vază. 

— Raoul, răspunse ea întrebării nerostite din privirea 
mătușii. 

Jeannette observase reacţia fetei la primirea pachetului și 
era nelămurită. Nu se putea ca Suzanne să fie îndrăgostită de 
el, în condiţiile în care ea era de vină pentru divorț! Raoul 
nu-i povestise nimic, dar ea își cunoștea foarte bine nepotul și 
era convinsă că nu el era vinovat. 

— Un cadou de rămas-bun, presupun, spuse mătușa. 

— De rămas-bun? repetă Suzanne, nelămurită. Vrei să spui 
că Raoul pleacă? 

— Da, nu te-a anunţat? 

Suzanne se simţi brusc tristă. Cu câteva minute în urmă, își 
dorise să nu-l mai vadă pe Raoul, dar acum inima ei îi spunea 
cu totul altceva. 

Mâncară în liniște. Suzanne tânjea să afle unde plecase 
Raoul şi se stăpânea cu greu. Nu avea nici un drept să pună 
această întrebare și nici să-i spună mătușii Jeannette ce simţea 

pentru el. Oare ce atitudine ar avea dacă ar ştii? se întrebă ea. 
Dispreţ? Îngrijorare? În nici un caz aprobare! 

— Probabil că s-a gândit că nu mă interesează unde și când 
pleacă, spuse ea la un moment dat. 

Mătuşa își ridică privirea din scrisoarea pe care o citea. 

— Şi te interesează? 

Suzanne susţinu privirea insistentă a mătușii. 

— Puțin, recunoscu ea. Dacă doi oameni au divorțat, asta 
nu înseamnă că nu trebuie să mai știe nimic unul de altul. 

Jeannette aprobă, zâmbind înţelegător. 

— Raoul seamănă foarte mult cu Philippe. Niciodată nu știu 
unde îi duc afacerile. Întotdeauna am crezut că secretarele 
știu mai mult decât familiile lor! Slavă Domnului că, foarte 
curând, Philippe o să lase responsaabilitatea firmei pe umerii 
altcuiva. Abia aştept să fiu din nou o soţie adevărată! 

— Dar asta nu înseamnă că Raoul va munci mai mult? 

— Raoul e incorigibil. Sper să înţeleagă de la mine și 
unchiul lui cât de importantă e familia și să se însoare cât mai 
repede. 

— Ştiai că Sylvana îl învaţă să gătească în stil italian? 

Jeannette zâmbi. 

— Sylvana încearcă să-l transforme într-un italian din prima 
zi în care l-a cunoscut. Eu le-am făcut cunoștință, cam acum 
un an. Ea venise în Hong Kong ca să-și revină după divorț, mie 
îmi era foarte dor de Philippe, așa că ne-am împrietenit. 

Suzanne își înăbuși un impuls de gelozie. 

— Dumneata crezi că ar fi ideeal pentru Sylvana să se mărite 
cu Raoul? 

— Nu cred că următoarea lui soţie va fi italiancă. Mai 
degrabă franțuzoaică! Raoul are un castel la periferia Parisului 
și sper că va locui acolo în viitorul apropiat. Poate atunci când 
şi noi vom fi la Paris. 

— Ar fi foarte bine pentru voi. Nu vreau să te rețin, mătușă 
Jeannette, dacă ţi-ai făcut planuri pentru azi. Aș vrea să mă 
plimb puţin prin oraș, să cutreier magazinele. 

Suzanne simţea nevoia să rămână singură. Venise la Hong 
Kong cu gândul să fie alături de cineva care făcuse parte din 
trecutul ei, dar acum acest lucru i se părea greu de suportat. 
Mătușa Jeannette o făcuse să înțeleagă că nu mai făcea parte 
din familia lor. De luni, poate ani de zile, o obsedase gândul 
la Raoul. Acum începea să priceapă că nu trebuia să se mai 
lase influenţată de emoţiile trecutului. 

Chiar trebuise să bată atâta drum ca să vadă adevărul? Mai 
bine așa, dacât să-și facă speranţe deșarte. 

— Am câteva întâlniri, inclusiv o programare la coafor. Pot 
să te duc eu în oraș, dar n-aș vrea să fii prea mult timp singură. 
Poţi să vii acasă la prânz, chiar aș prefera s-o faci. 

Pe Suzanne n-o încânta gândul că urma să fie singură la 
prânz, într-o casă goală. 

— Mulţumesc. Mi-ar plăcea să mă duci în oraș, dar aș 
prefera să iau prânzul acolo. Te deranjază? 

Jeannette era gata să se opună, dar în cele din urmă cedă. 

— Numai să nu stai prea mult. Aici se întâmplă multe 
lucruri ciudate și trebuie să ai grijă. Mă simt responsabilă de 
soarta ta și i-am promis lui Raoul că o să veghez asupra ta. 

Suzanne privi biletul din farfurie și-și spuse că îngrijorarea 
lui nu era reală. 

— Sunt obișnuită să-mi port singură de grijă. 

Jeannette o duse în oraş și o lăsă în centrul comercial. 
Suzanne se plimbă fără nici o ţintă, nevenindu-i să creadă că 
atât Raoul, cât şi Jeannette nu o mai considerau parte din 
viaţa lor. Singurul motiv pentru care mătușa îi făcuse invitaţia 
era că îi simţea prea mult lipsa soţului ei și avea nevoie de 
companie. 

Faptul că Raoul acceptase fără să comenteze cererea ei de 
divorţ distrusese complet fragila legătură dintre ei. Imediat ce 
redevenise o femeie liberă, viaţa ei socială devenise extrem de 
plină și de interesantă. Apoi tatăl ei se imbolnăvise — revenise 
o afecţiune mai veche, de care ea nu ştiuse nimic. Pentru că 
deja începuse să-i fie dor de Raoul, folosise boala tatălui ei ca 
pretext pentru a refuza numeroasele invitaţii la petreceri. În 
cele din urmă, invitaţiile încetaseră să mai sosească. 

Splendoarea magazinelor o făcu să uite de toate 
problemele. Intră în câteva, căutând cadouri sau bucurându-se, 
pur și simplu de frumuseţea produselor. 

În timp ce căuta magazinul de bijuterii în care intrase cu o 
zi în urmă, își aduse aminte de Alan. Bietul băiat care își căuta 
iubita... Oare o găsise? Spera că da. 

Nu găsi magazinul, dar făcu alte cumpărături, inclusiv o 
frumoasă eșarfă pentru mătușa Jeannette. Ar fi vrut să-i 
cumpere și setul de bijuterii, poate drept cadou de rămas- 
bun. 

Vru să intre într-un restaurant când auzi un ciocănit de 
baston pe asfalt. Se întoarse brusc și se pomeni faţă în faţă cu 
bărbatul blond, cu ochelari negri. 

— Alan! Cât mă bucur să te văd! Ce mai faci? 

El se încruntă uşor. 

— Suzanne... domnişoară Dawson! Dumneavoastră sunteţi, 
nu-i aşa? 

Întinse o mână, iar ea i-o strânse. 

— Da. Ai găsit-o pe prietena ta, Jane? 

EI clătină din cap. 

— Încă o mai caut. 

Îşi scoase o batistă din buzunar și tamponă fruntea 
transpirată. 

— Căldura e îngrozitoare și n-am avut prea mult noroc. 

— Bietul Alan! Într-adevăr, pari foarte obosit. N-ai vrea să iei 
prânzul cu mine? Tocmai voiam să intru într-un restaurant. Te 
rog, spune că accepti! 

El zâmbi. 

— Nici prin gând nu-mi trece să refuz! M-am gândit foarte 
mult la tine și mă bucură compania ta. 

Suzanne îl luă de brat. 

— Mă bucur. Sper că te ajută faptul că nu ești singur aici. 
Unde stai? E un loc plăcut? 

— La hotelul Seaman. Nu e rău deloc. 

În timpul mesei Suzanne îi ascultă povestea tristă — băiatul 
îşi pierduse părinţii la vârsta de șase ani și fusese crescut de 
bunici. Jane, fata pe care o căuta, fusese prietena lui de o viaţă. 
După plecarea lui pe mare, fata se alăturase unei trupe de 
dansatoare. 

— E foarte frumoasă, spuse Alan. Picioare lungi, păr negru 
și un chip minunat. Ar fi putut avea orice bărbat dorea, dar 

m-a ales pe mine. A venit în Orientul Îndepărtat cu trupa ei 
pentru că știa că vaporul meu va sta mai mult timp în zona 
Hong Kong — Singapore. Dar eu am stat în spital din pricina 
acecidentului și nu am ajuns la timp. 

— Şi ochii tăi? întrebă Suzanne cu blândeţe. Ce ti-au spus 
doctorii? 

— Sunt foarte sceptici. Mi-au spus că există totuși o 
speranţă, de vreme ce nu sunt complet orb. Pot să văd umbre 
şi să disting contururi, dar asta e tot. 

Ea încercă să-l încurajeze. 

— Poate că vederea o să se îmbunătăţească odată cu starea 
ta de sănătate. Ai nevoie de mâncare bună și de multă odihnă. 

— Întotdeauna am fost așa slab. Sănătatea mea e în regulă, 
altfel nu m-ar fi primit în Marină. Ştii ce e ciudat? Mă gândesc 
numai la Jane, și nu la posibilitatea de a mai vedea vreodată. 
Nu pot să-i cer să-și petreacă restul vieţii lângă un orb. 

— Nu crezi că ar trebui s-o lași pe ea să hotărască asta? Dacă 
te iubește... 

— Nu m-aș căsători cu ea decât dacă mi-aş recăpăta complet 
vederea! 

— Nu te da bătut! Nu știi ce se poate întâmpla. Așteaptă 
până o găseşti pe Jane, ai să vezi că atunci te vei simți mai 
bine. Nu știi când o să fie în Hong Kong? N-ai idee unde ar 
putea fi? 

— Nu. 

— Ce ghinion! Cred că ai nevoie de cineva care să te ducă 
prin cluburi de noapte sau teatre unde ai putea s-o găsești. 

Chipul lui se lumină. 

— E o idee foarte bună, dar.. Cine să facă asta? Taxiul costă 
enorm! 

— Ai putea să mă lași pe mine să-l plătesc, sugeră ea. 

El păru uimit. 

— Uite ce e! N-am nevoie de mila nimănui, mai ales a unei 
fete. O să mă descurc singur. Nu vreau să par nerecunoscător, 
dar un bărbat are mândria lui! 

— Asta o să spui și dacă Jane o să accepte să se mărite 
cu tine? 

— Nu ştiu. Sunt nebun după ea... Nu știu ce o să fac. 

Își trecu mâna prin păr. 

— Nu vreau decât să știu unde s-o caut. Unde o fi? 

Suzanne simţi că i se rupe inima. 

— Ai încercat să mergi la poliție sau la Consulatul Marii 
Britanii? 

Se gândea că o fată atât de frumoasă ca Jane ar putea fi în 
pericol, dar nu voia să-l alarmeze pe Alan. 

— Am încercat. Dar... 

— Te superi dacă ajut şi eu? 

— N-ar fi corect să te plimbi cu mine pe străzi, prin căldura 
asta. Oferta ta este tentantă, dar nu ai venit aici în vizită la 
cineva? Nu văd alt motiv pentru care ai fi putut să vii aici. 
Apropo, nu ai un prieten sau un iubit? Te rog să nu te superi 
că te întreb, dar nu vreau să apară probleme. 

Suzanne decise să fie sinceră. 

— Sunt complet singură acum. Adevărul este că sunt 
divorțată. 

— Serios? se miră el, ridicând sprâncenele. Curios, nu mi-aş 
fi imaginat așa ceva despre tine. 

— Deci? Mă lași să te ajut sau nu? 

El zâmbi. 

— Mi-ar plăcea, răspunse el. 

După prânz, merseră împreună prin locurile unde ar fi 
putut afla ceva despre fetele care dansau în cluburi de noapte, 
restaurante sau teatre. Întrebară în stânga și-n dreapta despre 
ea, însă totul fu în zadar. 

Alan îi arătă o fotografie, iar Suzanne o plăcu pe loc pe 
tânăra frumoasă, brunetă, cu ochii calzi, căprui. Nu părea 
genul care să-și părăsească iubitul aflat la necaz. 

Arătară tuturor fotografia, dar nimeni n-o recunoscu. 

După câteva ore în care căldura îi toropise pe amândoi, ea 
îi sugeră să intre într-un restaurant, să bea un ceai. Nu atât 
pentru ea, cât pentru Alan. Părea foarte slăbit și era sigură că 
nu avea destui bani ca să-și permită să mănânce bine, așa cum 
avea nevoie. 

Găsiră un restaurant foarte cochet, cu o terasă umbroasă și 
plină de flori. Suzanne insistă să plătească, dar Alan nu voi să 
audă. Petrecură o oră liniștită, iar Alan era mai relaxat după 
masa copioasă. În plus, părea mai liniștit pentru că nu mai era 
singur. 

În timp ce savura ceaiul, Suzanne privi în jurul ei. La câteva 
mese depărtare, se afla un cuplu în vârstă, pe care îi servea o 
tânără brunetă, suplă. La un moment dat, aceasta se întoarse 
și privi direct spre masa lor. 

Cu ochii măriți de uimire, tânăra privi către Alan, apoi către 
Suzanne, după care se grăbi să intre în restaurant. Era iubita 
lui Alan, Jane. 

Primul impuls al Suzannei fu să-i spună lui Alan. Dar n-o 
făcu, pentru că era clar că fata nu voia să discute cu el. Ce să 
facă? Îi spuse lui Alan că trebuia să meargă la toaletă și plecă 
în căutarea fetei. Găsi intrarea în bucătărie, dar nu îndrăzni 
să intre. Tânăra care-i servise pe ei se apropie și o privi 
curioasă. 

— Aș vrea să vorbesc cu Jane. E foarte important! 

Fata ezită câteva clipe, apoi dispăru în bucătărie. Reveni 
după câteva minute. 

— Aici nu este nici o Jane! Vă rog să mă scuzati! 

Nelămurită, Suzanne se duse la baie, își pieptănă părul 
și-și refăcu machiajul. Era sigură că nu se înșelase. Fata era 
Jane! Iar expresia uimită de pe chipul ei atunci când îl văzuse 
pe Alan era o dovadă suficientă... 

Scoase din geantă o hârtie și un stilou și scrise numele și 
adresa mătușii Jeannette. O căută din nou pe ospătăriță și-i 
dădu hârtia. 

— Te rog, dă-i asta lui Jane. Trebuie s-o văd! Spune-i că n-o 
să-i spun lui Alan unde este. Am scris acolo adresa mea. 

Se îndreptă spre masa lui Alan și se pregătiră de plecare. 

— Ştii, parfumul florilor de aici îmi amintește de Jane. Sunt 
sigur că se află undeva în apropiere. 

Ea înghiţi cu greu. 

— Să sperăm că ai dreptate. Ti-ai făcut un plan pentru 
mâine? 

— Am cunoscut pe cineva la hotel care s-a oferit să mă ducă 
în Kowloon și în Noile Teritorii. Poate că Jane e acolo... 

— Așadar, nu ne vedem mâine? Eu o să continuu căutările. 
Nu se știe de unde poate să sară iepurele. O să-ți spun 
numărul de telefon unde poţi să mă găsești, dacă ai noutăţi. 
Poţi să-l ţii minte, nu-i așa? Eu o să găsesc numărul de la hotel 
în cartea de telefoane. 

După ce memoră numărul ei de telefon, Alan o strânse 
ușor de mână. 

— Îți sunt foarte recunoscător, Suzanne. Eram foarte 
deprimat azi dimineaţă, înainte să te întâlnesc. Acum sunt 
mult mai optimist, mulţumită ţie. 

Spre surprinderea ei, și Suzanne se simțea mult mai bine, 
în comparaţie cu starea din acea dimineaţă. Se hotări să meară 
pe jos până la casa mătușii Jeannette, chiar dacă era foarte 
cald. 

Poate că Suzanne fusese prea optimistă atunci când 
fusese sigură că Jane va veni la ea sau măcar îi va telefona. 
Rămase pe lângă casă toată ziua următoare, în speranţa că va 
primi un semn de la ea. Citi, scrise scrisori către cei din 
Anglia și cină singură, pentru că mătușa Jeannette plecase la 
niște prieteni. 

În cele din urmă, se decise să meargă la restaurant și s-o 
caute pe Jane. Trebuia să îndrepte lucrurile între ea și Alan, 
deși nu era sigură cum să facă acest lucru. 

Luă tramvaiul și se așeză în faţa unei femei în vârstă, foarte 
elegante. 

— Frumoasă seară, comentă aceasta. Sunteţi în vacanţă? 

Suzanne îi zâmbi. 

— Se poate spune așa. Dumneavoastră locuiti aici? 

— Da. Am venit aici după ce soţul meu s-a pensionat. A 
lucrat în armată. Acum e internat în spital și mă duc la el. 

Un zâmbet slab îi apăru pe buze. 

— Curios, când te căsătorești nu te gândești că într-o bună 
zi unul o să moară și o să-l lase pe celălalt singur. 

— Sper că nu e cazul soţului dumneavoastră! 

— Nu știu, e foarte bolnav. A suferit o operaţie complicată... 

— Dar o să se vindece, spuse Suzanne, pe un ton 
încurajator. Dacă a fost soldat, înseamnă că știe să lupte. 
Voința de a trăi poate face minuni, doamnă! 

Chipul femeii se lumină. 

— Nu m-am gândit niciodată la asta. Vă mulțumesc că mi-aţi 
redat speranţa! 

Restul drumului, femeia îi povesti despre căsnicia ei 
fericită. Când se despărţiră, Suzanne își dădu seama că o 
invidia. Ce bine ar fi fost dacă și mariajul ei ar fi fost la fel! 

Cobort din tramvai, dar își dădu seama că nu mai știa 
drumul până la cochetul restaurant. Hoinări câteva minute 
pe străzi, căutând puncte de reper pe care nu le găsea. Se 
sperie de doi marinari înalți care o priveau cu interes şi o luă 
la fugă. Ajunse pe o stradă care i se părea cunoscută și se uită 
cu atenţie la uși. La un moment dat, crezu că recunoaște ușa 
şi intră. Nu era restaurantul! Câţiva bărbaţi cărau nişte 
pachete mari, iar unul dintre ei se apropie gesticulând larg. 
Suzanne se răsuci rapid pe călcâie și ieși în fugă în stradă. 
Şoferul unei furgonete care se apropia n-o putu evita, iar ea 
se prăbuși pe asfalt. 

Suzanne ar fi vrut să uite următoarele trei zile. Se trezise în 
spital, iar asistenta îi spusese că avusese mare noroc pentru că 
nu fusese rănită grav — câteva contuzii, un umăr discolcat și 
două coaste fisurate, dar nimic grav. Din fericire, furgoneta 
care o lovise tocmai plecase de la semafor. Dacă ar fi avut 
viteză, lucrurile ar fi stat mult mai rău. 

Mătuşa Jeannette o dusese acasă după trei zile de 
spitalizare. Se purta foarte frumos, iar Suzanne se simţea 
teribil de vinovată pentru că-i dădea atâtea bătăi de cap. N-o 
întrebase nimic despre faptul că fusese singură, la o asemenea 
oră târzie, pe străzile orașului. 

Acum, Că era din nou în camera ei răcoroasă, se simţea mai 
bine. 

A doua zi descoperi că durerea de cap dispăruse aproape 
complet. Sun Yu-Ren îi aduse un mic-dejun frugal, după care 
primi vizita doctorului. Era foarte mulțumit de evoluţia ei și o 
asigură pe mătușa Jeannette că nu avea de ce să fie îngrijorată. 
Înainte să plece, îi atrase atenţia Suzannei că era foarte 
important să-l anunţe dacă mai avea dureri de cap. 

După plecarea doctorului, sosi primul musafir. Din pricina 
fustei largi, Sylvana părea un imens fluture galben. 

— Suzanne! Cât de mult mă bucur că ești bine! Biata 
Jeannette şi cu mine am tremurat de frică în zilele cât ai stat 
în spital. Bine că s-a terminat! Important este că ai venit acasă 
și arăţi la fel de bine ca întotdeauna. 

O sărută pe obraji, apoi se aşeză pe marginea patului. Îi 
zâmbea cu căldură, iar ea Suzanne se pomeni întrebându-se 

dacă Raoul o considera irezistibilă. Era imposbil să nu fii 
prieten cu această femeie! 

— Mă bucur că m-am întors acasă, dar mă simt teribil de 
vinovată că am provocat atâta agitaţie. Mulţumesc pentru flori. 

Sylvana dădu din mâna, cu un gest nepăsător. 

— E de înţeles că te-ai pierdut şi n-ai mai găsit casa mea. 
Erai destul de aproape... Data viitoare când te hotărăști să-mi 
faci o vizită, te rog să mă anunți și vin eu să te iau. Cum te 
simţi? 

Suzanne se încruntă ușor. Așadar, toţi credeau că plecase 
către Sylvana şi se rătăcise. Vru să le mărturisească adevărul, 
dar se răzgândi în ultima clipă. Ce rost avea? 

— Mă simt bine, mulțumesc. 

— Într-adevăr, florile sunt foarte frumoase, spuse mătușa 
Jeannette. Ca întotdeauna, știi să le alegi și să faci nişte 
aranjamente minunate. 

Sylvana râse larg, cu capul pe spate, iar Suzanne îi admiră 
profilul puternic, frumseţea părului și a buzelor. Era uşor de 
înțeles de ce Raoul se simţea atras de ea. Dar oare ea știa cât 
de plăcute erau atingerile, mâgâierile şi săruturile lui Raoul? 

Suzanne încercă să nu se mai gândească la aceste lucruri. 
Ce dacă Sylvana și Raoul erau iubiţi? Nu era treaba ei! 

— Mulţumesc, spuse Sylvana. Cuvintele tale de laudă 
înseamnă mult pentru mine. Din punctul acesta de vedere, îi 
simt lipsa lui Raoul. El are darul de a face o femeie să se simtă 
specială. Mi se pare că a plecat de un an! Și când mă gândesc 
că mai stă plecat cel puţin o săptămână... 

Suzanne înțelese că Sylvana avea o legătură strânsă cu 
Raoul și că aceasta știa totul despre el. Oare îi spusese și 
mătușii Jeannette unde era și cât urma să fie plecat? Nu știa, 
dar știa că era normal s-o informeze despre faptele sale pe 
femeia pe care o iubea. Adică pe Sylvana... 

Întelese că era momentul ca relaţia ei cu Raoul, de orice 
natură ar fi fost, să se încheie. Asta însemna că trebuia să rupă 
legăturile şi cu mătușa Jeannette. Era normal ca femeia să fie 
de partea nepotului ei și nu voia s-o pună într-o poziţie 
delicată. Aceasta urma să fie ultima vizită la Madame de 
Brâcourt, iar se va prezenta din acel moment ca Suzanne 
Dawson. 

Se ridică din pat și se schimbă ca să coboare la masă, unde 
o așteptau Sylvana și mătușa Jeannette. Sun Yu-Ren pregătise 
o masă specială, iar ea nu putuse să rezista minunăţiilor 
culinare care i se puneau în faţă — supă rece, carne de vită cu 
bambus și orez, rață cu cireșe şi ananas. 

După masă, Suzanne se relaxă în fotoliu și admiră 
priveliștea care i se defășura în faţa ochilor. Începea să-i placă 
orașul. Oricine se putea simți bine aici, cu condiţia să nu 
tânjească după altceva. Aşa cum făcea mătușa Jeannette, de 
pildă, care visa să se întoarcă la Paris împreună cu soţul ei. 
Sylvana, pe de altă parte, se hotărâse să se recăsătorească și 
pusese ochii pe Raoul. Ea... nu știa ce voia de la viaţă. 

Doctorul cu care lucrase când făcuse muncă de voluntariat 
îi spusese la un moment dat: 

— E timpul să te duci acasă. Ai făcut lucruri minunate aici, 
dar te consumi prea mult. Știu că asta e firea ta și ţi-e foarte 
greu să te schimbi. Du-te acasă şi găsește-ți un bărbat care să 
te ia de nevastă și să aibă grijă de tine. E timpul să pleci de aici. 

Suzanne știa că era timpul să plece din nou, de această dată 
din Hong Kong. 

Refuză să se mai gândească la aceste lucruri și se hotărî să 
fie atentă la femeile care o înconjurau cu atâta bunătate. 
Discută cu ele câteva minute după care, din pricina mâncării 
consistente şi a oboselii, pleoapele i se închiseră și adormi. 

O trezi o voce groasă, pe care o auzea departe, ca într-un 
vis. Deschise ochii și descoperi că mătușa Jeannette și Sylvana 
nu mai erau la locurile lor. Le auzea vorbind în casă, iar vocea 
masculină era a lui... Raoul! Ce căuta acasă, când era așteptat 
să se întoarcă peste o săptămână? 

Nu voia să-l vadă! Avea nevoie de timp ca să se obișnuiască 
cu gândul că nu mai făcea parte din viața lui și a mătușii 
Jeannette, dar știa că nu avea cum să evite întâlnirea cu el. 

Se ridică din scaun, dar era ameţită din cauza 
medicamentelor pe care le lua. Se prinse repede de spătarul 
unui scaun. 

Din senin, Raoul apăru lângă ea. O privi fără nici un cuvânt 
şi părea sincer îngrijorat. 

— Suzanne, chérie! Te simţi bine? 

O luă în braţe. Ameţeala îi trecuse, dar era înlocuită cu o 
durere de inimă care nu avea nici o legătură cu accidentul. 

Cele două femei veniră repede. 

— Sunt sigură că s-a ridicat prea repede din fotoliu, spuse 
mătușa Jeannette, agitată. Sylvana și cu mine o s-o ajutăm să 
urce în dormitorul ei. 

— Nu, nu! strigă ea, împingându-l pe Raoul deoparte. Am 
ametit puţin, dar acum mă simt bine. 

Încercă să râdă. 

— Nu ştiu ce-i cu mine, nu obișnuiam să dorm după masa 
de prânz! Îmi cer scuze. 

Raoul îi privi chipul vulnerabil și micile broboane de 
transpiraţie care-i apăruseră pe tâmple. O luă în braţe, fără să 
țină cont de privirile uimite ale Sylvanei și ale mătușii sale. 

— O duc în camera ei. 

Suzanne își sprijini capul pe pieptul lui, conștientă de 
puterea şi în același timp tandreţea atingerii sale. O puse cu 
blândeţe pe pat. 

— Te doare capul? Știu că doctorul ţi-a spus să-l anunţi când 
ai dureri de cap, pentru că s-ar putea să fie vorba de o 
contuzie. Spune-mi adevărul! 

Suzanne se forţă să-l privească. 

— Nu mă doare nimic, protestă ea. Mă simt bine, pe cuvânt. 
M-am ridicat prea repede și am ametit, atâta tot. 

— Crezi că ești în stare să faci o plimbare de cincisprezece 
kilometri? întrebă el cu severitate. 

Îi puse mâna pe frunte. 

— Cred că ai temperatură. 

Suzanne nu-l contrazise. Normal că avea temperatură! 
Inima îi bătea nebunește, dar acest lucru se întâmpla din 

pricină că o purtase în braţe până în dormitor. Și nu se putea 
linişti câtă vreme el continua să stea lângă ea — suplu, 
atrăgător, cu o privire de foc. 

— Mi-e cald, dar mă simt bine. 

— Acum cinci minute era să leşini, îi aminti el. Îţi sugerez să 
stai în pat restul zilei. Poate ar fi bine să chemăm doctorul... 

— Nu! se grăbi ea să intervină. Te rog, n-are nici un rost 
să-l punem pe drumuri degeaba. Nu știu de ce faci atâta caz! 

— Raoul face cum e mai bine pentru tine, Suzanne, se auzi 
vocea mătușii Jeannette. 

Cele două femei intrară în cameră. În mod ciudat, femeia îi 
vorbise pe un ton foarte dur. 

Sylvana străbătu camera și veni lângă Raoul, luându-l 
posesiv de braţ. 

— Trebuie să ne permiti să avem grijă de tine, îi zâmbi ea. 

Remarca o deranjă pe Suzanne. Ar fi vrut să răspundă că nu 
avea nevoie de ajutor, dar căldura din vocea Sylvanei o 
dezarmă. 

— Mă simt bine, Sylvana, și pot să-mi port singură de grijă. 
Am avut o ușoară ameţeală, dar nu e cazul să vă agitaţi din 
cauza asta. 

Le zâmbi tuturor, încercând să nu le arate adevăratele 
sentimente. 

— Totuși, chérie, cred că ar fi bine să rămâi în pat. 

Mătuşa Jeannette vorbea din nou pe un ton blând și părea 
mulțumită să-i vadă pe Raoul și Sylvana împreună. 

Normal că vrea să stau în pat tot restul zilei! se gândi 
Suzanne, cu amărăciune. 

— O să chem doctorul, hotărî Raoul. Loviturile la cap 
trebuie luate în serios! 

Suzanne se simţea extrem de vinovată pentru că le făcea 
atâtea probleme și nu mai îndrăznea să protesteze. 

Cea care făcu acest lucru fu Sylvana: 

— Dar n-ai auzit-o când a spus că se simte bine? N-ar fi mai 
bine să aşteptăm puţin, să vedem cum se simte după ce se 
odihnește? 

— Nu, n-ar fi, afirmă Raoul, hotărât. O să-l sun chiar 
acum! 

lești din cameră, iar mătușa Jeannette veni lângă pat. 

— Nu te supăra din cauza lui Raoul. Se simte responsabil 
pentru tine, deoarece stai în casa lui. Vrei să te ajutăm să te 
dezbraci? 

— Nu, mulțumesc. O să rămân așa până vine doctorul. Cred 
că o să se mire că e chemat din nou, dar... 

Mătușa Jeannette îi făcu semn Sylvanei că era momentul să 
se retragă și o lăsară singură. Suzanne nu se putea relaxa, 
penrtu că avea prea multe gânduri. 

În primul rând, era îngrijorată din pricina lui Alan și a 
prietenei sale. Acum regreta că nu-i spusese că Jane lucra în 
acel restaurant. Dar ce ar fi rezolvat asta? Exista un motiv 
pentru care fata nu voia să-l vadă. Dacă ar fi aflat de ce se 
ascundea Jane, poate ar fi reușit să-i ajute să fie din nou 
împreună. Acum, însă, s-ar fi putut ca lucrurile să se fi 
agravat. 

Aproape adormise când simţi că cineva stătea lângă 
marginea patului. Deschise ochii și-l văzu pe doctorul care-i 
zâmbea amabil. Raoul, înalt și cu o privire de oțel, stătea la 
marginea patului. 

— Îmi pare rău că ati fost nevoit să reveniti, se scuză ea faţă 
de doctor. Mă simt bine! 

— Spune-mi ce s-a întâmplat, îi ceru el. 

Suzanne îi povesti scena de pe terasă, după care o consultă 
cu atenţie. Prezenţa lui Raoul o deranja, iar el ştia acest lucru, 
dar continua s-o privească impasibil și insistent. 

— Sper că n-o să-mi spuneţi să stau în pat restul zilei. Aţi fi 
a patra persoană care îmi dă acest sfat! 

— Bun sfat! Aveţi noroc că sunteţi înconjurată de atâţia 
oameni care vă vor binele. Domnul de Brâcourt a făcut bine 
că m-a chemat. Încă o zi în pat o să facă minuni, o să vedeţi! 

O privi câteva secunde cu interes, ca și când s-ar fi întrebat 
care este relaţia dintre cei doi. 

— Vă mulţumesc că aţi venit, domnule doctor, interveni 
Raoul. Vrei să beti ceva înainte să plecaţi? 

Doctorul refuză politicos, spunând că se grăbea să ajungă 
la un alt pacient. 

Suzanne rămase singură în camera ei. Din când în când, 
mătușa Jeannette urca să vadă dacă totul era în regulă şi dacă 
avea nevoie de ceva. La un moment dat, Sylvana îi aduse o 
ceașcă de cafea și câteva prăjiturele și-i spuse că urma să 
rămână la cină. Vestea o deranjă, dar își spuse că cei doi 
luaseră cină împreună și înainte ca ea să vină în Hong Kong. 

La lăsarea serii, mătușa Jeannette îi aduse un buchet mare 
de trandafiri roșii, frumos aranjaţi într-o vază chinezească. 
Suzanne își aminti că primise acest tip de buchet și când 
fusese în spital. Raoul îi aducea mereu trandafiri roșii, își 
aminti ea cu amărăciune. 

— Mulţumesc, mătuşă. Sunt minunati. 

— Nu-i așa? Bănuiesc că sunt florile tale preferate. 

— Așa e, dar de unde ai știut? Nu-mi amintesc să-ţi fi spus. 

— Raoul i-a trimis. După ce a aflat de accident, ţi-a trimis 
flori în fiecare zi. De aceea am presupus că sunt florile tale 
preferate. 

— Trandafirii roșii simbolizează dragostea, spuse ea, 
încercând să zâmbească. Dar nu-ţi face griji, Raoul nu s-a 
gândit la așa ceva atunci când le-a trimis. 

Mătușa Jeannette părea stânjenită. 

— Pot să te întreb ceva? 

— Sigur. 

— Ce simţi acum pentru Raoul? Știu că nu l-ai iubit 
niciodată. Dacă l-ai fi iubit, nu l-ai fi tratat așa cum ai făcut-o. 
Te rog să-mi scuzi îndrăzneala, dar aș vrea să știu. 

Suzanne era mulțumită că obrajii îmbujoraţi din cauza 
febrei îi ascundeau roșeaţa violentă. 

— A trecut mult timp de atunci, spuse ea pe un ton care se 
voia nepăsător. Acum suntem divorțaţi și e cam târziu să 
discutăm despre asemenea lucruri, nu crezi? 

Mătușa se apropie de pat. 

— Nu ești fericită, nu-i așa, Suzanne? Știu că ai suferit mult 
după moartea tatălui tău, dar sunt convinsă că e vorba de 
altceva. 

Părea că o invită la confidente, dar Suzanne știa că nu 
poate să aibă încredere în ea, așa cum ar fi vrut. Nimeni nu 
trebuia să ştie despre dragostea ei pentru Raoul! Cu siguranță, 
mătușa Jeannette ar fi foarte supărată dacă ar afla. 

— Nu e vorba de vreo poveste de dragoste, mătușă, dacă la 
asta te gândești. Dacă te deranjează că stau la dumneata, pot 
să plec. 

Femeia păru şocată de cuvintele ei. 

— Te rog să stai! Îţi place aici, nu-i așa, petite? 

— Cui nu i-ar plăcea? răspunse ea, cu sinceritate. Hong 
Kong-ul este un oraș foarte frumos, iar dumneata te-ai purtat 
minunat. Sper că nu regreți... eu sigur nu regret! M-a ajutat 
foarte mult faptul că am venit aici. 

— Mă bucur să aud asta. Să nu uit! Te-a căutat un bărbat pe 
nume Alan Edge. A sunat dimineaţă și l-am rugat să revină în 
timpul serii. A spus că o să sune la ora șapte. 

Suzanne se învioră brusc. 

— A lăsat vreun mesaj? 

— Nu. Să știi că nu i-am spus de accident. 

Mătușa făcu o pauză. 

— Sper că nu ești nefericită din cauza acestui bărbat, ma 
chere? 

— Nu e vorba de ceea ce crezi, mătuşă. L-am cunoscut în 
avion, când veneam încoace, și are o problemă foarte serioasă. 

— Înţeleg! spuse ea, pe un ton care arăta clar că nu pricepea 
nimic. Sunn Yu-Ren o să-ți aducă cina. A pregătit ceva special 
pentru tine. O să mănânci, nu-i așa? Sper că n-o să-l 
dezamăgești. Tine mult la tine — ca noi toţi, de altfel. 

Suzanne și-ar fi dorit ca acest lucru să fie adevărat. 

— O să încerc. Vă mulţumesc, toti aţi fost foarte amabili cu 
mine. 

Mult timp după plecarea mătușii, Suzanne nu-și luă 
privirea de la florile trimise de Raoul. Trandafiri roșii, când el 
n-o iubise niciodată... Oare de ce îi trimisese toate buchetele 
de la spital fără nici o carte de vizită? Ca şi acesta... Sau poate 
că acum îi trimisese un bilet, dar îl păstrase mătușa Jeannette. 
Biata mătușa Jeannette! Își păzea nepotul de femeia fatală pe 
nume Suzanne Dawson! 

La ora şapte, telefonul sună. 

— Ce faci, Suzanne? întrebă Alan. Te sun de la hotel, după 
încă o zi de căutări zadarnice. Te-am căutat dimineaţă să te 
întreb dacă nu poţi să vii cu mine dar mi s-a spus că nu poţi 
să vorbeşti. 

— Îmi pare rău, se scuză ea, hotărând să nu-l împovăreze cu 
detaliile accidentului ei. 

Era cât pe ce să-i spună că o văzuse pe Jane la restaurant, 
dar nu voia să-i dea speranţe deșarte. Hotări să mai facă o 
încercare de a afla care era secretul fetei. Poate chiar în ziua 
următoare... Era ocazia potrivită, pentru că Alan mergea din 
nou în Noile Teritorii, cu prietenul de la hotel. 

Sun Yu-Ren îi aduse cina în cameră şi zâmbi mulţumit atunci 
când reveni şi văzuse cât mâncase. Nu se putu opri să se 
gândească la cele trei persoane care cinau în salon, fără ea. 
Probabil că, după masă, Raoul va pleca la club și o va conduce 
pe Sylvana acasă. Nu-i era greu să și-i imagineze împreună. 

Era clar pentru toată lumea că Sylvana își căuta un soț. Cine 
era mai potrivit decât Raoul de Brecourt, un bărbat bogat, 
chipeș, atrăgător și amuzant? 

Chinuită de asemenea gânduri, Suzanne nu reuși să 
adoarmă. Kla ora unsprezece și jumătate, întreaga casă era 
cufundată în liniște. După minute în șir în care se răsucise în 
pat, decise să se ridice din pat. Își puse un halat de mătase 
care se asorta cu cămașa de noapte și ieși pe terasă. 

Era o noapte frumoasă, caldă, cu cerul înstelat. La un 
moment dat, își dădu seama că nu era singură pe terasă. 
Ascuns în întuneric din pricina faptului că purta haine negre, 
Raoul se apropie de ea cu pași mici, fără să se grăbească. 

— Ce fantomă frumoasă! Și nici măcar nu e miezul nopții... 

Privirea lui insistă pe chipul ei delicat, apoi cobori, 
mângâindu-i parcă silueta delicată, talia îngustă, coapsele 
subțiri. O mângâie pe păr, apoi pe obraz. 

Suzanne era incapabilă să se miște, nevenindu-i să creadă că 
Raoul stătea în faţa ei, îmbrăcat în pijama. Acum stătea în casă? 

— Am crezut că stai la club, reuși ea să îngaime. 

— Așa era, dar acum sunt aici. Te deranjează? o ironiză el. 

— Ce s-a întâmplat? Te-au dat afară? 

El râse uşor, dezvelindu-și dinţii albi. 

— Nu. Te miră? 

Îi prinse din nou o șuviţă de păr între degete. 

— De ce aș fi? Știu că întotdeauna faci ceea ce-ţi place, asta 
nu e o noutate. 

— Nu? Atunci ce e nou? O blondă foarte drăguță, pe nume 
Suzanne Dawson? 

Nu era sigură dacă râdea de ea. Făcu un pas înapoi, ca să 
se îndepărteze de el. 

— Stai jos, o invită Raoul. Cum te simţi? 

Îi trase un scaun, iar ea se așeză, sprijinindu-se cu spatele 
pe tocul ușii. 

— Mă simt bine, răspunse ea. Unde este Sylvana? Am crezut 
că a luat masa aici, în seara asta. 

— Așa e, dar acum e acasă. 

Făcu o scurtă pauză, apoi o întrebă: 

— Cine e bărbatul care ţi-a telefonat mai devreme? 

Ea îi susținu privirea, încruntată, apoi se relaxă. 

— Un bărbat pe care l-am cunoscut în avion. De ce? 

El ridică din umeri, un gest tipic pentru el, și vorbi pe un 
ton dur: 

— Aici nu e Londra! Hong Kong nu e un oraș potrivit 
pentru fetele frumoase, tinere și, mai ales, singure. Cine e 
tipul acesta? Are rude aici? 

Ochii ei albaștri străluceau. 

— N-ai nici un drept să-mi ceri socoteală despre prietenii 
mei! Nu e treaba ta ce fac, unde şi cu cine! 

El continuă, imperturbabil: 

— Acest oraş nu e deloc potrivit pentru cunoștințele 
ocazionale. Câtă vreme locuieşti în casa mea, mă simt 
responsabil pentru tine. 

— Am crezut că aici sunt musafir, nu prizonieră într-o 
închisoare! 

— Nu fi naivă! îi spuse el printre dinţi. E spre bine tău. În 
viitor, O să aduci acasă toţi prietenii pe care ti-i faci aici. Clar? 
Trebuie să fii protejată împotriva propriei persoane. 

Suzanne strânse cu putere braţele scaunului. 

— Dar ce te interesează pe tine? Nici măcar nu mai port 
numele tău! Vezi-ţi de treaba ta şi lasă-mă în pace! 

— Poate că mă simt dator faţă de tatăl tău să am grijă de tine. 

Se aplecă asupra ei și-și puse palmele peste palmele ei. 

— În plus, nu uita ce ţi-am spus! Ți-am promis că o să te 
întorci întreagă și nevătămată la Londra și am de gând să mă 
țin de promisiune. 

Inima ei începu să bată mai repede și simţea că palmele ei 
o frigeau. Nu putea să-i reziste, dar încerca din toate puterile 
să nu-i arate ce efect avea asupra ei apropierea lui. 

— Nu fi atât de şocată, draga mea. În cele din urmă, o să-mi 
fii recunoscătoare. 

Suzanne se lăsă pe spate, încercând să se depărteze de el și 
să-şi elibereze mâinile. El se ridică, își îndreptă trupul și-și vâri 
mâinile în buzunare. 

— Mulţumesc. Presupun că ar trebui să mă simt extrem de 
onorată că-ţi faci timp pentru mine. 

El zâmbi. 

— Vreau să clarific ceva ce am spus mai devreme. Am spus 
că sunt liber să fac ce vreau, dar acest lucru nu e în întregime 
adevărat. În ultimii doi ani, am înţeles că devenisem 
prizonierul muncii mele. Din acest motiv, nu puteam să-mi 
trăiesc viața aşa cum voiam, nu puteam să-mi împlinesc 
visurile. Acum, când știu care-mi sunt priorităţile, am decis să 
fac schimbări majore. Am de gând să fac toate acele lucruri 
pentru care merită să trăieşti. N-ar rost să-ţi explic despre ce e 
vorba, pentru că nu te interesează! 

Ea ar fi vrut să strige că voia să afle, că o interesa, dar știa 
că nu putea face acest lucru. 

— Are vreo legătură cu decizia unchiului Philippe de a se 
pensiona? Stiu că mătușa își dorește foarte mult ca unchiul să 
renunţe la companie. Îi e foarte greu fără el. 

— Am discutat despre asta şi cred că am ajuns la un rezultat 
mulțumitor pentru ambele părți. 

— Adică o să renunțaţi amândoi la companie?! 

— Nu chiar. O să supraveghem afacerea, dar o să ne 
concentrăm mai mult asupra familiei. În momentul ăsta, nu 
are cine să ducă numele familiei mai departe și vreau să 
remediez această problemă cât mai repede. 

— Adică... vrei să întemeiezi o familie? 

Ar fi vrut să întrebe dacă se gândea la Sylvana, dar nu îndrăznea. 

— Sigur că da. Tu ce planuri ai pentru vitor? 

— Învăţ să trăiesc momentul și să nu-mi fac prea multe 
planuri, se grăbi ea să răspundă. 

El izbucni în râs. 

— Acesta e un răspuns de oameni bătrâni! Te-ai gândit să te 
recăsătorești? 

Cu un calm incredibil, ea răspunse: 

— Nu. 

El o privi insistent, așteptând să continue. 

— Nu vreau să discut despre acest subiect, încercă ea să 
pună punct. 

— Să înţeleg că nu vrei să discuţi cu mine? Are vreo legătură 
cu bărbatul pe care l-ai întâlnit în avion? 

Suzanne simţi că era pe cale să se dea de gol. 

— Te rog să mă scuzi, aș vrea să mă duc la culcare. 

— Te simți bine? Te mai doare capul? 

Degetele lui lungi se odihniră câteva clipe pe fruntea ei, 
încercând să-și dea seama dacă avea temperatură. Se ridică şi 
încercă să intre în casă, dar el se aşeză în cadrul ușii. 

— Te simţi bine? repetă Raoul. 

O luă de mână. 

— Eşti rece. Ai grijă să nu răcești! 

— Încetează! Nu sunt un copil! Știu să-mi port și singură de 
grijă! 

Înghiţi cu greu și-și stăpâni impulsul de a se cuibări la 
pieptul lui lat. 

— Te rog să mă lași în pace! Nu suport să mă atingi! 

EI făcu un pas în lateral, iar Suzanne fugi către camera ei. 
Se prăbuși pe pat suspinând. Raoul avea de gând să se însoare 
cu Sylvana și să întemeieze o familie. 

Viaţa ei avea să fie foarte goală fără el. 


Capitolul 7 


Suzanne nu mai fu nevoită să caute restaurantul unde lucra 
Jane. 

A doua zi, Sun Yu-Ren îi aduse micul dejun în cameră. 
Pofta de mâncare îi revenise şi se simţea mult mai bine. Se 
îmbrăcă, își perie părul și se machie abia vizibil, apoi cobori. 
leși pe terasă, unde îl găsi pe Raoul vorbind cu o tânără 
brunetă, suplă, cu picioare lungi. Jane! 

Cei doi discutau şi râdeau, ca și când ar fi fost cunoștințe 
vechi, iar Suzanne se gândi că Raoul arăta foarte bine în acea 
dimineaţă. 

— Ai un musafir, îi spuse Raoul fără nici o altă introducere. 
Domnișoara Jane Owen. O să vă las singure. 

— Bună dimineaţa. 

Suzanne se așeză într-un scaun, în faţa tinerei, și aşteptă. 

— Probabil te întrebi ce caut aici, zâmbi Jane. Te rog să 
mă scuzi că am venit atât de devreme, dar trebuia să vorbesc 
cu tine. 

— Mă bucur că ai venit. Am încercat să te caut la restaurant, 
dar n-am reținut drumul până acolo și nici numele localului. 

— Te rog să mă ierti, dar... n-am știut ce legătură aveai cu 
Alan. 

Jane își aprinse o ţigară, iar Suzanne observă brățara de aur 
de pe mâna stângă. Era o bijuterie scumpă, așa cum nu s-ar fi 
așteptat să vadă la o dansatoare. La fel ca și parfumul pe 
care-l simţise de când ieșise pe terasă. 

— Ce te-a făcut să vii să mă vezi? întrebă Suzanne, intrigată 
de tânăra din faţa ei. 

— V-am urmărit când aţi plecat de la restaurant, în acea zi. 
Era cât pe ce să mă dau de gol! Am vrut să vin de mai multe 
ori, dar n-am avut curaj. Problema era că nu știam dacă pot să 
am încredere în tine. 

— Poţi să ai încredere, zâmbi ea. 

Jane oftă ușurată. 

— Mulţumesc. Păreai atât de drăguță și amabilă, încât... 
eram sigură că pot să discut deschis cu tine. Nu știu cât de 
multe ţi-a spus Alan, dar am venit în Hong Kong ca să-l văd. 
Presupun că ştii că n-am reușit să ne întâlnim. 

Suzanne încuviinţă. 

— Lucrurile s-au precipitat. Prietena mea Carol s-a căsătorit 
cu un asiatic foarte bogat, iar eu am rămas cu ei, chiar dacă 
fetele din trupă au plecat. Am stat în casa lor cât au fost plecaţi 
în luna de miere. Cât am stat acolo, m-am obișnuit cu traiul 
luxos și comfortabil. Brăţara aceasta am primit-o în dar de la 
Carol, iar ceasul l-am primit la nunta lor, când am fost 
domnişoară de onoare. Tot de la ea am şi foarte multe haine. 

Când s-au întors din luna de miere, m-am angajat la 
restaurantul unde m-ai văzut. Îti sunt foarte recunoscătoare 
că nu i-ai spus nimic lui Alan. Aveam nevoie de timp, ca să mă 
gândesc bine la ce aveam de făcut. 

Suzanne se gândi câteva clipe. 

— După părerea mea, nu este nici o problemă, spuse ea sec. ÎL 
iubeşti pe Alan suficient de mult ca să te căsătorești cu el sau nu? 

Jane își stinse tigara în scrumieră. 

— Judecând după modul în care arăţi și vorbești, e foarte 
clar că n-ai fost niciodată săracă. Cu adevărat săracă! Eu am 
fost şi te rog să mă crezi că nu e ușor. Acum am văzut ce 
înseamnă să fii bogat, dar nu pot să neg că încă ţin la Alan. 
Poate am fi avut o viaţă bună împreună, dar acum mă întreb 
dacă mai avem. 

— Dar Alan ar putea să-și recapete vederea, insistă Suzanne. 
Te-ai căsători cu el, dacă și-ar reveni complet? 

— Nu ştiu. Sincer, nu ştiu! 

Jane își acoperi faţa cu palmele, deznădăjduită. Suzanne o 
privi neputincioasă. Oare îl ajuta pe Alan dacă juca rolul lui 
Cupidon sau ar fi fost mai bine să nu se amestece? Jane era cu 
adevărat o materialistă, aşa cum lăsa să se înțeleagă? 

Suzanne se decise să se convingă. 

— Spune-mi, prietena ta s-a căsătorit pentru bani? 

Jane fu şocată de întrebare. 

— Dumnezeule, nu! Soţul lui Carol e un bărbat minunat și 
se iubesc foarte mult. E chipeș, plin de farmec... Într-un fel, 
seamănă cu bărbatul care tocmai a plecat. E francez? 

Suzanne zâmbi. 

— Raoul? Pe jumătate. 

— Arată foarte bine, râse Jane. M-a putea îndrăgosti de el 
foarte ușor și nici măcar nu știu cum îl cheamă. M-a văzut când 
am venit și m-a întrebat pe cine caut. l-am spus că vreau să 
vorbesc cu o tânără blondă foarte drăguță. Eşti franțuzoaică? 
Am auzit că ţi-a spus Suzanne. 

Ea clătină din cap. 

— De fapt, mă numesc Susan. Dar mamei îi plăcea mai mult 
Suzanne. 

— Şi numele de familie? 

— Dawson. 

— Şi pe tipul acela, Raoul? 

— Raoul de Brecourt. 

Jane păru impresionată. 

— E căsătorit? 

— Nu. 

Tânăra era de-a dreptul încântată. 

— Pun pariu că e bogat. Are aerul unui bărbat plin de bani. 
Nu vreau să par indiscretă, dar recunosc că sunt curioasă. 
Sunteţi logodiţi? 

— Nu, și nici nu există pericolul să se întâmple așa ceva. Am 
venit aici la invitația mătușii lui. 

— Ce norocoasă ești! oftă Jane. Doar n-o să fii fraieră să-l 
lași să-ţi scape! 

Suzanne izbucni în râs. 

— Nu m-ai întrebat cum l-am cunoscut pe Alan. Am venit în 
Hong Kong cu același avion, după care ne-am întâlnit 
întâmplător în oraș. Cred că eu un tânăr foarte cumsecade. Și 

foarte curajos, dacă a venit până aici, în situaţia lui. E foarte 
îngrijorat din cauza ta. Te iubește foarte mult și o să sufere 
atunci când o să-i spui adevărul. 

— Dar nu trebuie să-i spun. 

— Ba da, Jane! spuse Suzanne, pe un ton sever. Ştii unde 
este astăzi? A plecat cu un prieten să te caute. Te-a căutat în 
fiecare zi, fără încetare. 

— Trebuie să fiu sigură de sentimentele mele înainte să 
vorbesc cu el! spuse Jane, ridicând tonul. Mă înţelegi, nu? 

— Cred că da, îi zâmbi Suzanne. E o situaţie complicată, dar 
nu uita că Alan te iubește. 

Tânăra oftă. 

— Ştiu. Tocmai de aceea e atât de dificil. Știai că a plecat din 
spital înainte de a-și face o operaţie la ochi, ca să vină după 
mine? 

— Vrei să spui că putea să se opereze și a plecat înainte de 
a face acest lucru? 

— Da. 

— În cazul ăsta, de ce nu-i faci jocul? îi sugeră Suzanne. 
Așteaptă până se operează, după care poţi să-i spui că nu crezi 
că vrei să te măriți cu el. 

— Şi ce fac dacă operaţia nu reușește? 

Suzanne zâmbi. 

— Nu cred că trebuie să-ţi faci griji din pricina asta. Alan e 
un bărbat mândru. Crezi că ar accepta să faci un asemenea 
sacrificiu și să stai tot restul vieţii lângă un bărbat orb? 

Jane se gândi câteva clipe. 

— Mulţumesc. Cred că așa e cel mai bine... Alan e un bărbat 
foarte mândru și foarte încăpățânat. Până va face operaţia, o 
să-mi dau seama ce vreau să fac. 

Brusc, tensiunea dintre ele se risipi și schimbară subiectul. 
Începură să vorbească despre Hong Kong, un oraș pe care 
amândouă îl considerau minunat. 

Jane tocmai se pregătea să plece, când Raoul ieși din casă 
cu o servietă în mână. 

— Pot să te conduc în oraș? se oferi el, zâmbindu-i tinerei 
musafire. 

— Sigur, acceptă ea, încântată. Dacă nu vă abateţi prea mult 
de la drumul dumneavoastră... 

Se întoarse către Suzanne şi, sub impulsul momentului, o 
sărută pe obraz. 

— La revedere şi mulţumesc pentru tot! 

Suzanne o urmări intrând în mașină și zâmbi amar. Ce o 
determina pe Jane să aibă un asemenea comportament? Oare 
o invidia pe prietena ei și voia să aibă parte de o căsnicie 
asemănătoare? Era in stare să facă orice pentru bani? Poate că 
era interesată de Raoul şi credea că banii aduc fericirea. 

Suzanne l-ar fi urmat pe Raoul oriunde în lume, chiar dacă 
nu ar fi avut nici o para chioară. Important era s-o iubească! 
Dar el n-o iubea... Și dacă ar fi iubit-o vreodată, ea fusese cea 
care ucisese acea dragoste. Nu va ști niciodată care era 
adevărul. 

Mătușa Jeannette ieși pe terasă. 

— Cum te simţi în dimineaţa asta? Te mai doare capul? 

— Mai bine, mulțumesc. Raoul tocmai a plecat 

— Ştiu. M-am trezit cam târziu în dimineaţa asta, recunoscu 
mătușa. 

Suzanne observă că era cam palidă și se alarmă. 

— Nu te simti bine? 

Se apropie de Jeannette și o conduse către un scaun. 

— Am impresia că ești cam palidă. 

— Probabil din cauza căldurii, spuse mătușa. Mi se întâmplă 
foarte rar să am dureri de cap și atunci apelez la doctoria 
minune pe care o face Sun Yu-Ren. Poate ar fi bine să-i spun 
s-o prepare, dar mai târziu. 

— De ce nu acum? Sau poate preferi să chemăm doctorul! 
Dacă Raoul ar fi aici, ar telefona imediat medicului! 

— Eşti la fel de prăpăstioasă ca el, zâmbi mătușa și o bătu 
ușor pe mână. O să vorbesc cu Sun Yu-Ren, după care o să mă 
duc înapoi în camera mea. 

Suzanne stătu alături de ea, având grijă să nu-i lipsească 
nimic. La un moment dat, Jeannette se ridică brusc în capul 
oaselor, cu ochii măriţi. 

— Dumnezeule! Am uitat că trebuie să luăm prânzul cu 
Sylvana! Întotdeauna iau masa la ea în această zi a săptămânii 
și i-am promis că astăzi te iau și pe tine. 

Suzanne îi sugeră să-i telefonzeze Sylvanei și să-i explice că 
nu se simţea bine, dar mătușa refuză. 

— Probabil că acum este la coafor, ca în fiecare dimineaţă. 
În plus, sunt sigură că s-a chinuit foarte mult ca să prepare 
masa și nu putem s-o dezamăgim. 

— Adică, ar trebui să mă duc eu?! Dar nu pot să te las 
singură când ești bolnavă! 

— Nu sunt bolnavă, protestă mătușa. Du-te și prezintă-i 
scuzele mele. 

Suzanne nu avu de ales și, exact la ora douăsprezece, 
sună la uşa Sylvanei, dar descoperi că nu era nimeni acasă. 
Menajera tocmai pleca atunci când ea intră în curte și-i 
spuse că Sylvana plecase în oraș și avea să se întoarcă spre 
seară. 

Suzannei nu-i venea să creadă că cineva putea uita de o 
întâlnire stabilită cu un prieten foarte apropiat. Se hotări să 
mai rămână în oraș câteva ore și să facă nişte cumpărături. 
Mătuşa Jeannette o rugase să-i aducă anumite lucruri și avea 
nevoie de câte ceva și pentru ea. 

Luă prânzul în oraș, făcu toate cumpărăturile și se îndrepta 
spre staţia de tramvai când o mașină elegantă opri lângă ea. 

— Urcă! auzi vocea lui Raoul. 

O ajută să pună pachetele pe bancheta din spate, apoi o 
cercetă cu interes. Privirea lui îi mângâie genele lungi, obrajii 
albi, acum ușor îmbujoraţi, brațele subțiri și talia de viespe, 
apoi se fixă pe ochii ei albaștri. 

— Uitasem cât de albaștri sunt ochii tăi, îi spuse el. Iar 
rochia asta îţi vine foarte bine și-ţi scoate în evidenţă părul 
auriu. Cum te mai simţi? 

— Bine, mulțumesc. 

Nu era în largul ei și ar fi vrut ca Raoul să renunte la tonul 
superior și uşor ironic cu care i se adresa. 

— Nu ti-ar fi stricat încă o zi de odihnă. De ce a fost cazul să 
umbli prin oraș, cu brațele pline de cumpărături? Nu mai 
puteai aștepta o zi? Şi de ce ești singură? 

Porni mașina și-și îndreptă atenţia asupra traficului. 
Suzanne îi privi profilul dur și fu gata să-i spună că majoritatea 
pachetelor erau pentru mătușa Jeannette. 

Dar se auzi spunând: 

— Ştii cum sunt fetele! Mă simt norocoasă că pot să-mi 
cumpăr singură ce vreau și când vreau! 

— Vrei să spui că eu te-am ţinut din scurt în privinţa 
banilor? De ce n-ai folosit banii care ti-au revenit după divorț? 

— Ti-am spus de la început că n-o să-i folosesc. 

Fl oftă prelung. 

— Dacă mă gândesc bine, îmi dau seama că am fost prea 
îngăduitor cu tine. Ar fi trebuit să-ţi trag o mamă de bătaie, cel 
puțin de două ori pe zi. Așa îmi trebuie dacă am fost un bărbat 
bine crescut! 

Suzanne se sufocă de indignare. 

— Ce mai contează? Acum o să știi cum Să te porţi cu 
viitoarea ta soţie, dacă nu se ridică la nivelul așteptărilor tale. 
Dar nu uita că tu ai avut un avantaj faţă de mine — știai mai 
multe despre femei decât știam eu despre bărbaţi. 

— Dar ai avut timp să înveţi, spuse el, sec. 

Suzanne ar fi vrut să-i spună că învățase prea târziu, dar nu 
voia că continue acea discuţie. Consideră că era mai sigur să 
schimbe subiectul: 

— Mătușa Jeannette nu a ieşit azi din casă. Cred că e 
nefericită din cauză că unchiul Philippe stă prea mult timp 
departe de casă. 

— Ţi-a spus ea asta? 

— Nu explicit, dar pot să citesc printre rânduri. 

— Serios? Şi despre mine ce ai aflat? Dacă-mi amintesc bine, 
aveai instincte foarte bune. 

Suzanne se înfioră. 

— Pentru cineva care uitase ce culoare au ochii mei, ai o 
memorie de admirat! se răsti ea. 

— Aşa e, recunoscu Raoul. E uimitor cât de multe lucruri îţi 
amintești atunci când te gândești la o dragoste apusă. 

Ea simti că îi împlântase un cuţit în inimă. 

— Să... revenim... la mătușa Jeannette. 

— Nu e cazul să-ţi faci griji din pricina asta. Până la sfârșitul 
anului, în familia noastră vor avea loc câteva schimbări 
importante. 

Suzanne tăcu, înțelegând că i se cerea foarte clar să nu avea 
de ce să se amestece în problemele familiei de Brecourt. Nu 
mai făcea parte din acea familie! 

Spre ușurarea ei, mătușa Jeannette veni să-i întâmpine 
atunci când ajunseră acasă. Nu mai era cazul s-o întrebe 
dacă-i dispăruse durerea de cap, pentru că arăta foarte bine și 
nu mai era palidă. 

— Am făcut toate cumpărăturile și m-am întâlnit cu Raoul 
care m-a adus acasă, spuse suzanne. Văd că te simţi mai bine. 

— Mult mai bine. Cum a fost în oraș? 

— Foarte bine. Ne vedem mai târziu! 

Suzanne urcă în camera ei cu mintea plină de întrebări. 
Dacă Raoul se hotărâse să se însoare până la sfârșitul anului, 
era evident că o alesese pe Sylvana. Ar fi vrut să fie fericiţi, dar 
nu putea să ignore durerea care o încerca atunci când se 
gândea la cei doi. 


ÎNTÂLNIREA CU FOSTUL SOŢ 97 


Când cobori la cină, Suzanne era mult mai calmă. Știa că 
trebuie să se opună tuturor emoţiilor pe care simpla prezență 
a lui Raoul le declanșa. Îl iubea, dar dragostea ei nu era 
împărtășită și nu putea să schimbe această stare de fapt. 

Cobori în salon și descoperi cu teamă că mătușa Jeannette 
nu coborâse încă. Raoul era la bar și o ţintui cu privirea. 

— Suzanne sosește la timp! Nu-mi vine să cred. Ia loc, dă-mi 
voie să-ţi torn ceva de băut. 

— Mulţumesc. 

— Cum te simţi? Când te-am văzut în oraș, am avut impresia 
că ești gata să explodezi. 

Veni lângă ea și-i dădu un pahar. Mâna ei tremura, dar fu 
mulțumită că nu vărsă nici o picătură. 

— Bine. Mulţumesc că m-ai adus acasă. 

Tonul ei nepăsător sugera că s-ar fi descurcat și fără 
ajutorul lui, iar Raoul ridică o sprânceană, întrebător. 

— Viaţa la Hong Kong îti priește, spuse el, privind-o într-un 
fel care o înnebunea. Arăți mult mai bine! 

Suzanne privi insistent paharul de cristal, ca și când acolo 
erau ascunse toate răspunsurile la întrebările din inima ei. 

— Mulţumesc. 

Raoul se așeză pe un scaun lângă ea și-și întinse picioarele 
lungi. 

— Te-ai mai gândit la propunerea mea de a-l invita pe 
prietenul tău aici? 

— Nu, răspunse ea scurt. 

— De ce? 

Suzanne deveni și mai încordată. 

— Înţeleg că te referi la Alan. 

— Da. Mai există și alții? 

— Alţi bărbaţi? Zeci! 

El nu păru impresionat. 

— Atunci, invită-i pe toţi. Cu cât mai mulți, cu atât mai bine! 

Îi aruncă o privire dură. Spre norocul ei, mătușa Jeannette 
intră în cameră. Era foarte elegantă, într-o rochie gri de 
mătase. În comparaţie cu ea, Suzanne se simţea o copilă și-și 
dori să ajungă la fel de sofisticată. 

Mătușa acceptă un pahar de la Raoul, apoi se întoarse către 
Suzanne. 

— Ei, draga mea? Cum a fost prânzul cu Sylvana? Recunosc 
că am fost dezamăgită că nu mi-a telefonat. 

Ea se mişcă neliniștită în scaun. 

— Nu am luat prânzul cu Sylvana. 

Jeannette ridică sprâncenele, mirată, în vreme ce Raoul se 
lăsă pe spate în scaun și zâmbi drăcește. 

— O faci să se simtă prost! Probabil că a luat masa cu 
prietenul ei... 

Ea îi aruncă o privire tăioasă, apoi explică: 

— Nu era nimeni acasă. Menajera tocmai pleca și mi-a spus 
că Sylvana ieşise deja în oraș. 

Mătuşei nu-i venea să creadă ce auzea. 

— Nu înțeleg nimic! Întotdeauna luăm prânzul împreună în 
această zi a săptămânii. Cum a putut să uite? 

Raoul interveni pe un ton netru: 

— Sylvana a luat prânzul cu mine astăzi. Tocmai mă duceam 
la masă când m-am întâlnit cu ea. Am avut impresia că era 

singură, așa că am invitat-o să stea cu mine. Îmi pare rău dacă 
v-am stricat planurile, dar asta e. Sunt sigur că Sylvana are o 
explicaţie. 

Suzanne putea să și-o imagineze foarte ușor pe Sylvana 
plutind prin cameră și zâmbindu-i cu căldură mătușii: „Am 
uitat complet ce zi a săptămânii este. Te rog să mă ierti, cara 
Jeannette!”. 

Sylvana își schimbase planurile din motive doar de ea 
ştiute. Poate fusese doar o toană... Dar era clar că mătușa 
Jeannette era foarte nemulțumită. 

Seara trecu într-un mod foarte plăcut. La un moment dat, 
Suzanne și Raoul rămaseră singuri, deoarece Jeannette se 
duse în birou pentru a vorbi la telefon, ca în fiecare seară, cu 
soţul ei. 

Raoul fu cel care rupse tăcerea: 

— De ce nu mi-ai spus despre starea mătușii, atunci când 
ne-am întâlnit în oraș? 

— Pentru că n-a vrut să ne agităm din cauza asta, răspunse 
ea, distant. Și eu am fost îngrijorată, dacă-ți aduci aminte. 
Eram sigură că durerea ei de cap are un motiv clar. 

— Bine, accept explicaţia asta. Dar de ce n-ai spus că n-ai 
găsit-o acasă pe Sylvana? Dacă mătușa nu te-ar fi întrebat 
direct, ai fi păstrat tăcerea. De ce? 

— Poate am crezut că Sylvana are un motiv foarte bun 
pentru care procedează așa. 

— Nu te-ai gândit să te întorci imediat acasă, în loc să 
cutreieri singură prin oraș? 

— Aveam câteva cumpărături de făcut. 

Tonul lui deveni mai dur. 

— Aha! Majoritatea pentru altcineva, nu? De ce nu m-ai 
corectat atunci când te-am acuzat că ţi-ai cumpărat prea multe 
lucruri de care nu aveai nepărată nevoie? 

— De ce aș fi făcut-o, de vreme ce tu erai hotărât să crezi ce 
e mai rău despre mine? 

— Mă bazez pe ceea ce ştiu personal! preciză el, tăios. 

Ea ezită o clipă. 

— Cred că meritam să spui asta. Dar nu mă interesează ce 
crezi despre mine! Am venit aici la invitaţia mătușii Jeannette. 
Dacă aș fi știut că eşti aici, n-aş fi venit nici într-un milion de 
ani! 

— Dar ai venit, iar acum sunt responsabil pentru tine. 

— Spui întruna asta, dar te înșeli. Nimeni nu e responsabil 
pentru mine. 

El deveni extrem de serios. 

— Umbli prea mult prin Hong Kong de una singură. 

Ea îl ţintui cu o privire albastră ca seninul cerului. 

— Dacă-i spui ceva mătușii, jur că plec de aici cu primul 
avion! îl ameninţă ea. 

— Să înţeleg că nu vrei s-o superi? o ironiză el. 

— Sigur că nu vreau. Dar, dacă mă gândesc bine, s-ar putea 
ca și prezenţa mea aici s-o supere. 

El se încruntă. 

— De ce spui asta? 

Suzanne își feri privirea. 

— Din cauza... din cauza căsătoriei tale. 

— Nu sunt sigur că înțeleg. 

— Ce anume nu înţelegi? se auzi vocea mătușii Jeannette, 
intrată pe nesimţite în cameră. 

Se uită către Suzanne și-i zâmbi. 

— Te caută cineva la telefon, chérie. Din câte am înţeles, se 
numește Alan Edge. 

— Mulţumesc. 

Se grăbi să iasă din salon, bucuroasă că putea să scape de 
întrebările sâcâietoare ale lui Raoul. 

Extrem de fericit, Alan îi povesti că o găsise pe Jane. Era 
clar că nu ştia că cele două femei se întâlniseră, aşa că nu 
menţionă nici ea acest amănunt. O invită la cină în seara 
următoare, împreună cu prietenul de la hotel care-i fusese de 
mare ajutor, iar ea acceptă bucuroasă. Stabiliră să vină s-o ia la 
ora şapte, după care Suzanne puse receptorul în furcă și vru 
să se întoarcă în salon. 

Raoul se întreptă spre ea cu pași mari. 

— Eşti pur și simplu radioasă! comentă el cu ironie. Ce să 
înţeleg că se întâmplă cu voi? Îţi face curte și e pe cale să te 
ceară în căsătorie? 

Ea încercă să scape de privirea lui insistentă. 

— Spune-mi tu, de vreme ce pari să ştii atâtea despre 
mine! 

După o scurtă pauză, el continuă: 

— Ar trebui să-mi cer scuze pentru modul în care ţi-am 
vorbit. La urma urmei, fiecare are viața lui! Vrei să ne plimbăm 
puțin prin grădină? 

Suzanne se sperie, ştiind că i va fi imposibil să stea lângă el 
în acea noapte caldă, sub lumina stelelor. 

— Mătușa Jeannette..., începu ea timid. 

— S-a retras în camera ei, completă Raoul. 

Acceptă inevitabilul și ieși alături de el în grădină. În minte 
îi reveneau imagini frumoase din trecut, din perioada în care 
fuseseră căsătoriţi și știu că, dacă o va lua în braţe, nu-i va 
putea rezista. 

— Bărbatul acesta, Alan... Eşti îndrăgostită de el? 

— E treaba mea, nu crezi? Oricum, abia l-am cunoscut. 

— Nu asta te-am întrebat, punctă el. Timpul nu are nici o 
importanță atunci când e vorba de dragoste. Când doi 
oameni se întâlnesc, apare atracţia fizică, iubirea... spune-i 
cum vrei. 

— Vorbești din experienţă? 

— Mă întrebi dacă am fost îndrăgostit? întrebă el pe un ton 
grav. Sunt anumite lucruri pe care un bărbat nu le dezvăluie 
în faţa nimănui. Poate doar în faţa celei pe care o iubeşte cel 
mai mult pe lume. Vreau să fii fericită. Asta nu-i destul? 

Rațiunea îi spunea că era bine să creadă că-l iubea pe 
Alan, dar inima ei... Mai bine să nu afle niciodată ce-i spunea 
inima! Brusc, din pricina tensiunii prea mari, începu să râdă 
isteric. 

— Eşti foarte amuzant în seara asta! Ai uitat că suntem 
divorțaţi? 

— Nu pot să uit așa ceva când ești lângă mine, răspunse el 
șoptit. Te-am rugat să ieşim în grădină pentru că voiam să 
discutăm. 


ÎNTÂLNIREA CU FOSTUL SOT 103 


— Despre ce? Nu avem despre ce să vorbim Raoul! 

— Eu sunt de altă părere. Eşti o femeie tânără, care-și 
petrece mare parte a timpului singură prin Hong Kong, și te 
aştepţi ca eu să nu fac nimic? Chiar dacă nu-ţi vine să crezi, să 
ştii că viitorul tău e important pentru... noi. 

Suzanne se încordă. Ultimul cuvânt o includea și pe 
Sylvana? Și de ce ezitase înainte să-l rostească? ÎL privi cu 
atenţie și avu impresia că era îngrijorat, dar nu știa care ar fi 
putut să fie cauza. Mătușa Jeannette? Nu, urma să îndrepte 
lucrurile în acea direcţie,. Atunci nu rămânea decât Sylvana. 

— Nu știu de ce îţi faci atâtea griji pentru mine. Pot să-mi 
port de grijă și singură. 

— Ştii de ce mi-am dorit foarte mult să vii în vizită la mătușa 
Jeannette? 

Continuă fără să-i aştepte răspunsul: 

— Pentru că am dorit ca noi doi să fim mai apropiați. Am 
crezut că o să simți cu adevărat că faci parte din familia asta. 
Dar nu înseamnă nimic pentru tine, nu-i așa? 

— Sper că nu crezi că aştept ceva de la tine pentru simplul 
motiv că am fost căsătoriţi la un moment dat. Relaţia noastră 
s-a terminat, Raoul. Amândoi ştim acest lucru. Întoarce-te la 
Parisul tău și la bucătăria franțuzească. Sau poate te 
interesează mai mult Sylvana și mâncarea italienească... 

Era pe cale să-și piardă cumpătul și ştiu că, dacă nu va pleca 
din grădină cât mai repede, se va prăbuși suspinând la pieptul lui. 

Se răsuci pe călcâie și intră în fugă în casă. 


Capitolul 3 


Suzanne cobori la micul dejun și descoperi că Raoul 
plecase deja. Lângă farfuria ei erau două scrisori din Anglia. 
Prima era de la avocatul ei, care o anunţa că trimisese, în 
numele ei, un cec către o organizație umanitară. Cea de-a 
doua fusese scrisă de unchiul Philippe. Pe plic erau ștampile 
din mai multe tări, semn că scrisoarea străbătuse cale lungă 
până ajunsese la destinatar. Când o deschise, își dădu seama 
că scrisoarea fusese scrisă în urmă cu un an, când se aflase în 
Londra cu afaceri. Unchiul își exprima regretul faţă de 
moartea tatălui ei şi o asigura de tot ajutorul lui, pe viitor. 
Spera că mătuşa Jeannette o invitase deja la ea şi o încurajă pe 
Suzanne să accepte acea invitaţie. 

Fa își dădu seama că, în tot timpul cât fusese în străinătate, 
simţise lipsa unor astfel de mesaje din partea unchiului 
Philippe și a mătușii Jeannette. 

— Philippe ţine foarte mult la tine, draga mea, spuse 
mătușa după ce văzu scrisoarea. Ar fi trebuit să ne anunti că 
pleci în străinătate și să ne dai adresa. Nimeni n-a știut unde 
erai după moartea tatălui tău. 

Suzanne simţi nevoia să-și descarce sufletul, așa încât îi 
povesti mătușii despre boala tatălui său, despre greutățile pe 
care fusese obligată să le înfrunte când rămăsese singură, 
despre dorința de a pleca cât mai departe, ca să-și pună 
gândurile în ordine. Nu îndrăzni să meargă mai departe cu 
dezvăluirile, pentru că nu era sigură că nu-i va spune lui 
Raoul. 

Jeannette o ascultă cu compasiune și-și dădu seama că 
Suzanne trecuse prin cea mai grea perioadă a vieţii ei fără să 
aibă pe nimeni alături. Ar fi avut nevoie de cineva care să-i 
alunge temerile și îndoielile, care s-o încurajeze și să-i spună 
că totul va fi bine. 

Acum, însă, voia că Suzanne să-și urmeze propriul drum în 
viață, departe de Raoul. Tinea la Suzanne și o aprecia foarte 
mult pentru evoluţia ei din ultimii ani, dar văzuse cât de mult 
suferise Raoul din pricina divorțului și nu voia ca acea 
experienţă nefercită să se repete. 

— Ţi-ai făcut planuri pentru viitor? întrebă ea, pe un ton 
blând. 

Pe Suzanne o duru această întrebare. Oare mătușa 
Jeannette voia să scape atât de repede de ea? Nu apucă să 
răspundă, pentru că se auzi o mașină oprind în faţa casei. 

Sylvana se apropie de ele, surâzătoare ca de obicei. 

— Cara Jeannette! Te rog să mă scuzi că te deranjez atât de 
devreme, dar trebuia să-mi cer scuze pentru purtarea mea de 
ieri. Nu-mi vine să cred că am uitat tocmai de ziua în care 
trebuia să ne vedem! Dacă ai şti cu câtă nerăbdare aştept 
întâlnirea noastră... Dar uite că am uitat și numai Raoul e de 
vină pentru asta! 

Râse larg, ca și când ar fi spus un lucru extrem de amuzant. 

— N-am putut să refuz invitaţia lui la masă! 

— De ce nu? se pomeni Suzanne întrebând. 

— De ce nu?! repetă Sylvana extrem de uimită, întorcându-se 
spre ea. Încă n-am întâlnit nici o femeie capabilă să reziste 
farmecului lui Raoul! 

Zâmbetul ei deveni sfios. 

— În plus, aveam ceva de discutat. Raoul mă ajută să iau 
câteva decizii de afaceri. 

— Te scuz, Sylvana, zâmbi Jeannette. Cea care a avut de 
suferit din pricina omisiunii tale a fost Suzanne. Eu n-am mers 
cu ea pentru că nu m-am simţit prea bine. 

— Jeannette! Și eu n-am ştiut nimic? Cum îţi e acum, mia 
cara? Sper că nu ești bolnavă! 

Suzanne simţi nevoia să intervină. 

— Mătușa Jeannette a avut o migrenă, nimic mai mult. Eu 
trebuia să ies oricum în oraș, să fac niște cumpărături. Nu-ţi 
face griji! Te iert şi eu. 

Sylvana zâmbi și se întoarse către Jeannette. 

— Nu-i așa că e o scumpă? Ce norocoasă sunt că am două 
prietene absolut grozave! 

— Suzanne nu e genul care să ţină supărare, spuse 
Jeannette. 

— Mă bucur să aflu asta. M-ar fi durut foarte mult dacă n-am 
fi fost prietene! 

Se aplecă şi o sărută pe obraz. 

— Trebuie să mă revanşez. 

Jeannette zâmbi. 

— Pentru început, ai putea să ieși în oraș cu Suzanne. Eu 
am câteva întâlniri foarte importante. 

Sylvana păru încântată, iar Jeannette adăugă: 

— Raoul a insistat ca micuța să nu iasă în oraș singură. Te 
rog să ai grijă de ea și s-o aduci înapoi! 

În acel moment, Suzanne înțelese că Raoul și mătușa 
discutaseră despre ea. Acum, întrebarea referitoare la 
planurile ei de viitor avea o importanţă și mai mare. 

— Să mergem, Suzanne, o îndemnă Sylvana. N-o să mai 
bem ceai chinezesc, ci cafea! O să bârfim, o să mergem prin 
magazine, o să mâncăm într-un restaurant elegant... 

— Cu specific italian? întrebă Suzanne. 

— Sigur! 

Suzanne petrecu o zi minunată și-și dădu seama că orice 
bărbat ar fi fost captivat de tânăra exuberantă, mereu cu 
zâmbetul pe buze. Raoul n-avusese nici o șansă! 

Ajunse acasă în cursul după-amiezii și începu să se 
pregătească pentru întâlnirea cu Jane, Alan și prietenul 
acestuia. Sylvana o convinsese să cumpere o rochie 
neagră, cu dungi gri și albe, iar mătușa era nerăbdătoare 
s-o vadă. 

— Abia aştept să te îmbraci cu ea! Cred că îţi vine grozav! 
Culoarea este foarte potrivită pentru părul tău blond. 

Jeannette se gândi că, dacă Raoul ar vedea-o pe fosta lui 
soție îmbrăcată așa, i-ar fi greu să n-o ia în braţe și să n-o 
sărute. Părul, buzele, talia... Era cu adevărat o femeie fatală, iar 
el — un bărbat adevărat! 

Când Suzanne plecă, mătușa privi în urma ei cu un 
amestec de uşurare și neliniște. 

Suzanne, în schimb, era suficient de tânără ca să dea deoparte 
toate grijile și gândurile depresive și se hotări să se distreze. 

Prietenul lui Alan, un tânăr roșcovan foarte atrăgător, o 
plăcu din prima clipă. 

— Alan, trebuia să mă avertizezi! exclamă el când o văzu. 
De ce nu mi-ai spus că ascunzi o asemenea comoară? eu sunt 
Leroy Stone. Prietenii îmi spun Lee. 

— Eu sunt Suzanne Dawson. Prietenii îmi spun Suzanne. 

Rămase cu ochii la ea preţ de câteva secunde, până când se 
auzi vocea lui Jane, de pe bancheta din spate: 

— Nu crezi că ar trebui să pornești, Lee? 

Toţi izbucniră în râs. Seara se dovedi un succes, cu toate 
ingredientele necesare — cină, dans, bună-dispoziţie. Era 
prima și ultima dată când ieșeau împreună, pentru că a doua 
zi permisia lui Lee se încheia și se întorcea pe vas, iar Alan și 
Jane plecau acasă. 

La întoarcere, Lee ieși din mașină şi o conduse până la ușa 
de la intrare. Fără să-şi dea seama, Suzanne compară mersul 
greoi al lui Lee cu pașii eleganti, ușori ai lui Raoul. Avea un 
farmec înnăscut, iar ea știa că nu va mai cunoaște pe nimeni 
care să poată să-l egaleze. 

În casă era lumină, dar nu părea să fie cineva în grădină sau 
pe terasă. 

— A fost una din cele mai frumoase seri din viaţa mea. 
M-am distrat de minune! 

— Şi eu, recunoscu Suzanne. Dar să nu-mi faci propuneri la 
lumina lunii! 

Începu să râdă și-l atinse ușor pe braţ. 

— Arăţi de parcă te pregătești să mă ceri de nevastă! 

Suzanne simţise că Lee era extrem de atras de ea, poate 
chiar se îndrăgostise. 

— Cum de ai ghicit? Nu poţi să te superi pe mine că încerc, 
nu-i așa? Știu că nu ești de nasul meu, dar m-am îndrăgostit 
până peste cap. Poate ai vrea să ne scriem... 

Suzanne clătină din cap. 

— Îmi pare rău. Cred că ar fi mai bine să ne oprim aici și să 
păstrăm amintirea acestei seri. 

Era atât de abătut, încât ea se ridică pe vârfuri și-l sărută pe 
obraz. 

Intră în vârful picioarelor în casă și văzu că ușa dinspre 
terasă era deschisă. Oare era cineva acolo? Îşi adună tot 
curajul și intră în salonul întunecat. Brusc, se simţi prinsă 
într-o strânsoare de oţel. 

— Dă-mi drumul! strigă ea. 

— Ușurel! auzi ea vocea binecunoscută a lui Raoul. Nu-ţi fac 
nimic! 

O răsuci cu faţa la el, iar Suzanne își ridică privirea către el. 

— Cum îndrăznești?! M-ai speriat de moarte! Dă-mi drumul 
imediat! 

— Cred că ar fi mai bine să te așezi, îi sugeră Raoul. Am 
să-ţi aduc ceva de băut. 

— Nu... nu vreau să... să stau jos, se bâlbâi ea. Vreau să mă 
duc la culcare. 

Strânsoarea lui deveni mai puternică. 

— Stai jos! 

O împinse într-un scaun, iar ea nu putu să se opună. 

— Am crezut că ești plecat, încercă ea să lămurească 
lucrurile. 

— M-am întors acum o oră. 

Îi turnă o băutură într-o ceașcă, apoi i-o dădu. 

— Bea asta. Ai grijă, e fierbinte. 

Ea îl privi cu neîncredere. 

— Hai, o băutură fierbine o să-ţi facă bine. Sunt sigur că e 
bun... Devotatul tău servitor Sun Yu-Ren a pregătit-o special 
pentru tine. 

Mâna îi tremura pe ceașcă, așa că Raoul o ajută s-o ţină mai 
bine. Era aproape de ea, periculos de aproape! 

— Hai! o tachină el. Nu e prima oară când te ajut să bei ceva. 

Îngenunche lângă ea. Suzanne bău câteva înghitituri, apoi 
el se ridică și puse ceașca pe măsuţă. 

— Numai tu ești de vină pentru ce s-a întâmplat, îi spuse el. 
Dacă n-ai fi fost atât de atentă la însoţitorul tău, m-ai fi văzut 
pe terasă! Puteai, măcar, să vezi ţigara aprinsă! 

Tonul lui deveni sever: 

— Tu şi Jane aţi schimbat partenerii între voi? 

Ea îl privi uimită. 

— Ce te face să spui așa ceva? 

Ridică din umeri, indiferent. 

— Jane se afla printre cei care au venit în seara asta, să te ia 
în Oraș, nu-i aşa? 

— Da. Ai luat-o la întrebări atunci când ai dus-o în oraș, 
nu-i așa? La fel cum ai întrebat-o și pe mătușa Jeannette tot 
felul de lucruri! 

— N-am întrebat nimic pe nimeni. Mai mult, Jane nu mi-a 
spus decât că e dansatoare, dar că acum lucrează într-un 
restaurant. M-am oferit s-o duc în oraș pentru simplul motiv 
că mergeam în aceeași direcție. 

— Atunci de ce ai întrebat dacă am schimbat partenerii? 

— Pentru că am auzit când ai vorbit cu bărbatul care te-a 
condus la ușă. I-ai spus „Lee”. 

Ea se strâmbă în direcţia lui. 

— Cât de mult îţi place să mă spionezi! 

— Încetează cu acuzaţiile astea absurde! îi ceru el, furios. 
M-am întors acum o oră și am găsit-o pe mătușa Jeannette 
aşteptându-te. Sun Yu-Ren voia să-ți pregătească un ceai și 
ceva de mâncare. l-am trimis pe amândoi la culcare, pentru că 
mătușa i-a spus că ai ieșit cu niște prieteni la cină și eram sigur 
că o să vii târziu. 

— Şi l-ai trimis la culcare pe Sun Yu-Ren ca să mă aștepți tu? 
Eşti... ești îngrozitor! 

Respira rapid, agitată. 

— Poţi să te liniștești, pentru că o să plec cu primul 
avion! 

Raoul nu părea s-o ia în serios şi zâmbi în colţul gurii. 

— Nu cred c-o să faci asta, atunci când o să auzi că cineva 
care ţine foarte mult la tine va veni aici foarte curând. 

Suzanne se încruntă, apoi zâmbi larg. 

— Unchiul Philippe? 

— Chiar el! Nu vreau să spun mai mult, pentru că vrem ca 
mătușa să aibă o surpriză. 

Se duse la ferestrele mari, înalte din tavan până în podea, 
şi le închise. 

— Apropo, cine e bărbatul care te-a condus până la 
uşă? 

Furia ei reveni. 

— Ce-ti pasă? E un bărbat perfect respectabil! 

— Ai agăţat un marinar în Hong Kong și spui că e un bărbat 
respectabil? Ce știi despre el? Nu fii așa naivă! 

— Dar... de unde ştiai că e marinar? 

— Cum să nu știu? întrebă el, pe un ton dispreţuitor. N-am 
nimic împotriva marinarilor, dar orașul ăsta nu e locul cel mai 
indicat ca să-ţi faci cunoștințe ocazionale. 

Se plimba prin cameră cu pași mari, furios. 

— Trebuie să ţii minte tot timpul să insula asta e plină de 
traficanţi de droguri și alţi infractori periculoși! Puteai să-l 
inviţi înăuntru, nu? Cred că ar fi apreciat ospitalitatea ta! 

— Se pare că uiţi că asta nu e casa mea! Eu sunt un simplu 
oaspete, venit aici la invitaţia mătuşii Jeannette! Dacă avea 
invitaţi la cină? şi apoi, erai tu aici... 

Fl își vârt mâinile adânc în buzunare. 

— Şi ce?! Nu suporţi să dai ochii cu mine? Spune-mi, când 
l-ai sărutat pe marinar, știai că sunt pe terasă? 

Suzannne simti că sângele i se scurge din obraji. 

— Cum adică? 

— Mi s-a părut că m-ai văzut și că l-ai sărutat pe marinar 
doar ca să văd eu. Dacă lucrurile nu stau așa, înseamnă că ești 
mult mai libertină decât ştiam eu! 

Două pete roșii îi apărură pe obraji și sări brusc de pe scaun. 

— Cum îndrăznești? Nu e destul că sugerezi că prezenţa ta 
contează pentru mine, acum mai spui că sunt o persoană 
promiscuă? E prea de tot! Dacă aș fi știut că ești aici, aș fi urcat 
direct în camera mea! 

El vorbi printre dinţi: 

— Continui să mă tretezi ca pe un dușman. Mă întreb de ce. 
Doar nu ti-e teamă de mine! 

Suzanne încercă să râdă, dar se depărtă de el. 

— Din nou, ai impresia că persoana ta mă interesează! 

Îşi dădu părul pe spate cu mândrie. Mâinile, însă, îi 
tremurau şi le ascunse repede la spate, de teamă să nu-și 
trădeze emoția. 

— De ce te îndepărtezi de mine, dacă nu te temi? o 
ironiză el. 

Suzanne știa că umbla pe nisipuri mișcătoare. 

— Nu văd ce rost are să continuăm discuţia. Mă duc la culcare. 

O fixă cu ochii lui negri câteva secunde, apoi se așeză în 
cadrul uşii, blocându-i trecerea. 

Suzanne nu era pregătită să simtă mâna lui pe încheietura 
ei fină. Atingerea lui o ardea și nu avea nici dorinţa, nici forța 
să-i reziste. 

— Nu mi-ai răspuns la întrebare, insistă el, foarte serios. 
Ţi-e frică de mine? Dumnezeu mi-e martor că nu ţi-am dat 
niciodată vreun motiv! 

Ea ar fi vrut să-i spună că nici o femeie nu se temea de 
bărbatul pe care-l iubea, dar cum putea să-i mărturisească 
dragostea când știa că lui nu-i păsa? 

— Nu, nu mi-e frică. 

Vorbise atât de încet, încât el abia o auzi. 

— Am impresia, nu știu de ce, că tu crezi că eu nu te-am iubit 
niciodată. Crezi ce vrei, draga mea. Nu vreau să-ţi mărturisesc 
nimic, dar nu accept să mă tratezi ca pe un lepros. E clar? 

Suzanne privea în podea. 

— Nu mă simt în largul meu lângă tine.. Nu îndrăznesc să 
te întreb nimic. Mă simt vinovată... Cum să fiu prietenă cu o 
persoană faţă de care mă simt vinovată? Îmi pare rău, Raoul, 
sincer! N-ar fi trebuit să vin aici. 

— Ba din contră! Mă bucur că ai venit, pentru că vreau să-ţi 
spun un lucru — ai încredere în mine. 

Îi prinse bărbia cu două degete și o sili să-și ridice privirea. 
Gura lui cobori ușor peste a ei şi o sărută cu tandrete. 

— Ca să pecetluim prietenia noastră, bine? Ce rost are să ne 
duşmănim? 

Suzanne nu îndrăzni să se uite la el înainte să iasă din 
cameră. 

A doua zi, mătuşa Jeannette intră în camera ei ca s-o 
trezească. 

— E ora unsprezece, cherie! Te-am lăsat să dormi mai mult 
pentru că știu că te-ai culcat târziu. 

— Doamne! Nu se poate să fie unsprezece! Mulţumesc că 
m-ai trezit. Nu-mi vine să cred că am dormit atât... 

— Am venit Să-ţi spun că te caută un bărbat. Cred că este 
unul din prietenii cu care ai ieșit aseară. 

Probabil că era Lee, își spuse ea. Venise să-și ia rămas bun. 

— Nu te grăbi, ai timp să te speli și să te schimbi. 

Se încruntă când observă cearcănele Suzannei. 

— Nu ai dormit bine sau te-ai distrat prea mult aseară? 

Ea reuși să zâmbească. 

— Cred că am dormit prea mult! 

— Te-am așteptat aseară. Raoul a venit pe neașteptate și 
m-a trimis la culcare. A vrut să știe cu cine ai ieşit și era 
îngrijorat că întârzii atât de mult. 

— Îmi pare rău că vă îngrijoraţi din pricina mea. 

Mătușa Jeannette o bătu ușor pe mână. 

— Nu, nu, draga mea! Oricum, Raoul trebuia să aștepte un 
telefon internaţional. 

— Mă bucur să aflu că n-a stat treaz din cauza mea! 

— Ai prefera să-i spun prietenului tău că nu ești disponibilă? 
Poate că ar fi mai bine să te odihnești până la masa de prânz... 

— Nu! Pleacă astăzi, aşa că trebuie să vorbesc cu el. 

Își luă halatul și se îndreptă spre terasă. 

Bărbatul care o aștepta nu era Lee, ci Alan. Dar era un Alan 
complet diferit — părea mai înalt, mai semeţ și nu mai avea 
bastonul alb. 

Într-o clipă, își dădu seama ce se întâmpla. 

— Alan! 

Alergă către el și-l prinse de mâini. 

— Poţi să vezi! Minunat! 

Începu să râdă. 

— Ştii, abia acum îmi dau seama că ești chipeș! 

— Mulţumesc, zâmbi el. 

Îi sărută mâna, politicos. 

— Şi tu arăţi minunat. 

— Cum s-a întâmplat? Te rog, ia loc și povestește-mi! 

Se așezară la o măsuţă de lemn. 

— Pur și simplu, am deschis ochii în această dimineaţă și am 
descoperit că puteam să văd. Chirurgul m-a avertizat că, 
într-o bună zi, vederea s-ar putea să-mi revină, dar nu l-am 
crezut. Am fost sigur că-mi spune asta ca să-mi ridice moralul. 

— Ce a spus Jane? 

— Încă nu ştie. Tu ești prima persoană căreia i-am spus, cu 
excepţia doctorului din Londra pe care l-am sunat imediat. 

— Dar de ce sunt eu prima persoană, Alan? N-am făcut chiar 
atât de multe pentru tine. 

Fl îi luă mâna și-i zâmbi cu căldură. 

— Ai făcut foarte multe pentru mine. M-ai încurajat să merg 
mai departe atunci când eram pe punctul de a renunța. Am 
vrut Să te văd înainte să mă întorc acasă și ca să mă conving 
dacă înfățișarea ta corespunde cu ceea ce-mi imaginasem eu. 

Suzanne izbucni în râs, mulțumită că venirea ei la Hong 
Kong avusese și un rezultat bun. 

— Și? îl tachină ea. 

— Exact așa, cu excepţia părul tău auriu. Iar ochii sunt mult 
mai albaștri decât mi-aș fi putut imagina. 

— Abia m-am trezit și primesc complimente? întrebă ea, 
râzând ușor. 

În acel moment, Raoul intră în salon și se opri când îi văzu 
pe cei doi pe terasă. 

— Aş putea să-ţi fac complimente toată ziua. Nici nu știi cât 
de frumoasă mi se pare lumea acum! 

— Şi eu mă bucur nespus! Cred că abia aștepți să-i dai 
vestea lui Jane. Dar cu Lee ai vorbit? 

— A plecat dis-de-dimineață, răspunse el. S-a îndrăgostit 
nebunește de tine, să știi. 

Destul de timid, Alan continuă: 

— Nu e genul tău. Nu-l interesează căsătoria, dar cred că ar 
fi fost dispus să riște cu tine. Trebuie să plec. Avionul nostru 
decolează la ora patru. 

— Bună dimineaţa, salută Raoul, apărând brusc lângă ei. Nu 
mă prezinţi prietenului tău, Suzanne? 

Alan se ridică în picioare iar ea îi urmă exemplul. 

— Alan, el e Raoul de Brecourt. Raoul, el este Alan Edge, un 
prieten de-al meu din Londra. 

— Înţeleg că plecaţi din Hong Kong? întrebă el, extrem de 
politicos. Vă urez călătorie plăcută! 

Suzanne se grăbi să intervină: 

— Te conduc până la poartă, Alan. 

— Mi se pare un tip foarte interesant, comentă Alan, după 
ce se îndepărtară. Chipeș, cu bani... Dar nu cred că mă place 
prea mult. 

— Nu te lăsa afectat de asta, nici pe mine nu mă place. Eu 
stau aici la invitația mătușii lui. Nu știe nimic despre tine și ar 
dura prea mult să-i explic. 

În fața porţii, Suzanne se opri. 

— N-o să te uit niciodată, îi spuse Alan. Sper să ne revedem 
curând. Dumnezeu să te binecuvânteze pentru tot ce-ai făcut 
pentru mine. 

Cu ochii în lacrimi, ea îl sărută pe obraz. 

— Ai grijă de tine! Sunt sigură că totul va fi bine. 

Suzanne se întoarse în casă, gândindu-se la Alan și la iubita 
lui. Ştia că Jane n-o va căuta înainte să plece de pe insulă; n-ar 
fi vrut ca Alan să afle că fusese gata să-l părăsească atunci când 
avusese mai multă nevoie de ajutor. Dar, dacă va fi o soţie 
bună pentru el, nici nu mai conta. 

Când ajunse în salon, Suzanne o găsi pe mătușa Jeannette 
aranjând un buchet de flori într-o vază. 

— A plecat prietenul tău? Florile astea sunt de la Philippe. 
Mi le-a trimis în fiecare zi în care a fost plecat. 

Cu gândul la Alan și la propriile ei necazuri, Suzanne se 
pomeni gândind cu voce tare: 

— Raoul o să se însoare cu Sylvana? 

Mătușa ridică o sprânceană, mirată de întrebarea directă, 
dar îi zâmbi: 

— Nu ştiu ce planuri are Raoul. Dar dacă are de gând să se 
însoare cu ea, nu pot decât să spun că e o fată foarte 
norocoasă. 

— Ai vrea să facă parte din familie? 

Jeannette ridică din umeri. 

— Am ajuns s-o cunosc destul de bine. E destul de 
imprevizibilă, dar cred că ne-am întelege. Tu ţi-ai făcut planuri 
de viitor? 

— Nu. 

— Să ştii că invitaţia de a ne vizita la Paris rămâne în 
picioare. Până atunci, te invit la petrecerea pe care o dau în 
seara aceasta, râse ea. Am chemat câţiva prieteni şi aş avea 
nevoie de ajutorul tău. 

Suzanne aprobă cu o mișcare a capului și se întrebă cât va 
mai putea suporta situaţia actuală. De-ar veni unchiul Philippe 
cât mai repede! După sosirea lui, va putea pleca fără să mai 
creeze suspiciuni. 


Capitolul 9 


În camera ei, în lumina slabă a serii, Suzanne se gândea din 
nou la Raoul. Nu-l văzuse toată ziua, dar știa că urmează să 
vină la cină însoţit de doi prieteni. 

Era îndrăgostit de Sylvana? 

Sylvana... Suzanne știa că trebuia să-i fie recunoscătoare 
rivalei ei. Din cauza ei, se străduia și mai mult să-și 
stăpânească sentimentele față de Raoul. În puţinele momente 
cu adevărat semnificative din timpul căsătoriei lor, ea înţelesese 
că Raoul era un bărbat minunat. Mai mult, era genul de bărbat 
pe care nu-l puteai uita; era centrul universului ei. 

Zgomotul produs de o mașină care se apropia o readuse la 
realitate. În secunda următoare o văzu pe Sylvana traversând 
curtea, îmbracată într-o rochie de seară de un roșu aprins, 
foarte elegantă. 

Suzanne era sigură că, din punctul de vedere al fostului ei 
soţ, ea reprezenta trecutul, în vreme ce Sylvana era viitorul. 

Cobort în salon, fără intenţia de a atrage atenţia asupra ei. 
Totuşi, reuși din plin acest lucru. De îndată ce intră, văzu un 
bărbat mai în vârstă și mai scund care stătea lângă Raoul. 

— Unchiul Philippe? Unchiul Philippe?! 

Privirile tuturor se întoarseră asupra ei. Emoţia îi coloră 
obrajii. Suzanne nu era conștientă de efectul pe care îl avea, 
îmbrăcată într-o rochie simplă, fără podoabe inutile. 

— Unchiul Philippe! strigă ea, fericită. 

Alergă spre el. 

— Îmi pare rău că nu ţi-am răspuns la scrisoare, dar am 
primit-o abia acum câteva zile. 

— Suzanne, micuța mea! 

Philippe o îmbrăţișă și o sărută pe obrajii îmbujorați. 

— Eşti mai frumoasă ca niciodată! 

Ea făcu un pas înapoi și îl privi cu atenţie. Era exact așa 
cum şi-l amintea, distins ca întotdeauna, dar mai obosit. 

— Dă-mi voie să fac prezentările, interveni Raoul. Miles 
Payne, Suzanne. 

— Dawson, adăugă ea repede. 

Zâmbi și-i întinse mâna bărbatului brunet, cu ochi căprui. 
Avea o privire directă și o expresie blajină întipărită pe chip. 
Instinctiv, Suzanne simţi că și-a făcut un nou prieten. 

— Franţuzoaică? întrebă Miles. 

— Englezoaică, zâmbi ea. 

ÎI văzu privind insistent mâna ei stângă și se simţi datoare 
să-i explice: 

— Sunt div... 

— Îmi dai voie? 

Raoul apăru din senin lângă ea cu un pahar de vin. Părea 
supărat, dar ea nu reușea să înțeleagă de ce o priveşte cu atâta 
duritate. Apoi, Raoul își îndreptă întreaga atenţie asupra 
Sylvanei. 

Cina fu delicioasă, pe măsura imensului talent al lui Sun 
Yu-Ren. Totuși, ea nu putu savura pe deplin mâncărurile, 
pentru că nu reușea să facă abstracţie de prezenţa lui Raoul și 
a Sylvanei, care stăteau la masă chiar în faţa ei. Se întrebă dacă 
fostul ei soț îl adusese pe Miles tocmai ca să nu se simtă 
singură, mai ales după ce află că acesta avea să rămână în casa 
lor câteva zile. 

Unchiul Philippe și mătuşa Jeannette păreau foarte fericiţi 
și mulțumiți, iar Suzanne își spuse că putea să plece liniștită. 
Cu siguranţă, cei doi voiau să fie singuri, fără persoane străine 
prin preajmă. Mai ales dacă acea persoană era fosta sotie a lui 
Raoul! 

Nepotul lor era acum fericit alături de Sylvana, o femeie 
tânără, elegantă și epatantă. Cine era mai potrivită să-l 
însoțească pe Raoul în Franţa dacă nu Sylvana, prietena 
Jeannettei? 

Înainte să se retragă în camerele lor, Miles o prinse ușor de 
mână pe Suzanne. 

— Vrei să ieşim mâine împreună, în oraș? 

— Chiar speram să mă inviti, îi răspunse ea cu sinceritate. 
Am văzut puţin din oraș și mă bucur că voi ieși cu cineva care 
cunoaște locurile. Ca și tine, nici eu nu voi sta mult aici. Am 
de gând să mă întorc la Londra destul de curând. 

— Bun, spuse el încântat. Am puţină treabă cu Raoul în 
cursul dimineţii, după care sunt liber. Putem să ne vedem la 
ora unsprezece? 

— Da. 

ÎL privi depărtându-se și se gândi cu plăcere la următoarea 
zi pe care avea să şi-o petreacă departe de Raoul. În plus, 
mătușa putea să fie singură cu dragul ei soț. 

Ajunsă în camera ei, Suzanne refuză să se mai gândească la 
Raoul. Începuse să se dezbrace, când auzi o bătaie în ușă. 
Sigură că era mătușa Jeannette, răspunse: 

— Intră. 

Nu apucă să-și ia halatul, când auzi vocea lui Raoul: 

— Nu-i nevoie să te acoperi. Nu e prima oară când te văd în 
lenjerie intimă. Am locuit împreună, îţi mai aduci aminte? 

Îi era greu să suporte privirea insistentă, zeflemitoare. 

— Dă-mi voie! 

Luă halatul de pe pat și o ajută să se îmbrace. 

— M-am gândit să vin să te întreb ce faci mâine. Miles o să 
rămână aici câteva zile și m-am gândit să ieşim în oraș toţi 
patru — Miles, tu, Sylvana și cu mine. 

Zâmbi când o văzu cu câtă hotărâre strânge cordonul 
halatului. 

— Îţi promit că o să te distrezi. 

Suzanne nu se simţea în stare să-l privească. Tentaţia de a 
ieși în oraș cu el, fie și în compania lui Miles și a Sylvanei, era 
foarte mare. Ştia însă, că speră la ceva ce nu va avea niciodată. 
Raoul era îndrăgostit de Sylvana și ar fi fost un chin să-i vadă 
împreună. 

— Mâine ies în oraş cu Miles, șopti ea. 

El ridică o sprânceană. 

— Văd că n-a pierdut timpul! Ti-a spus despre prietena lui 
din Jersey? A sunat-o de la aeroport, după ce a aterizat. 

Suzanne își mușcă buza, fără să ridice privirea. 

— N-a avut timp să-mi spună nimic, nu crezi? Oricum, stă 
aici numai câteva zile și nici eu n-o să mai zăbovesc mult. 

Raoul se încruntă. 

— De ce pleci atât de repede? Nici măcar n-ai vizitat toată 
insula! Ce te-a făcut să iei decizia asta pripită? 

— Nu e deloc pripită. Acum, că unchiul Philippe a venit 
acasă, nu vreau să deranjez. 

— Prostii! Amândoi ţin foarte mult la tine și s-ar supăra dacă 
ai pleca mai devreme decât era programat. Parcă trebuia să 
stai cel puţin o lună, nu? 

Ea îi susținu privirea. 

— M-am răzgândit. Sunt sigură că mătușa o să înțeleagă. Nu 
uita că invitaţia a fost făcută acum un an, când eram în 
străinătate. 

— Stiu foarte bine acest lucru. Dar cred că altceva te face să 
pleci. 

— Nu cred că te privesc pe tine hotărârile mele. 

— Pleci din cauza mea? 

Inima ei începu să bată mai tare. 

— De ce spui asta? De vreme ce n-am venit pentru tine, nu 
văd de ce-aș pleca din cauza ta. 

Privirea lui intensă o făcu să-și plece capul. Gândul că era 
posibil ca el să-i fi ghicit adevăratele sentimente o făcea să se 
înfioare. Dar nu! refuză ea ideea. Nu era posibil ca el să știe 
că-l iubea. 

— Ba ai putea, o contrazise el. N-ai ascuns faptul că mă 
antipatizezi, dar sper că vei putea să uiţi asta pentru o zi. O să 
ne distrăm de minune! Sunt sigur că Sylvanei o să-i placă la 
nebunie. 

Sylvana, se gândi ea cu amărăciune. Numai Sylvana conta 
pentru el! Dar Sylvana era amuzantă și plină de viaţă, spre 
deosebire de ea. Ea se schimbase, dar Raoul nu — era la fel de 
puternic și de neimblânzit. 

— Nu cred că ar trebui să fii aici... în dormitorul meu. E... 
târziu. 

El izbucni în râs. 

— Chiar te-ai schimbat, Suzanne. Acum un an mi-ai fi 
ordonat să ies! 

— Poate că am învăţat că nu folosește la nimic să-ţi ordon să 
faci ceva. N-ai fi plecat acum un an și cred că nici acum n-o să 
pleci, decât dacă vrei tu. 

— Da, cu siguranţă te-ai schimbat. 

Întinse mâna și o mângâie uşor pe obraz. Văzând că se 
ferește, Raoul se încruntă. 

— Şi totuși... nu te-ai schimbat în ceea ce mă priveşte. Încă 
mă antipatizezi, nu-i așa? 

Suzanne se răsuci pe călcâie și se întoarse cu spatele la el. 


126 KATHERINE GRANGER 


— Are vreo importanță? 

— Sigur că are. Vreau să știu ce-ai făcut în ultimul an și cum 
poţi să ai asemenea sentimente față de mine, în condiţiile în 
care nu ne-am văzut. N-am avut timp să lămurim lucrurile, 
până acum. 

Ea se înfioră și se gândi că urma să-i spună că se va însura 
cu Sylvana. Profund nefericită, se întoarse către el și privirile 
lor se întâlniră. 

— Ştii la fel de bine ca şi mine că nu avem ce să discutăm, 
spuse ea, ferindu-și privirea. 

— Ce-ai de gând să faci după ce te întorci la Londra? Să-ţi 
faci un prieten? 

Ea își încleştă pumnii. 

— Dacă vreau, sunt liberă s-o fac! 

— Știi ce cred eu? Că o să continui să cauţi un bărbat care 
să ţină locul tatălui tău și care să te răsfeţe așa cum o făcea el. 
Ţi-e frică să te îndrăgosteşti. Și mai știi ceva? Îmi plăceai mai 
mult așa cum erai inainte. Cel puţin nu mă plictiseai! 

Suzanne ripostă: 

— Ce noroc pe tine că ne-am despărțit! 

El izbucni în râs: 

— Ne certăm ca pe vremuri, doar că acum nu mai împărțim 
același pat. 

Dacă ar fi ştiut el cât de mult îşi dorea Suzanne să dea 
timpul înapoi! Dacă făcea un singur pas, putea fi din nou în 
braţele lui. 

Ea simţi nevoia să schimbe subiectul. 

— Cât ai de gând să rămâi în Hong Kong? 

— Depinde, răspunse el laconic. 

— De Sylvana? 

— Poate... 

Raoul vorbea detașat, ca şi când discuţia nu-l privea 
personal. 

Deranjată de faptul că nu voia să-i vorbească despre viața 
lui, Suzanne ridică tonul: 

— Pentru numele lui Dumnezeu, tu ai început! Eu n-am 
voie să întreb nimic despre tine? 

— De ce te agiti atât de mult? E normal să fiu îngrijorat din 
pricina ta. Nu poţi să te descurci singură, pentru că ai fost tot 
timpul răsfăţată de tatăl tău. 

— O să te ţin la curent, bine? Acum te rog să ieși, sunt 
obosită. 

Fără să se uite înapoi, intră în baie și închise ușa. Lacrimile 
începură să i se prelingă pe obraji. 


KKK 


În dimineaţa următoare, coborî la micul dejun și îi găsi pe 
unchiul Philippe și pe mătușa Jeannette pe verandă. Raoul și 
Miles mâncaseră mai devreme și erau acum în birou. 

Oricât de amabili erau unchiul şi mătușa, Suzanne se 
simţea în plus și abia aștepta ca cei doi bărbaţi să fie gata de 
plecare. 

Spre surprinderea ei, Raoul insistă ca ea să stea pe scaunul 
din dreapta șoferului și-l trimise pe Miles pe bancheta din 
spate. În timp ce se îndreptau spre casa Sylvanei, îl auzi pe 
Raoul râzând. Nu fusese atentă la discuţia celor doi, dar era 
convinsă că veselia lui avea o strânsă legătură cu frumoasa 
italiancă. 

Sylvana purta o rochie multicoloră, cu bretele, care îi 
scotea în evidenţă braţele bronzate. Chiar dacă nu-i plăcea că 
nu stătea lângă Raoul, ea nu arăta acest lucru. Opriră la câteva 
magazine, la rugămintea Sylvanei. 

La un moment dat, Suzanne văzu magazinul de bijuterii pe 
care îl găsise în prima zi petrecută în oraș, de unde voia să-i 
cumpere un cadou mătușii Jeannette. În entuziasmul ei, îl 
prinse de braţ pe Raoul. 

— Vreau să merg în magazinul acela! 

Sylvana intrase într-o farmacie alăturată. 

— Atunci, să mergem. Cauţi ceva anume? 

O luă de braţ şi merseră împreună în magazin. 

— Am văzut un set foarte frumos de jad și cred că ar fi un 
cadou excelent pentru mătușa Jeannette. S-a purtat foarte 
frumos cu mine şi vreau să-i dăruiesc ceva. 

— Ai ales bine. Acesta e unul din puţinele magazine care 
vând jad și nu imitații ieftine. 

Raoul îi zâmbi bărbatului înalt de după tejghea. 

— Bună dimineaţa, domnule Yee Lee. 

— Bună dimineaţa. 

— Am văzut în vitrină, acum câteva zile, o brățară și o 
pereche de cercei. Îi mai aveţi? 

— Dacă nu-i mai avem, sunt sigur că o să găsim altceva pe 
placul dumneavoastră. 

Bijutierul îi arătă setul din vitrină, dar şi încă unul, mult 
mai sofisticat. Suzanne îl admiră pe cel de-al doilea, vizibil 
încântată. 

— E minunat! 

Raoul o privea zâmbind și-i atrase atenţia asupra unui inel 
micut. 

— E semnul tău zodiacal. 

Îi luă mâna și îi strecură inelul pe deget. 

— Foarte frumos, spuse bijutierul. ÎL am de mult, dar e o 
măsură prea mică și nu s-a potrivit nimănui. Vă fac un preţ 
special! 

Suzanne scoase inelul. În timp ce Raoul completă cecul, 
bijutierul împachetă cele trei produse. 


Capitolul 10 


În acea seară, Suzanne găsi pachetul cu bijuteriile pe 
măsuţa ei de toaletă. Se așteptase la acest lucru și completase 
un cec cu suma pe care i-o datora lui Raoul, hotărâtă să i-l 
trimită prin Sun Yu-Ren. 

Setul elegant era perfect pentru mătușa Jeannette; brățara 
simplă, cerceii și inelul urma să le dăruiască prietenelor ei din 
Londra. Nu voia să păstreze nimic care să-i amintească de 
Raoul. 

Petrecuse o zi foarte plăcută împreună cu Sylvana, Miles și 
Raoul. Vizitaseră locuri interesante, atracţii turistice și 
magazine originale. Încercase să ignore pe cât putuse 
momentele în care Sylvana se apropiase de el şi-l luase de 
mână — iar pe el nu-l deranjase acest lucru. 

Hotări să fie cât mai atrăgătoare în acea seară și se îmbrăcă 
în aceeași rochie pe care o purtase atunci când ieşise în oraș 
cu Jane, Alan și Lee. Bijuteriile de jad s-ar fi potrivit de 

minune, dar nimic n-o putea convinge să poarte un cadou de 
la Raoul. Totuși, nu putea rezista tentaţiei de a le încerca, fie 
și numai pentru a se admira în oglindă. 

Un fluierat admirativ o făcu să se întoarcă. Raoul intrase pe 
nesimţite în cameră. Închise ușa și se sprijini de ea, fără să-și 
ia privirea de la Suzanne. Era îmbrăcat elegant, iar ea își aminti 
de primul moment în care-l văzuse. Se tulbură și scăpă din 
mână brătara. 

— Nu poți s-o închizi? întrebă el, înaintând spre mijlocul 
camerei. 

Se opri la doi pași de ea şi o privi insistent: 

— Ce înseamnă asta?intrebă el, ridicând cecul pe care i-l 
adusese Sun Yu-Ren. 

— Pentru plata bijuteriilor, spuse ea, prefăcându-se mirată. 
Doar nu credeai că am vrut să mergi cu mine în magazin ca să 
plăteşti tu cadoul pentru mătușa Jeannette! N-am vrut să ne 
certăm în faţa bijutierului, dar eram hotărâtă să-ţi restitui 
banii. 

— Ar trebui să ţi-l bag pe gât! spuse el, furios. 

Rupse cecul în bucăţi mici și-l aruncă la coș. 

— Şi de ce n-o faci? întrebă ea, pe un ton mieros. Aș putea 
să fac și eu același lucru, dar cu bijuteriile! 

Un zâmbet ironic îi apăru în colțul gurii. 

— Nu întinde coarda! Hai să terminăm cu prostiile! 

Luă brăţara de pe masă și i-o prinse la mână. 

— Poftim! Nici nu meriţi să arăţi atât de bine! 

Spre nemulțumirea ei, Raoul o privi insistent câteva 
secunde. 

— Eşti mulțumit? îl întrebă ea, în cele din urmă. 

El o studie încruntat, ca și când nu-și putea da seama de 
ceva anume, apoi zâmbi. 

— Încă nu. 

Luă inelul de jad, apoi îi ridică mâna stângă și, fără să ţină 
cont de împotrivirea ei, i-l vâri pe deget. 

— Consideră-l un cadou pentru împlinirea a douăzeci și 
unu de ani. Uită că e din partea mea și bucură-te de el. 

Îi reţinu degetele în mâna lui. 

— Degete subțiri, perfecte pentru bijuterii fine! 

Suzanne își trase mâna, supărată că atingerea lui avea un 
asemenea efect asupra ei. 

— Nu mă mai trata ca pe una din prietenele tale! 

Raoul ridică o sprânceană. 

— E ultimul lucru care-mi trece prin minte! Prietenele mele 
m-ar fi răsplătit cu un sărut, dacă le-aș fi făcut un asemenea 
cadou! De la tine nu aştept așa ceva... 

Văzu sclipirea din ochii lui și se înfioră. 

— De ce trebuia să fii în Hong Kong? 

— Draga mea, marea parte a afacerii noastre are loc aici. De 
ce te deranjează prezenţa mea? 

— E... nu e vorba de prezenţa ta. 

Ea își feri privirea. 

— Atunci? insistă el. E vorba de faptul că ţi-am făcut cadou 
bijuterii de jad? 

— Nu. E vorba de tine, răspunse ea cu sinceritate. Eşti... 

Căută cuvântul potrivit, dar inspirația părea c-o părăsise. 

— Continuă, îi ceru el, pe un ton ironic. 

— Mă înnebunești! Eşti prea sigur pe tine, prea... 

— Masculin? Vrei să spui că atunci când mă vezi îţi amintești 
exact de ceea ce ai pierdut? Nu sunt atât de insensibil încât să 
nu înţeleg că tatăl tău a fost foarte important pentru tine și-i 
simți lipsa. Pe de altă parte, nu pot să concep că relaţia noastră 
ar putea fi considerată vreodată „paternă”. Ce anume îţi 
lipsește ţie — dragostera unui tată sau a unui bărbat? 

— Nu mi-am analizat sentimentele. Nu sunt genul tău de 
femeie, altfel nu mi-ai pune asemenea întrebări personale. 
Bănuiesc că pe Sylvana n-o întrebi așa ceva! Dar, dacă mă 
gândesc mai bine... ea ar şti răspunsul la întrebare, nu? Ea e 
mult mai rațională, mai cu picioarele pe pământ, nu ca 
mine. 

Raoul fu de acord. 

— Da, Sylvana nu seamănă deloc cu tine. Dar nu discutăm 
despre ea, nu-i așa? Să revenim... De vreme ce tatăl tău este 
persoana care-ţi lipsește cel mai mult, să presupunem că el 
ti-a dat brăţara și inelul. 

Se apropie de ea și, înainte ca ea să-şi dea seama, îi ridică 
bărbia. Imită foarte bine vocea tatălui ei: 

— Iată cadoul de ziua ta, cu toată dragostea! 

În secunda următoare, o prinse în braţe și puse stăpânire 
pe gura ei. Buzele lui erau dure și fierbinţi, iar Suzanne 
tremura de încântare. Totuși, panica puse stăpânire pe ea și 
se încordă. 

— Foarte amuzant! 

Privirea lui era extrem de serioasă. 

— Atât de mult mă urăști, Suzanne? 

Ochii ei se umplură de lacrimi. 

— Iar îmi pui întrebări personale, spuse ea, încercând să 
destindă atmosfera. O simplă cunoștință n-are voie să pună 
întrebări atât de intime! 

— Ai dreptate, desigur. 

Făcu o scurtă pauză. 

— Dar noi nu suntem simple cunoștințe. Noi ne cunoaștem 
în intimitate. 

Încă o pauză. 

— Sau ai uitat? 

Ea roși violent. 

— Tipic pentru tine să-mi amintești așa ceva! Acum sunt O 
altă femeie, mai matură. El o privi insistent, din cap până-n 
picioare. 

— Da, nu pot să mă opun. Te-ai maturizat și-mi place ce 
văd. Poţi să-ţi spun cât de bine îţi vine această rochie? 

— Mulţumesc, Raoul, şopti ea. Îţi mulțumesc și pentru 
cadou, dar insist să plătesc bijuteriile pentru mătușa 
Jeannette. 

— Nu renunti niciodată, nu? 

Îşi privi ceasul. 

— Doamne, ce târziu e! Trebuie să mă duc s-o iau pe 
Sylvana, pentru că maşina ei e la service. Ne vedem mai 
târziu! 

În cadrul ușii, se întoarse: 

— Ți s-a întins rujul. N-aș vrea să te vadă Sylvana așa și să-și 
facă o impresie greșită. 

Plecă, lăsând-o pe Suzanne plină de îndoieli și... gelozie. Îşi 
refăcu machiajul, gândindu-se că era din ce în ce mai clar că 
Raoul era îndrăgostit de Sylvana. O durea acest lucru, dar știa 
că era un lucru perfect normal și justificat. 

Sărutul lui nu avusese nici o urmă de pasiune și afecțiune. 
Pentru el nu conta nici dacă începea o relaţie cu Miles, nici 
dacă pleca din Hong Hong. De aceea, se hotărî să plece cât 
mai curând. Puse setul pentru mătușa Jeannette în poșetă și 
ieși din cameră. 

Jeannette, Philippe și Miles erau deja în salon. 

— Ce frumoasă ești, ma chere! o complimentă mătușa 
Jeannette. Îmi plac inelul și brăţara ta, se potrivesc de min- 
une cu rochia. Hai, vino lângă mine și povestește-mi ce-aţi 
făcut astăzi. Sper că Raoul nu te-a plimbat prea mult și n-ai 
obosit! 

Suzanne se așeză și acceptă paharul oferit de unchiul 
Philippe. 

— M-am simţit foarte bine, rezumă ea. Am un cadou pentru 
dumneata și sper că o să-l acceptți, ca semn pentru bunătatea 
pe care mi-ai arătat-o de când stau aici. 

— Un cadou? bătu ea din palme, încântată. Nu se poate! 

Rămase fără cuvinte când văzu brăţara şi cerceii. Când toată 
lumea admira cadoul, intră Sylvana însoțită de Raoul. 

Tânăra se îmbrăcase extrem de elegant și era la fel de 
volubilă ca întotdeauna. 

La masă, mătușa îi aşeză pe Sylvana și Raoul faţă în faţă cu 
Suzanne și Miles. Oricât ar fi încercat, Suzannei îi fu imposibil 
să n-o privească pe cea pe care o considera iubita și viitoarea 

soţie a lui Raoul. Suferea ori de câte ori Raoul o atingea sau îi 
şoptea ceva la ureche. Avea impresia că Sylvana ascundea ceva 
şi se întreba insistent despre ce era vorba. 

După cină, Raoul fu chemat la telefon, după care veni și-i 
rugă pe mătușa Jeannette, unchiul Philippe şi Miles să-l 
însoțească în birou. În felul acesta, Suzanne și Sylvana 
rămaseră singure. 

— Ştiai că Jeannette și Philippe vor să se mute la Paris? 
întrebă Sylvana, după ce ieșiră pe terasă. 

— Da. Şi eu o să plec cât de curând. Dar tu? 

Sylvana făcu o scurtă pauză. 

— Şi eu am să plec la Paris. 

— Cu Raoul? 

Suzanne aștepta încordată răspunsul. 

— Probabil că o să plecăm cu toții. 

După încă o pauză, Sylvana întrebă: 

— Eşti îndrăgostită de Raoul, nu-i așa, Suzanne? 

Galbenă ca ceara, ea nu îndrăzni să răspundă. 

— Eşti îndrăgostită de el, nu? insistă Sylvana. 

— Da! ÎI iubesc, dar aș muri dacă ar afla! Te rog, promite-mi 
că nu-i spui! 

— De ce a trebuit să vii aici? strigă Sylvana. De ce? Nu ţi-ai 
dat seama că întâlnirea cu Raoul o să-ţi aducă numai suferință? 
Raoul mă iubește pe mine! Amândoi am trecut printr-un 
divorţ... O să fie fericit cu mine! De ce n-ar fi?! Ne iubim, Raoul 
mă iubește... așa cred. Altfel, de ce ar vrea să fim atât de mult 
împreună? Ai văzut cât de bine ne simțim împreună! 

Suzanne aprobă. 

— Ai dreptate, desigur. Dar vreau să știi că sunt îndrăgostită 
de Raoul de mult și n-am venit aici ca să-l recuceresc. 

— Nu mă interesează, cara Suzanne. Jeannette şi cu mine 
suntem foarte apropiate, iar căsătoria cu Raoul va întări 
această prietenie. Raoul o să fie foarte încântat din acest 
motiv... Îmi pare rău că lucrurile nu sunt în favoarea ta, dar nu 
putem să dăm timpul înapoi. Sper că înţelegi că acum, după 
ce soţul Jeannettei s-a întors acasă, nu mai ai nici un motiv să 
stai aici. Mi-am dat seama de mai mult timp că ești îndrăgostită 
de Raoul. 

— E chiar atât de evident? întrebă ea, neliniştită. 

— Numai pentru mine, pentru că sunt în aceeași situaţie. Şi 
să fim sincere — nu numai că ești foarte drăguță, dar ești și mai 
tânără decât mine. Recunosc că am făcut multe nopti albe din 
cauza ta. 

Suzanne o privi spășită. 

— Îmi pare rău, Sylvana. N-am vrut să supăr pe nimeni. Știi, 
nu m-am așteptat ca Raoul să fie în Hong Kong. A fost un șoc 
pentru mine... Eu venisem doar ca să-i ţin companie mătușii 
până se întorcea unchiul Philippe. 

— Nu te consuma din cauza a ceea ce s-a întâmplat. M-am 
simţit bine în compania ta și cred că am fi putut fi prietene, 
dacă ne-am fi cunoscut în alte circumstanțe. Dar, spre binele 
tău, te sfătuiesc să-l uiţi pe Raoul așa cum și el te-a uitat pe 
tine. N-ai nici o şansă, cara Suzanne. O să mă căsătoresc cu el, 
pentru că bariera pe care eu însămi am ridicat-o nu mai este 
valabilă. În sfârșit, am acceptat că dragostea pentru Raoul este 
mai puternică decât convingerile mele religioase. 

Suzanne trase adânc aer în piept. Tot ce spusese Sylvana 
era adevărat — Raoul învățase să trăiască fără ea! Era hotărătă 
să-l facă să accepte să-i restituie banii pentru cadoul mătușii 
Jeannette, pe care nici nu observase că i-l dăduse. Cât despre 
brățara și inelul ei, cel mai bine era să i dea Sylvanei. 

Brusc, Sylvana redeveni veselă. 

— Nu-i așa că e frumos aici? O să-mi lipsească orașul acesta 
atunci când voi pleca. 

— Şi mie, fu de acord Suzanne. 

Discutia despre un subiect neutru, cum ar fi Hong Kong, îi 
făcea bine Suzannei. La un moment dat, cei patru reveniră, iar 
Raoul și Miles sugerară să meargă la Peak, să danseze. 

— Duceţi-vă voi, tinerii! îi îndemnă mătușa Jeannette. 

— Hai, Suzanne! insistă și Sylvana. Ai nevoie de un şal, să 
știi! Eu mi-am adus! 

Suzanne se duse în camera ei. Ştia că-i va fi greu să-și 
petreacă restul serii împreună cu cei doi îndrăgostiți. Cât de 
norocoasă era Sylvana! 

Când ajunse la mașină, văzu că Sylvana stătea pe locul din 
faţă. Cu o politeţe exagerată, Raoul o ajută să urce lângă Miles, 
zâmbindu-i tot timpul. 

De îndată ce ajunseră, Sylvana îl invită pe Raoul la dans. La 
rândul lui, Miles o luă pe Suzanne pe ringul de dans. Era un 
dansator bun și, în alte condiţii, ea s-ar fi relaxat şi s-ar fi simţit 
bine. Acum, însă... 

La un moment dat, Raoul se apropie de ei. 

— Hai să schimbăm partenerele, îi spuse el lui Miles. 

Înainte să-și dea seama, Suzanne se pomeni în braţele lui. 


ÎNTÂLNIREA CU FOSTUL SOŢ 139 


— Te simţi bine? 

— Nemaipomenit! Te-ai schimbat... Din câte tineam eu 
minte, nu prea-ţi plăcea să ieși în oraș, ci preferai să stai acasă. 

— E adevărat, dar oamenii se schimbă. 

— Aşa e. 

Parfumul lui, atât de familiar, o tulbura peste măsură. 

— Eşti obosită? o întrebă el la un moment dat. 

— Nu chiar. De ce mă întrebi? 

— Pentru că-mi plăcea să te privesc cum strălucești pe 
ringul de dans. Nu te-am văzut așa în seara asta. 

— Greşești. Încă îmi place să dansez. 

— Dar nu cu mine, nu-i așa? 

Ea râse ușor. 

— De ce spui asta? Eşti unul din cei mai buni dansatori pe 
care-i cunosc, spuse ea cu sinceritate. Și n-am cunoscut puţini! 

Era o remarcă adevărată, pentru că întotdeauna îi admirase 
farmecul înnăscut 

— Merci, mumură el. Sper că acest compliment înseamnă 
că n-o să mai fii atât de dură cu mine. Pot să pun un punct în 
favoarea mea? 

Ea nu-și putu reţinu un zâmbet. 

— N-am ştiut că ţinem scorul! 

— Uneori e necesar. Cherie, văd că am avut dreptate când 
ti-am spus că ești prea slabă. Trebuie să mănânci mai mult! 
Încă mai cred că suferi după o dragoste pierdută. 

Suzanne greşi pasul, se scuză şi se corectă. Mâna lui se 
plimbă pe spatele ei, iar Suzanne se strădui să-și păstreze 
cumpătul. 

— Te-ai schimbat, Raoul. Ai devenit un adevărat romantic, 
nu? Sylvana trebuie să fie o fată remarcabilă! Cinicul Raoul de 
Brecourt, transformat în romantic! 

Degetele lui se încleștară pe ale ei. 

— Ce legătură are Sylvana? 

— Ea te-a îmblânzit. Cred că tii foarte mult la ea. 

— E o fată minunată, recunoscu el. Mai devreme am vorbit 
cu ea despre tine. 

Ea simţi un fior rece pe șira spinării. 

— Ai discutat despre mine? Ce anume? 

— l-am spus că în curând o să ne întoarcem cu toţii la Paris, 
iar tu o să vii cu noi. 

— Şi Sylvana? întrebă ea abia auzit. 

— Da, răspunse el, fără o altă explicaţie. Toţi, cu excepţia 
lui Miles, care se duce la Londra. 

Melodia era pe terminate, așa că Suzanne se grăbi să 
spună: 

— Nu merg la Paris! Prefer să mă întorc la Londra. 

Fl își boti buzele. 

— Mă aşteptam să ne faci greutăţi! Sper că nu mai crezi că 
o să ne încurci. Toată lumea vrea să vii! 

Raoul se îndrepta spre ușă, iar ea simţi acest lucru. 

— E foarte frumos din partea voastră, dar am alte planuri. 

Muzica se termină, dar el o luă de mână și o conduse 
afară. 

— Pot să te întreb ce planuri ai? 

O invită să se aşeze la o masă de unde aveau o perspectivă 
minunată asupra Kolonului. 

— Miles are vreo legătură cu planurile tale? 

— Sylvana are vreo legătură cu planurile tale? 

Pusese întrebarea cu o voce şoptită, fără să-l privească în ochi. 

— Sylvana o să fie în Paris. Ţine foarte mult la tine și speră 
că veţi putea deveni prietene. Toată lumea a observat că nu te 
simți bine, ești deprimată și slăbită. Cine știe? Poate că Parisul 
este exact ceea ce-ţi trebuie. 

Suzanne simți că i se strânge inima. I se părea o adevărată 
tortură să se întoarcă în orașul în care-și petrecuse luna de 
miere și care era plin de amintiri plăcute. Să vadă cum Raoul 
o ducea pe Sylvana să vadă locurile pe care cândva le vizitaseră 
ei doi, mână-n mână? Atunci o tratase ca pe un copil, iar el 
preluase rolului tatălui. Acum, însă, trebuia să facă tot ce-i 
stătea în puteri pentru ca trecutul să n-o mai chinuie. 

Mâinile lor erau pe masă, la mică distanţă una de alta. Oare 
ce s-a întâmpla dacă Raoul și-ar pune mâna peste a ei, așa cum 
făcuse mai devreme cu Sylvana? Se înfioră, iar el îi luă mâna 
între palmele lui și începu să i-o fricţioneze ușor. 

— Ești rece, observă el. Mă duc să-ţi aduc şalul din mașină. 

La câteva minute după ce rămase singură, auzi vocea 
Sylvanei: 

— Unde e Raoul? 

Suzanne simți că nu mai putea suporta și se ridică, ținând 
mâinile la tâmple. 

— S-a dus să-mi aducă șalul din mașină. 

— Nu te simţi bine? interveni Miles, îngrijorat. Vrei să te duc 
acasă? 

Ea încercă să zâmbească. 

— Nu e nimic serios. O migrenă, atâta tot. Cred că ar fi mai 
bine să mă întorc acasă, dar pot să iau un taxi. Nu vreau să vă 
stric seara. 

— Biata Suzanne! o compătimi Sylvana, mângâind-o pe 
braț. Miles o să te ducă acasă, bine? Îmi pare tare rău pentru 
tine. 

Când apăru Raoul, Sylvana se îndepărtă de Suzanne. El îi 
puse șalul pe umeri, apoi sugeră: 

— Ce-ar fi să bem ceva, să ne mai încălzim? 

Când văzu că nu primește nici un răspuns, se încruntă. 

— S-a întâmplat ceva? 

— O duc pe Suzanne acasă, răspunse Miles. Nu se simte 
bine și o să luăm un taxi. 

— Nu se simte bine?! 

Raoul cercetă rapid chipul palid al Suzannei. 

— Nu mi-ai spus că nu te simţi bine. 

Trase adânc aer în piept şi încercă să se liniștească. 

— O să mai stăm căteva minute să bem ceva, după care 
mergem toţi acasă. Vă rog, staţi jos! 

Trase scaune pentru toți, după care se duse să aducă ceva 
de băut. 

— Raoul are dreptate, spuse Miles. Ti-ar prinde bine ceva de 
băut. Eu, unul, nu refuz. Tu ce spui, Sylvana? 

Ea ridică din umeri. 

— Nu mă deranjează. 

Suzanne nu răspunse, dar își dădu seama că regretă că 
venise cu ei la dans. În primul rând, îi părea rău că stricase 
seara prietenilor ei. 

Raoul veni destul de repede cu patru coctailuri, pe care le 
împărți tuturor. Suzanne bău din paharul ei și descoperi că 
alcoolul îi dădea o senzaţie plăcută. 

— Poţi să-mi dai o ţigară, Raoul? îi ceru la un moment dat 
Sylvana. 

Fl îi oferi una și i-o aprinse. 

— Ia şi tu una, Suzanne, îi sugeră ea. O să te calmeze. 

Suzanne nu răspunse, după cum nici Raoul nu făcu nici o 
mişcare. 

— Cum te mai simţi, Suzanne? întrebă Miles. 

— Mai întâi termină băutura, după care poți să ne spui cum 
te simţi, îi ceru Raoul. 

Simti că, încet-încet, începe să-și revină, dar nu putea 
spune dacă era din cauza băuturii sau a distanței mici 
dintre ei. 

— Mă simt bine, îi asigură ea. 

Culoarea îi reveni în obraji, dar nu avea curaj să-l privească 
pe Raoul în ochi. În sala de dans începu din nou muzica, iar 
Sylvana începu să bată cu degetele în masă, nerăbdătoare. 

— Hai să mai dansăm puţin, Raoul! îl rugă ea. E încă 
devreme și sunt sigură că Miles nu se supără dacă o duce pe 
Suzanne acasă. 

— Duceţi-vă, îi îndemnă Suzanne. 

Ar fi spus orice, numai să știe că Raoul nu e supărat pe ea 
pentru că îi strică seara pe care ar fi trebuit să și-o petreacă 
alături pe Sylvana. 

— Eu o să mă plimb puţin. Cred că aerul curat o să-mi facă 
bine. 

— Te însoțesc, se oferi Miles. Oricum, nu mai am chef de 
dansat. 

Sylvana îl trase pe Raoul în sala de dans. 

— E foarte frumos aici! spuse Suzanne, după ce făcură 
câţiva pași. 

— De ce ai venit în Hong Kong? o întrebă brusc Miles. 

Ea se răsuci pe călcâie și-l ţintui cu privirea. 

— Ştii, nu-i așa? Ştii care este relaţia dintre mine și Raoul. 

Fl aprobă. 

— Da. Ştiu că încă îl iubeşti. Nu-i aşa? 

Ea clătină din cap. 

— Nu, nu „încă”. Abia acum îl iubesc. Mai precis, de la 
divorţ. 

Dintr-o dată, își dădu seama de pericolul în care se afla. 

— Doamne! Dacă tu ai ghicit, bănuiesc că și Raoul și-a dat 
seama! 

Miles zâmbi. 

— Pot să pun pariu că el o să fie ultimul care o să înţeleagă. 
Te stăpânești destul de bine în prezenţa lui. Cred că şi Sylvana 
ştie. 

— Da, ştie, recunoscu Suzanne. Dar n-o să-i spună nimic 
pentru că vrea să se mărite cu el. 

— Şi el vrea să se însoare cu ea? 

— Cred că da. Pleacă la Paris cu el. 

— Înţeleg. Dar nu crezi că ar trebui să te convingi că Raoul 
vrea Să se recăsătorească? 

— Ştiu că vrea. N-a trecut mult de când mi-a spus că și-a 
făcut planuri pentru perioada următoare. Te rog... să nu-i spui 

ce am discutat. Aș muri dacă ar afla că-l iubesc! Nu pot să-mi 
pierd și mândria! Te rog, nu-i spune nimic! 

Miles îi privi chipul copilăros și-i zâmbi. 

— Draga mea, nici prin cap nu mi-ar trece să fac așa ceva! 
Raoul e genul de bărbat care nu ezită să-i spune unei femei că 
o iubește, așa că s-ar putea să ai dreptate în legătură cu el și 
cu Sylvana. Dar nu cred că e femeia potrivită pentru el... E 
mult prea explozivă, prea nestatornică și nu cred că ar fi o 
soţie de casă. 

— Spui toate astea ca să mă simt eu bine, îi reproșă 
Suzanne. Să ştii că nu e adevărat. Nu vreau să cred că Raoul ar 
putea să fie nefericit! 

— E foarte frumos din partea ta. Dar de ce nu vrei să fii 
sigură c-o să fie fericit și nu încerci să te împaci cu el? 

Ea clătină din cap. 

— Nu se poate... Nimeni nu poate să-i comande inimii. 
Raoul e îndrăgostit de Sylvana și cu asta basta! M-a durut 
foarte mult atunci când am înţeles că l-am pierdut definitiv, 
dar trebuie să învăţ să mă resemnez. 

— L-am cunoscut pe tatăl tău, spuse Miles, pe neașteptate. 
El mi-a dat șansa să fiu ceea ce sunt astăzi, pentru că m-a ajutat 
atunci când eram la început. 

— L-ai cunoscut pe tata? repetă ea, cu ochii strălucitori. 

El zâmbi. 

— A fost un om minunat. Am să-i fiu recunoscător toată 
viața pentru ceea ce m-am învăţat — și Raoul la fel. Dacă era în 
locul tău, nu cred că tatăl tău ar fi renunţat la fel de uşor. 

— Te referi la Raoul? Dar ce rost are? Nu mă iubeşte și nu 
m-a iubit niciodată. 

El o privi neîncrezător. 

— Dacă îl cunoşti cât de puţin pe Raoul, ar trebui să ştii că 
nu s-ar căsători niciodată pentru bani! 

— Compania tatălui meu și cea a lui Raoul au fuzionat în 
urma căsătoriei. Nu crezi că este suficient? 

— Tu nu ești conștientă de farmecul tău, nu-i așa? Nici un 
bărbat nu poate să stea lângă tine fără să descopere 
minunatele tale calităţi. 

— De ce eşti așa de bun cu mine? Ai uitat că ti-am stricat seara? 

— Din contră, zâmbi el. Am petrecut o seară foarte 
frumoasă. 

După o scurtă pauză, Miles adăugă: 

— Mâine după-amiază plec la Londra. 

— Atât de curând?! 

— Mă tem că da. 

Suzanne începu să se bâlbâie, pentru că nu știa cum să-i 
spună ceea ce voia. 

— Crezi că... nu știu dacă pot... să vin și eu cu tine. Vreau să 
spun, cu același avion. Mătușa Jeannette m-a invitat să-i ţin 
companie până vine unchiul Philippe. Acum, că el a venit, 
bănuiesc că abia aşteaptă să scape de mine. 

— Simti că ești în plus? Dar ai fost invitată la ei! Ce ai fi făcut 
dacă nu apăream eu? 

— Tot aș fi plecat. Numai că o să-mi fie mai ușor dacă n-o să 
fiu singură. Nu știu exact de ce, dar Raoul crede că am nevoie 
de cineva care să mă supravegheze. 

— Mi se pare corect. Raoul mi-a făcut rezervarea la zborul 
de mâine. Întreabă-l dacă mai poate obţine un bilet. N-ai de ce 
să ţii secretul cu privire la plecare, nu-i așa? Dacă el e de acord, 
mi-ar face plăcere să plecăm împreună. 

— O să-l întreb, promise Suzanne. Dar, te rog... nu-i spune 
nimic din ce am discutat. Nici măcar mătușa Jeannette nu ştie 
nimic despre sentimentele mele pentru Raoul. El nu trebuie 
să afle! 

— Am înţeles, răspunse el serios. Îţi dau cuvântul meu. 

Pe drumul spre casă, Suzanne se gândi foarte serios la ce 
avea de făcut în perioada imediat următoare. 

Ajunseră acasă după miezul nopţii. Jeannette și Philippe se 
culcaseră, iar Sun Yu-Ren le lăsase o tavă cu băuturi și prăjituri 
în salon. Suzanne și Miles se duseră la culcare, dar Sylvana 
acceptă invitaţia lui Raoul de a mai bea un pahar, înainte ca el 
s-o ducă acasă. 

În camera ei, Suzanne începu să se dezbrace și vru să-și 
scoată bijuteriile. Spre disperarea ei, descoperi că nu mai avea 
la mână brăţara de la Raoul. La început, se hotărâse s-o 
dăruiască și să scape de ea cât mai repede, dar acum își dăduse 
seama că era ultimul cadou de la fostul ei soț. O căută prin 
cameră, apoi se hotărî să afle numărul de telefon de la 
restaurantul unde fuseseră la dans. 

În hol se întâlni cu Sun Yu-Ren, care strângea paharele 
rămase în salon după plecarea lui Raoul şi a Sylvanei. 
Servitorul îi dădu numărul de telefon, dar nimeni de la 
restaurant nu găsise o brățară de jad. Promiseră, însă, s-o 
caute și s-o anunţe în cazul în care aveau un răspuns favorabil. 

Văzu maşina lui Raoul în curte și-și dădu seama că se 
întorsese din oraș. Dacă brățara era în mașină? Căută pe 
bancheta din spate, dar în zadar. 

Când se întoarse în casă, îl văzu pe Raoul stând lângă 
intrare, cu mâinile încrucișate la piept. Suzanne încercă să 
uite că el abia se despărţise de Sylvana, dar era foarte 
greu, de vreme ce simţise foarte clar parfumul ei în 
maşină. 

— Am crezut că te plimbi prin somn, îi spuse el. Îmi pare 
rău dacă te-am speriat. Nu ţi-e frig? E cam rece ca să te plimbi 
îmbrăcată numai în halat. 

— Tocmai voiam să intru. 

— E cam periculos să umbli prin curte la ora asta. 

— Așa e. În plus, sunt foarte obosită. 

— Şi eu, care te-am așteptat aici, știind sigur că ai să 
apari... 

— Poftim? strigă ea, indignată. M-ai spionat?! 

— Nu, dar știam exact ce cauti. 

Scoase din buzunar brăţara de jad care străluci în lumina 
lunii. 

— Dar... Unde ai găsit-o? De ce nu mi-o dai? 

— Asta aveam de gând, îi răspunse el, foarte calm. Dar după 
ce vom sta de vorbă. 

— Să stăm de vorbă? Dar ce avem noi să ne spunem? 

— Am putea să ieşim în oraș mâine, după prânz. Putem 
să-l conducem pe Miles la aeroport, după care mergem 
într-un loc liniștit. După cum probabil ştii, ne întoarcem cu 
toţii la Paris și lăsăm pe altcineva să se ocupe de afacere. 

— Şi ce legătură are asta cu mine? 

— Deţii destule acţiuni în companie, îi aminti el. 

— Şi vrei să le vând? Despre asta e vorba? 

— Nu neapărat. 

— Atunci? 

— Aș vrea să nu mă mai consideri un inamic. Hai să facem 
pace și să discutăm mâine, vrei? 

Era convinsă că Sylvana îl convinsese să rupă orice legătură 
cu fosta lui soţie și să cumpere de la ea și ultimele acţiuni pe 
care le avea în companie. Adevărul era că Suzanne uitase cu 
totul de acele acţiuni. 

— Nu-ţi face griji. O să discut cu avocatul meu atunci când 
mă întorc la Londra și o să-ţi dau acţiunile. Gratis! O să fie 
cadoul meu de nuntă pentru Sylvana! 

Intră în fugă în casă, cu ochii în lacrimi. ÎL auzi strigând-o 
şi-şi dădu seama că nu-i dăduse brăţara. N-avea decât s-o 
păstreze! O să-i dea și inelul, tot pentru viitoarea lui soție! 

Cum putuse să discute despre ea cu Sylvana? Era cel mai 
urât lucru pe care l-ar fi putut face Raoul! 


Capitolul 11 


În dimineața următoare, Suzanne se trezi foarte deprimată. 
Avusese un somn neliniștit, era foarte obosită şi nu putuse 
scăpa de gândurile despre Raoul și Sylvana. 

Se ridică din pat, hotărât ca aceea să fie ziua în care să 
acționeze. Trebuia să facă bagajele, după care să telefoneze la 
aeroport. Se apucă să-și strângă lucrurile după ce Sun Yu-Ren 
îi aduse ceaiul. Avu noroc şi descoperi că cineva tocmai 
anulase o rezervase la zborul cu care voia ea să ajungă la 
Londra. Urma să ia biletul de la agenţie, cel mai probabil după 
micul dejun. 

Servitorul îi spuse că Raoul și Miles lucrau în birou, iar 
Jeannette și Philippe nu coborâseră încă. 

Afară ploua mărunt, dar pentru ea nu conta decât că trebuia 
să iasă și să-și ia biletul. Tocmai când voia să iasă din casă, se 
întâlni cu Raoul care cobora scările cu un teanc de hârtii în mână. 

— Te duci la plimbare pe ploaia asta? întrebă el, ridicând o 
sprânceană. 

— Da. Face bine la ten. 

— Te duci departe? 

Suzanne încercă să nu pară surprinsă sau uimită, pentru că 
întotdeauna Raoul o prinsese cu minciuna. 

— Doar să iau puţin aer. 

El o privi insistent preţ de câteva secunde. 

— Poate ar fi bine să mă aștepți în maşina mea. O să vin în 
cinci minute și te duc oriunde vrei să mergi. 

Luă tăcerea ei drept încuviințare și reveni la treburile lui. 
Suzanne, însă, ajunse la aeroport după ce făcu autostopul. 

— Avionul pleacă la ora trei a după-amiezii, o informă 
funcţionara care-i eliberă biletul. 

Se întoarse în centrul orașului, își consultă ceasul și văzu că 
mai avea timp să-și ia rămas-bun de la Sylvana și să-i dea cadoul 
— brăţara simplă de jad și cerceii. Dar descoperi că Sylvana nu 
era acasă. Lăsă cadoul menajerei și se îndreptă spre staţia de 
tramvai. Pe drum, observă că mașina lui Raoul opri lângă ea. 

— În sfârșit te-am găsit! spuse el, deschizând portiera. Hai, urcă. 

Suzanne urcă pe scaunul din faţă. Îi văzu pe bancheta din 
spate pe Miles și Sylvana și abia atunci deveni conștientă de 
înfățișarea ei: părul ud, lipit de cap, hainele ude. 

— De ce nu ne-ai așteptat? Miles mai avea de făcut câteva 
cumpărături și ai fi putut să vii cu noi! 

— Aveam treabă la aeroport. Trebuia să ajung cât mai 
repede ca să-mi iau biletul. Plec la Londra în după-amiaza asta, 
cu același avion cu care pleacă Miles. Am avut noroc că cineva 
și-a anulat rezervarea. 

Se lăsă o tăcere apăsătoare. 

— Miles o să se bucure că va avea cu cine să călătorească, 
spuse la un moment dat Sylvana. Decizie bruscă, nu-i așa? 

— Când te-ai hotărât să pleci? întrebă Raoul. Și de ce? 
Spune-ne, suntem curioși! 

Suzanne își umezi buzele. 

— N-a fost o decizie bruscă. Mă gândesc la posibilitatea 
aceasta de când a venit unchiul Philippe. Nu mai are nici un 
rost să rămân aici, de vreme ce toți vă duceti la Paris. 

— Ar fi trebuit să ne anunti, spuse Raoul tăios. Sau eu mă 
număr printre cei cărora ai decis să nu le spui? 

Suzanne reuşi să zâmbească. 

— Sigur că nu. Numai că m-am grăbit, pentru că n-am vrut 
să ratez ocazia de a călători cu cineva cunoscut. Sunt sigură că 
mătușa Jeannette o să înţeleagă. 

Îi spuse Sylvanei că fusese la ea acasă, dar nu spuse nimic 
de cadou, ci doar îi mulțumi pentru bunătatea pe care i-o 
arătase în perioada pe care o petrecuseră împreună. 

Raoul goni ca un nebun până acasă, iar Suzanne se întristă 
la gândul că el abia aştepta s-o vadă plecată. Termină de 
împachetat și ultimele bagaje, după care îi scrise un bilet lui 
Raoul. Îi mulțumi pentru tot ce făcuse pentru ea și-i urmă 
multă fericire alături de Sylvana. Împreună cu cecul pentru 
bijuterii, puse biletul pe măsuţa de toaletă, ca să fie uşor de 
găsit. 

Mătuşa Jeannette primi cu mult calm vestea plecării ei. O 
puse să-i promită că o va vizita la Paris, dar amândouă știau că 
nu se va ţine de cuvânt. 

După masa de prânz, Raoul îi duse pe Suzanne și pe Miles 
la aeroport. Tot drumul nu scoase nici o vorbă și nu-și descreţi 
fruntea. 

— Mai stai puţin în mașină, îi ceru el când opri în parcarea 
aeroportului. Dau valizele jos, după care vreau să discut ceva 
cu tine. 

După ce dădu jos bagajele, Raoul se urcă înapoi în mașină 
și porni într-o direcţie necunoscută. 

— Unde mergem? 

— Undeva unde putem vorbim, răspunse el încruntat. 

Suzanne decise să nu i se împotrivească. Se uită pe geam și 
văzu că se îndreptau spre locul unde fuseseră la dans cu o 
seară în urmă. 

— Nu vreau să pierd avionul, îi aminti ea. 

Opri într-un crâng și se așezară pe iarbă. Când o invită să 
iasă din mașină, Raoul o trase mai tare de braţ, iar ea se 
înfioră. 

— N-o să-ţi fac nici un rău. Linișteşte-te! 

Oare se referea doar la violenţa fizică? se întrebă ea. Nu știa 
că și cuvintele pot răni? 

Îşi dădu seama că peste câteva ore va fi în drum spre 
Londra și va face tot ce-i stătea în putere ca să uite Hong Kong-ul. 

— De ce mai adus aici? Nu puteai să spui ce aveai de spus 
în aeroport? Sau acasă, înainte să plecăm? De ce m-ai adus aici, 
Raoul? repetă ea, fără să aibă curajul să-l privească în ochi. 

— Pentru că am vrut să-mi răspunzi sincer la câteva 
întrebări. Eşti fericită, Suzanne? 

— E cineva cu adevărat fericit? Lumea e un loc foarte rece și 
dur, după ce ţi-ai pierdut familia. 

— Dar familia pe care o câștigi atunci când te căsătoreşti? 

Ea trase aer în piept. 

— Te referi la mătușa Jeannette? A fost foarte bună cu mine 
și țin mult la ea. 

— Atunci, de ce nu ai acceptat să vii la Paris cu noi? 

Vocea lui trăda curiozitate, nu îngrijorare. 

— Pentru că am alte planuri. 

— Planuri pe care le-ai făcut după ce ai fost invitată la Paris. 
Nu-i așa? 

Întrebarea o irită pe Suzanne. 

— Sunt liberă să fac ce vreau! N-ai nici un drept să-mi pui la 
socoteală acţiunile! 

— Încerc doar să aflu adevărul. 

Din tonul lui superior, înțelese că nu-i păsa de ea, dar voia 
să fie sigur că fantomele trecutului nu-i amenințau cea de-a 
doua căsătorie. 

— Ce adevăr? ridică ea tonul. Ce-ar fi să dezvălui tu câteva 
adevăruri? 

Fl făcu o scurtă pauză. 

— De pildă? 

— Ce mai contează? A trecut prea mult timp... Eu trebuie să 
prind avionul, iar tu trebuie să ajungi la întâlnirea ta de 
afaceri. 

— Hai, spune ce te frământă! insistă el. 

Suzanne era pe punctul de a-și pierde cumpătul. 

— Las-o baltă! Amândoi ne-am căsătorit din motive greșite 
— eu am făcut-o pentru că așa a vrut tata, iar tu ai fost interesat 
de fuziunea companiei tale cu cea a tatălui meu. 

Fl făcu ochii mari. 

— Serios? N-am știut! Dar nu mai contează... Ce părere ai 
acum despre căsătorie? Atunci eram amândoi mai tineri, poate 
prea tineri... M-ai păcălit! 

Ea pufni neîncrezătoare: 

— Raoul de Brecourt păcălit de o femeie? N-aș prea crede! 

— Nu de o femeie, ma chere. De o copilă! 

Acesta era Raoul cel sarcastic, pe care credea că-l 
urăște. 

— Așadar, ar trebui să ne cerem scuze, continuă el. Eu 
pentru că m-am căsătorit cu tine, tu pentru că te-ai căsătorit 
cu mine! Nu ești de acord? 

— Eu... eu nu pot să-mi cer scuze, şopti ea, gata să-i 
mărturisească marea ei dragoste. M-aș fi căsătorit cu tine... 
oricum. 

— Ai dreptate, admise el cu un zâmbet. Dar motivul tău nu 
semăna cu al meu. Eu te iubeam! Am crezut că, în timp, vei fi 
atrasă de mine și mă vei iubi şi tu. Am fost un adevărat domn 
și m-am purtat frumos cu tine, dar am pierdut din vedere 
faptul că nu erai decât o copilă lipsită de experienţă. Și 
răsfăţată, în plus! 

Dar Suzanne nu mai asculta. Pentru ea, nu conta decât 
că-i spusese că o iubise. Iar ea... ea ucisese acea dragoste! Nu 

mai avea rost să-i spună că planul lui reușise, că pentru ea 
căsătoria fusese adevărată și ajunsese să-l iubească din toată 
inima. 

Nu reuși să spună decât: 

— Îmi pare rău că lucrurile n-au mers așa cum i-ai dorit. 
Acum poate ar fi bine să plecăm, ca să nu pierd avionul. 

În secunda următoare, Raoul o prinse de umeri. 

— Sper că nu te gândești să pleci înainte să mă săruţi de 
rămas-bun. 

Sărutul lui pasional o făcu să uite de mândrie, de rușine, 
de regrete. Nu mai conta decât Raoul, bărbatul pe care-l iubea 
și care o ţinea în braţe. 

— Chiar te-ai schimbat, îi spuse el. 

Suzanne știa, instinctiv, că ochii îi străluceau ca două stele. 

— În ce fel? 

— Ştii foarte bine. 

Roși violent, dar continuă să-i susțină privirea. 

— Ar trebui să plecăm, nu crezi? 

— Cum vrei. 

O ajută să se ridice, apoi o conduse la mașină și-i deschise 
portiera. Nu scoase nici un cuvânt până nu ajunse la o clădire 
în care funcționau mai multe instituţii publice. 

— Hai, o îndemnă el zâmbindu-i pentru prima oară. Am 
ajuns la timp. 

Ea fu sigură că o adusese ca să semneze actul prin care 
renunţa la acţiunile de la firmă. Nu voia să-și asume nici un 
risc! 

— Vrei să semnez ceva, presupun. 

— Exact. 

Se lăsă condusă pe coridoarele lungi și îl salută mecanic pe 
bărbatul care le ieși în întâmpinare când intrară într-o 
încăpere anume. 

— Doamnă şi domnule de Brâcourt, este o mare plăcere. 
Putem începe? 

Nedumerită, Suzanne ridică privirea către Raoul și-l văzu 
zâmbind mulţumit. 

— Da, draga mea. O să devenim din nou soț și soție. 

Următoarele minute trecură ca prin vis pentru Suzanne. 
Apărură doi martori, se ivi un buchet de flori, începu 
ceremonia. Dar ea nu crezu că totul se întâmpla aievea decât 
atunci când simţi inelul pe deget. 

În mașină, Suzanne îl întrebă cu ochii în lacrimi: 

— Era atât de clar că te iubesc? 

El izbucni în râs. 

— Dacă am avut vreo îndoială, a dispărut când te-am 
sărutat! Mă iubeşti, nu-i așa? 

— Mai mult decât orice pe lume. Drumul până la aeroport 
mi s-a părut un calvar, pentru că am crezut că te voi pierde 
pentru totdeauna. O să mă revanșez pentru toate răutăţile pe 
care ti le-am făcut înainte să moară tata. 

— O să ai ceva de lucru! 

— Sunt atât de multe lucruri pe care nu le înțeleg... Sylvana, 
de pildă. N-o să fie supărată? 

— Din cauza noastră? De ce ar fi? N-a fost niciodată mai 
mult decât o foarte bun prietenă. Știai că se duce la Paris să 
studieze Artele Frumoase? 

— Și mătușa Jeannette? 

— Eu am rugat-o să te invite la Hong Kong. N-am știut 
niciodată că voi fi nevoit să te aştept un an! A fost o 
eternitate... Nu știam unde ești, ce faci, dacă ai cunoscut pe 
altcineva... 

Își îngropă fata în părul ei, dar Suzanne mai avea întrebări 
la care voia să afle răspunsurile. 

— Dar acum doi ani ai fost de acord cu divorțul. De ce? 

— Venisem să discut cu tine despre asta, dar plecasei în 
vacanţă cu prietenii, în străinătate. Nu te-am căutat, pentru că 
am crezut că o separare te va face să vezi altfel lucrurile. 
Începusei să ţii la mine, chiar dacă nu-ţi dădeai seama. Până 
acum am umblat cu mănuși. Dar de acum... păzea! 

— Eşti sigur în privința Sylvanei? Părea foarte îndrăgostită 
de tine. 

Raoul zâmbi larg. 

— Ai fost geloasă? Foarte bine, pe asta mizam! Nu s-a pus 
nici o clipă problema să mă însor cu ea. 

Fu rândul lui Raoul să ceară lămuriri despre Alan, iar ea îi 
explică totul, cu amănunte. 

Mult mai târziu, își aminti că trecuse de mult ora la care 
decolase avionul. Dar el îi făcu ștrengărește cu ochiul și-i 
spuse că anulase rezervarea. Mai mult, unchiul şi mătușa 
plecaseră în acea după-amiază la Paris. 

— Asta înseamnă... începu ea. 

— Exact! Avem casa la dispoziţie cât timp vrem. O 
săptămână, două... poate o a doua lună de miere... Sau poate 
că aceasta e prima, cu adevărat? 

— Te iubesc atât de mult, Raoul! Singurul meu regret este 
Că tata nu ştie cât sunt de fericită. 

— Poate că știe, micuța mea... 


Sfârşit 


